


CRIZA BISERICEASCĂ 


SPIRU C. HARET 


te ii are 


BUCUREŞTI 
Inst. de Arte Grafice CAROL GOBL S-sor I. St. Rasidescu 
16. STRADA DOAMNEI, 16 


HA pı Dy www.dacoromanica.ro 


CRIZA BISERICEASCĂ 


DE 


SPIRU C. HARET 


e R] am 


BUCUREŞTI 
Inst, de Arte Grafice CAROL GÖBL S-sor I. St. Rasidescu 
STRADA DOAMNEI, 16 


www.dacoromanica.ro 


Scriu paginele acestea, încă sub impresia pe care mi-a lăsat-o 
modul cum s'au desfăşurat de un an încoace criza bisericească. 

Mi-a trebuit multă stăpânire de sine-mi ca să mă fin de an- 
gajamentul ce-mi luasem, de a mă abține dela orice amestec 
până la terminarea crizei. Continuele provocări ale d-lui Arion 
şi ale presei conservatoare, care deveneau din ce în ce mai, în- 
drăznețe, cu “cât căpătau mai mult siguranța că nu vor avea 
răspuns, puneau dejà răbdarea mea la o grea încercare. Dar şi 
mai greu mi-era să asist la cele ce se petreceau, să văd pră- 
pastia spre care se merge, şi să nu pot face nimic. 

Acum că tot răul ce se putea face s'a făcut, scrierea aceasta 
nu mai are alt obiect decât de a stabili responsabilitățile. 

Am o datarie către mine însu-mi şi față, de opinia publică ca 
să o dau la lumină, căci tăcerea mea ar însemnă că recunosc 
ca întemeiate învinovăţirile pe cari mi le aduc adevărații vino- 
vafi, şi că nu am nimic de criticat în purtarea lor. D-l Arion va 
putea vedea din cele ce expun aci, că dacă partidul liberal ar 
fi voit să ducă o campanie cât de energică, şi de violentă. în 
chestia bisericească, avea elemente în abundență, pe cari i le 
procură zi cu zi însuşi d-l Arion. Nu a făcut-o pentru motive 
de o ordine înaltă, pe cari este regretabil că nu toți cei ce pre- 
tind să conducă fara sunt în stare să. le înțeleagă. Și dacă o 
fac eu acum, nu este de loc ca să turbur beatitudinea d-lui 
Ministru, în convingerea ce are că a fost cu deosebire îndemă- 
natie şi fericit în rezolvirea crizei. Chestiile acestea sunt prea 
mari pentru ca amorul propriu al cuiva să aibă vreo importanță 
într'însele. Dar responsabilitățile trebuesc stabilite, şi învăță- 
mintele trase. 

Scriu pe răspunderea mea) fără să ascund nimic şi fără să 
menajez pe nimeni din acei cari nu au dreptul să fie menajați, 
cu atât mai mult că nici ei nu m'au menajat pe mine. Dacă 
voiu provocà vreo supărare prin aceasta, îmi va părea rău; dar 
părerea mea de rău va fi atenuată prin mulțumirea de a fi în- 
cercat să fac cev lumină. Prea de multe ori am văzut cum in- 
dulgența sau indiferența permit ca să se creeze aureole împre- 
jurul unor oameni cari ar fi meritat cu totul altcevâ. 


S. C. H. 

CRIZA BISERIGEASCĂ 


Acei cari mau decât o cunoștință superficială despre criza 
bisericească, socotesc că începutul ei a fost în ziua de 12 Oc- 
tomvrie 1909, când fostul Episcop de Roman, Gherasim Safirin, 
a început răsvrătitea sa, aruncând asupra Sf. Sinod cunoscuţa 
sa anatemă. In realitate, criza este mult mai veche, și are o în- 
semnătate mult mai mare, decât aceea a unui act nesocotit al 
unui chiriarh oarecare. à 

Au vorbit şi au scris în chestia aceasta toți cei chemați și ne- 
chemaţi ; au discutat-o și au judecat-o oameni cari nu aveau nici 
o ideie despre dânsa; au comentat canoanele teologi de ocazie 
cari nu le citiseră nici odată și cari nu le citeau nici măcar atunci 
când le discutau ; s'au făcut și s'au desfăcut legi, pentruca peste 
două săptămâni să fie nevoe dejà a se gândi la b nouă prefa- 
cere ; şi peste toate acestea, s'au batjocorit capii bisericei cu o 
furie de sălbateci, până şi de aceia a căror datorie eră de a a- 
pără prestigiul Bisericei. 

Am fost amestecat de aproape în multe din evenimentele ace- 
stea; am avut şi o însemnată parte de acțiune în desfăşurarea lor. 
“Ca atare, am fost şi eu atins de atacurile acelora cari, sub: pre- 
text de interes pentru Biserică, găsiseră o aşă de bună ocazie 
de a dă curs liber pasiunilor lor politice, țari nu aveau nimic 
a face cu interesele- Bisericei. In genere, nu am răspuns de loc, 
sau foarte puțin la aceste atacuri, şi numai atât cât eră necesar 
pentru a apără punctele mele de vedere. Chestia eră destul de îne 
semnată pentru ca să-mi absoarbă toată atenția şi să nu-mi mai 
lase timp ca să mă ocup și de ceea ce mă priveă în mod per- 
sonal. Mai târziu, a fost o altă cauză care mi-a impus obligaţia 
de a nu intră în discuție înainte de a se dă o soluție, sau cel 
puțin o aparență de soluție crizei bisericeşti. Nu am părăsit 

însă nici odată și nici un singur moment, punctul meu de vedere 
în chestia aceasta ; din contră, cu cât evenimenţele se desfăşurau, 
cu atât deveneă mai evident pentrii mine că linia de purtare pe 
care o urmasem eră cea bună, şi astăzi am această convingere 
mai mult decât oricând. 

Acum a venit vremea ca, la rândul meu, să cercetez în între- 
gimea lor cele petrecute și să judec cu toată asprimea pe care 
o merită pe aceia cari, amestecând urile, ambițiile sau neprice- 
perea lor într'o chestie atât de periculoasă, au făcut ca lucru- 
rile să iea fața pe care au luat-o. Obligaţia ce-mi impusesem,, 
de bună voia mea, de a nu interveni în discuție a încetat, nu din 
cauza provocărilor d-lui C. C. Arion, de cari nu am ținut seamă, 
ci pentru că acum cunoaștem în fine măsura a ceea ce ştie şi 
poate să facă partidul conservator în chestia bisericească. Voiu 
expune dar şi voiu explică multe lucruri rămase până acum ne- 
înțelese de cei mai mulţi, și voiu uzà nu atâta de dreptul meu 
de apărare, cât de dreptul de a judecă și a cere socoteală al- 
tora de ceea ce au făcut. 

Discuţia aceasta se va împărţi în patru capitole distincte: unul 
care va privi legea sinodală ; altul, afacerea Gherasim Safirin 
propriu zisă ; al treilea, chesția procesului sinodal din Iunie 
1911; iar ultimul se va ocupă de cele ce au urmat, şi probabil 
vor mai urmă, după dânsul. 


Chestia legii sinodale. 


Trebue să înțeleagă orice om cu dreaptă judecată că/ chestia 
bisericească are pentru noi o, însemnătate capitală. š 

Viața Bisericei a fost la noi totdeauna amestecată în mod așă 
de intim cu viața poporului, încât toate cauzele cari mu influ- 
ențat întrun mod oarecare asupra unuia s'au resimțit într’ in 
grad egal şi asupra celeilalte. Poporul de jos mai ales, timp de 
secole a fost călcat în picioare, și nu a găsit cel mai mig spri- 
jin nici la Domn, nici la boeri, nici Ia nimeni. In mijlocul sufe- 
rințelor lui, doar la popa dacă mai găseă cevă milă, sfat și mân= 
gâere, Dar şi bietul preot, cu tot caracterul lui sacru, nu stă 
mai bine decât păstoriţii săi, căci şi el eră jefuit și maltratat 
ca și cel din urmă țăran. S'au stabilit dar cu vremea între popor 
şi cler legătura nedisolubilă pe care o determină suferinţele co- 

mune, pe lângä aceea care rezultà din sentimentul sincer reli- 
gios al oamenilor și chiar din lipsa de cultură intelectuală a 
preotului, care-l apropiă și mai mult de cei în mijlocul cărora 
trăiă. ' 

Astăzi, când se pune în mod așă de grav problema prefacerii 
cu orice preț şi în cel mai scurt timp posibil a stării de deca- 
dențä intelectuală, morală și economică a poporului de jos, 
omul de stat trebue să înțeleagă că o problemă atât de grea nu 
șe poate rezolvi decât punându-se în mișcare toate forțele so- 
<iale care pot servi la aceasta, Intre acestea, în prima linie vine 
clerul, din cauza legăturilor sale cu poporul, a prestigiului pe 
<are-l are în ochii lui prin caracterul său sacru şi a puterii de 
acțiune pe care i-o dă gradul său de cultură relativ înaintată 
faţă de aceea a poporului însuși. Şi dacă chiar clerul, pentruca 
să poată răspunde cu vrednicie la o asemenea chemare, are ne- 
voe ca să fie ridicat din toate punctele de vedere, urmează că 
datoria oamenilor de stat este ca să lucreze pentru această ri- 
dicare. 

Aceste lucruri sunt așă de evidente, în cât nu suferă discuţie. 
Și cu toate acestea când eu am întreprins să lucrez în sensul a- 
cesta, s'au găsit oameni cari să nu le priceapă. Căci șunt și 
bameni de aceia cari au pretenţia să conducă ţara, dar cari nu 
sunt în stare să se ridice mai presus de îngustimea intereselor 
de partid, și cari nu-și pot închipui că poate cinevă să fie preo- 
cupat de interesele țării, independent de folosul ce poate trage 
el sau partidul lui. | 

Dacă însă obiectivul ce urmăream nu puteă suferi critica, ar fi 
putut să se discute dacă mijloacele ce puneam în mişcare erau 
celé mai potrivite pentru atingerea acelui obiectiv. Dar adversarii 
mei nu au făcut așă. Ei au scoborît discuţia pe tărîmul josnic 
al personalităţilor, și mau acuzat că scopul acţiunii mele eră de 
a-mi face partizani, La nici un moment nu au fost în stare să 
dovedească ceea ce spuneau, nici să citeze un singur caz în care 
«eu aș fi căutat să mă folosesc pentru mine de simpatiile ce pu- 
teau să se fi produs în jurul acţiunii mele. Dar eu sunt în drept 
să acuz pe acuzatorii mei că au fost lipsiţi şi de inteligenţa ne- 
cesară pentru a pricepe rostul acelei acțiuni, şi de onestitate po- 
litică când s'au servit de învinuiri pe cari le știau bine că sunt 
meadevărate, şi de lipsă de patriotism, pe câtă vreme au căutat 


www.dacoromanica.ro 


8 
să stânjenească o lucrare din care aveă să rezulte înălţarez. nea- 
mului însuși. 

Adversarii acestei mișcări, printre altele, au invocat lipsa de 
cultură a preoţilor, mai ales a celor dela ţară, care i-ar face 
improprii pentru o asemenea chemare; ba mergeau și mai de- 
parte, atribuindu-le un nivel moral cu totul scăzut. Să se vadă, 
spre exemplu, cele ce spuneă pe socoteala Ior d-l Maiorescu, cu 
„Ocazia faimoasei sale interpelări din Senat dela 24 Ianuarie 1908, 
când nu se sfiă să-i prezinte ţării ca pe principalii-făuritori ai 
răscoalelor” din anul precedent. 

Că clerul nostru nu este încă teea ce trebue să fie, cine o 
contestează ? El însuși o recunoaște și luptă ca să se ridice a- 
colo unde trebue. Dar cine iarăși poate contestă că clerul, cu 
toate lipsurile lui, este totuşi singurul care, împreună cu corpul 
didactic-rural, reprezintă pătira cultă la ţară, singura la care te 
poți gândi când e vorba să întreprinzi o operă culturală ? Fără 
îndoială că opera aceasta se va face mai bine atunci când clerul 
însuși va fi mai cult; dar până atunci, ar fi criminal să stäm 
cu braţele încrucișate, și să nu-l utilizăm nici în măsura în care 
poate fi util, chiar în starea în care este. 

Scăderile de cari suferă clerul au explicarea lor în trecutul 
tel dureros, care abiă sa închis, și care nu se puteă să nu lase 
urme. 

In prima linie, trebue pusă starea de dependinţă absolută în 
care se află Biserica față de puterea civilă. Cei cari astăzi de- 
clamă cu gesturi mari contra ingerinței Statului în afacerile bise- 
ricești şt deploră vremile de altă dată când, pretind ei, Biserica. 
eră neatârnață. și de sine stătătoare, ar face bine să cunoască. 
lucrurile mai de aproape, înainte de a vorbi despre ele. Astăzi 
Mitropoliţii și Episcopii nu sunt destiţuiţi, surguniți, omorîți sau 
arşi de vii, cum erau altă dată din capriţiul oricărui aventurier 
ajuns pe tronul ţării. A'stăzi nu puterea civilă, ci singuri chiri- 
arhii numesc şi revoacă personalul bisericesc, ei singuri admi- 
mistrează eparhia lor în tot ce privește afacerile curat biseri- 
cești, iar intervenţia Statului este strict limitată prin Constituţie 
și prin legi organice. Altă dată Domnul făceă tot, și se poate 
închipui ce urmări eră să aibă un asemenea regim, când Dom- 
nul se schimbă la fiecare doi-trei ani, eră de cele mai multe ori 
un strein luat dela cine ştie ce tarabă de negustor și nu aveă. 

decât un singur gând: să-și recapete cu dobândă mare banii ce 
plătise ca să i se dea Domnia. 

Cât pentru clerul de jos, el eră jefuit şi maltratat în chipul 
cel mai neauzit. Dela Domn până la cel din urmă zapciu, dela 
Mitropolit şi Episcop până la cel mai de jos egumen grec, 
toți aveau dreptul să-l despoae, și nu lipseau de a se folosi cu, 
mare prisosință de dreptul acesta; și pe lângă aceasta, preotul 
plăteă dijmă proprietarului și munceă pe moşia lui, ca și Oricare 
alt ţăran. 

Cât pentru gradul lui de cultură, ce să mai zicem ? Erà destul 
să ştie să citească silabisind şi să plătească Episcopului suma 
ce i se cere, pentruca oricine să se facă preot. Când un Domn 
se găseă care să oblige pe candidaţii la preoţie să înveţe timp 
de 40 de zile înțelesul tainei bisericești înainte de a se preoţi, 
æl eră considerat ca un reformator. Marele Veniamin Costache 
cel dintâiu s'a gândit să înființeze un seminar, pentru instrutția 
viitorilor preoţi, iar Regulamentul Organic a impus a se înființă 
câte unul în fiecare eparhie. Dar măsura aceasta nu a fost vä- 
zută cu ochi buni de cei mai mulți chiriarhi de pe vremea aceeh. 
Şeminariile nu se înfiinţează decât târziu, în condiţii rele, şi 
chiar după înfiinţarea lor, Mitropoliţii şi Episcopii continuă a 
hirotonisi preoți sute de grămătici şi țircovnici în stare de Tea 
mai desăvârșită ignoranță. Cât pentru seminarii, până la măsu- 
rile drastice luate de d-l D. Sturdza în 1886, ele au continuat a 
fi unele din cele mai rele şi mai decăzute şcoli din ţară. 

In condiţiile acestea, este ușor de înțeles, nu numai starea 
de decadenţă în care se află clerul nostru, dar și imposibilitatea 
ca ea ṣă înceteze grabnic, orice măsuri s'ar fi luat. 

Dintre preoţii hirotonisiţi în condițiile arătate mai sus, cei 
"mai mulți au dispărut; dar atmosfera în care au trăit ei şi tra- 
dițiile unui trecut de mai multe ori secular nu se șterg aşă de 
lesne, şi nu sunt de vină cei de azi, dacă într'o măsură din ce 
în ce mai mică, se găsesc încă învăluiţi într'însele. 

Dar oamenii politici, în loc să declame fără rost, şi de cele 
mai multe ori şi fără competință, asupra decadenţei Bisericei, 
sunt datori să pună mâna la lucru, ca s'o ajute sä iasă din a-, 
ceastă stare, sau cel puţin să lase în pace pe aceia cari lucrează 
în acest sens, 

Este foarte trist că ei nu au înţeles lucrul acesta. Din vremea 

Divanurilor Ad-hoc, chestia bisericească nu a mai fost obiectul 
de preocupare pentru oamenii noştri de stat, decât pe apucate, 
în mod întâmplător și trecător, și atunci când câte o afacere 
răsunătoare puteă da speranța de a se răsturnă vreun guvern., 
In tot acest lung interval de 55 de ani, nu cunosc decât singur 
pe d-l D. A. Sturdza,-rare să fi privit chestia bisericească ca o 
chestie de stat de prima ordine. Incolo, cei mai mulți cugeta 
la fel cu cel care ziceă: „Trebi popeşti; certe călugăreşti; pe 
noi nu ne privesc“, 

Acum am ajuns să plătim această nepăsare, și dacă nu ne vom 
deschide ochii, avem să o plătim și mai scump în viitor. 


* 
+ + 


Oricât aş fi fost de vinovat și eu altă dată de o asemenea 
ignorare a chestiei, erà imposibil ca, după aproape zece ani de 
minister, să nu ajung a-mi da seamă de răspunderea care ar 
fi apăsat asupra mea, dacă nu aș fi căutat să fac cevă în folosul 
Bisericei, în situația grea în care se află, 

Este necontestat că dela 1866 s'a făcut dejà mult pentru 
dânsa. Constituţia și legea sinodală din 1872 au asigurat inde- 
pendenţa ei şi au precizat locul ei în Stat. Soarta materială a 
preoţilor a fost îmbunătățită. Seminarele, deşi împuţinate, au 
devenit şcoli serioase. S'a înființat Facultatea de Teologie, deşi 
am de făcut rezervele cele mai formale în privința contribuţiei 
ce a adus ea la ridicarea Bisericei. S'a înființat Casa Bisericei, 
adevărat minister bisericesc, pentruca trebile bisericești, lăsate 
până atunci în cea mai deplină părăsire, în grija celei mai ne- 
însemnate din Direcţiile Ministerului de Instrucție, să poată fi 
tratate cu toată autoritatea şi .competința cuvenită, şi pentruca 
să se dea atenție administraţiei averilor încă rămase pe seama 
cultului, de cari până atunci nimeni nu se îngrijă. 

Și cu toate acestea, este cert că simțul religios scade în popor, 
şi că înălțarea fondului moral determinată de condiţiile mai mo- 
derne ale socieţății româneşti nu este deajuns pentru a com- 
pensă efectele acelei scăderi. Așă dar intervenirea Statului pe 
căile de până acum nu eră de ajuns, și mai erau și alte cauze 
de cari trebuiă să ţinem seamă în problema bisericească. 

Convingerea mea este că două sunt cele mai însemnate din 
aceste cauze. 

Prima este că, la noi, preotul nu caută să 'exercite influența 
sa prin toate mijloacele pe cari lė are Ia dispoziţie. In afară de 
serviciul lui curat religios, care numai la anumite zile şi numai 
pentru câtevă minute îl face să calce în casa ţăranului, preotul 
nu se întâlnește cu dânsul decât întâmplător, la culesul porum- 
bului sau pe stradele satului. Nu-l vedem însă intervenind cu 
“vorba, cu sfatul sau cu dojana în toate împrejurările vieţii omu- 
lui, Ja necazuri ca și la bucurii, pentru a-l ajută să iasă din o 
nevoe, pentru a-i dă o îndrumare bună, pentru a-l încurajă' la 
bine, pentru a căută să-l îndrepteze de o apucătură rea. Prin 
chemarea sa religioasă prin autoritatea ce are, prin situația in- 
dependentă ide care se bucură, prin cultura mai deosebită pe care 
o are faţă de ceilalți locuitori, preotul are putinţa, — şi adaog că 
are datoria, — de a-și exercită influenţa lui la tot momentul și să 
fie factorul cel mai/puternic în progresul social, pe toate căile 
fără excepţie. Preotul care nu-și înțelege astfel chemarea sa, se 
face vinovat de neîndeplinirea datoriei sale, şi devine o inutili- 
tate socială, iar soarta inutilităţilor se ştie care este până în 
cele din urmă. 

In Transilvania, până acum şase-zeci de ani, şi clerul, și po- 
porul, se aflau într'o stare de decadență și mai mare decât la 
noi. Dar reformele lui Şaguna au dat clerului și prestigiul, și 
situația morală care i se cuveniă, iar clerul la rândul său, pu- 
hându-și activitatea în serviciul intereselor bine înțelese ale po- 
porului, a determinat îmbunătăţirea, nu numai a stării lui mo- 
rale și intelectuale, dar și a celei economice. 

Tot așă a fost și în Bucovina. 

In Biserica catolică, este cunoscută imensa autoritate şi in- 
fluența covârșitoare pe care o:are ea asupra vieţii lumii catolice, 
sub toate formele ei. Poate cinevă să contesteze că această si- 
tuație excepțională Biserica catolică nu o datorează stăruinţei și 
inteligenţii cu care ea caută să-și întindă acțiunea sa, pretutin- 
deni unde crede că poate fi de folos credincioşilor ? Departe de 
a-și mărgini activitatea numai la altar și la amvon, preotul ca- 
tolic se face crescător de copii, fundează și conduce instituții 
de binefacere de tot felul, se preocupă de paza regulelor de 
igienă, merge până a da sfaturi şi îndemnuri până și în execu- 
tarea lucrărilor agricole. Cine va cuteză să zică că activitatea 
preoțească astfel înțeleasă este, în dauna prestigiului Bisericei 

catolice, sau nu este spre cel mai mare folos al credincioşilor ? 
Și ce altă este aceasta decât activitatea căreia la noi unii i-au 
dat numele de activitatea extrabisericească, şi pe care o hulesc 
cu atâta înverșunare cei cari nu înţeleg, sau nu vor să înţeleagă 
rostul ei? Au fost chiar unii chiriarhi cari găseau că preotul 
trebue să se mărginească numai la altar, şi că munca depusă de 
ei în. serviciul cauzei economice eră serviciu adus lui Mamona; 
uitau că și' Christos se îngrijeă și de hrana trupească a celor 
care-l urmau, şi făceă pentru ei minuneă înmulțirii pâinilor și 
peștilor. 

Dar este inutil ca să insist mai mult asupra acestor lucruri. 
Folosul cel mare care rezultă nu numai pentru popor, dar chiar 
pentru Biserică, din modul acesta de a se înțelege rolul ei so- 
cial este aşă de evident, în cât se impune de sine pentru orice 
om care nu este dominat de idei preconcepute. lar cât pentru 
cei cari au interes ca să nu fie convinşi, este inutil să vorbim 
mai mult. 

Cât pentru mine, aceste motive le-am găsit așă de hotărîtoare, 
în cât nu am stat un moment la gânduri de a sprijini acțiunea 
socială a preoţilor înţeleasă în felul acesta, convins fiindcă prin 
aceasta nu numai pun în serviciul mișcării economice o forță 
foarte mare, dar că aduc şi Bisericei un serviciu eminent, con- 
tribuind la eşirea ei din, starea de izolare de până acum. 

Aà însă acţiunea mea nu puteà fi decât foarte mărginită, şi 
nu se puteă exercită decât cu muite precauțiuni ; căci, dacă fin- 
vățătorii depind direct de Minister şi pot primi îndrumări di- 
recte dela dânsul, nu este tot 4şă cu preoții, cari nu depind decât 
de chiriarhii lor. De aceea rolul meu s'a mărginit întru a mă 
sili să fac ca modul meu (de vedere să fie adoptat şi de chiriarhi, 
lăsând ca fiecare din ei în eparhia sa să hotărască singur forma 
şi gradul de desvoltare pe care să o deă acestui fel de activitate 
preoțească. 

* ui + 

A doua cauză importantă a situației nesatisfăcătoare în care 
se află Biserica, stă în modul cum a fost organizată instituţia 
Sf. Sinod prin legea din 1872. 

E adevărat că legea aceasta nu a fost în mare parte decât o 
urmare a stărilor de lucruri de, mai înainte. De când se ţine 

minte, clerul înalt dela noi, arhierei, episcopi și mitropoliți, s'a 
considerat ca făcând grupă cu totul sepârată de clerul mirean. 
Nu eră între dânsele altă legătură decât aceea a nenumăratelor 
şi grelelor poveri, a loviturilor și umilinţelor de tot felul pe cari 
aveau să le sufere preoţii. Lipseă însă între unii şi alţii orice 
legătură sufletească, orice chip de a uni silinţele celor de sus 
şi ale celor de jos în folosul Bisericei şi al pbporului. Unii aveau 
numai dreptul de a comandă, ceilalți numai pe acela de a se 
supune și a suferi. 

Legea din 1872 a consacrat această situaţie, constituind o sin- 
gură autoritate bisericească, Sinodul, compus exclusiv din arhie- 
rei, episcopi şi mitropoliți, Tot restul clerului, mirean și mona- 
hal, a fost exclus din această organizare şi ignorat cu desăvâr- 
şire, 

Ostracismul acesta contra imensei majorităţi a clerului, că- 
ruia i be interziceă orice fel de interes în afacerile bisericeşti, 
puteă să 'fie explicabil, faţă de starea foarte înapoiată a clerului 
dinainte de 1872,; dar scuzabil nu eră nici atunci, pentrucă legea 
trebuiă să prevadă și să prepare momentul când acel cler aveă 
să iasă din starea lui de decădere. Intr'însa însă nu se găsește 
nici o urmă de această preocupare. 

De altă parte, prin organizația ce i s'a dat, Sinodul rămânând 
cu totul izolat de restul clerului, eră ca un arbore despărţit de 
rădăcinile prin cari îi vine viața. De aceea îl vedem că timp 
de 37 de ani el nu are nici o inițiativă și nici o influenţă, în 
nici una din ocaziile în cari s'au agitat interese mari ale Bise- 
ricei. Autocefalia Bisericei Române, organizarea Facultăţii de 
Teologie, reorganizarea învățământului religios, legea de or- 
ganizare a clerului, toate aceste măsuri fundamentale şi o mul- 
țime altele de o ordine mai secundară, au pornit din iniția- 
tiva puterii civile, care le-a rezolvat uneori fără nici un amesa 
tec al Sinodului. Ar fi nedrept să se zică că Sinodul a fost 
cauza vreunei scăderi a Bisericei ; este însă cert că, redus la un 
rol mài mult onorific, la rezolvarea câtorvă chestii curente de 
disciplină şi administraţie, şi mai ales lipsit de contact cu clerul, 
prin care să se stabilească un curent de viață organică în în- 
treaga Biserică, el nu puteă să deă mai mult decât ceea ce a dat. 

Nu ar fi iarăşi drept ca acest rol şters să se pună pe socoteala 
persoanelor câri au compus Sinodul. Ca să nu vorbim de cei în 

viață, să nu uităm că nici în vremea când Sinodul numără ca 
membru pe unul ca Melhisedec, unul din autorii legii dela 1872, 
şi care este considerat ca unul din chiriarhii cei mai energici, 
lucrurile nu au stat mai bine. 

Şi, ca termen de comparaţie, să ne aruncăm ochii peste munţi, 
unde colaborarea frățească a tuturor membrilor Bisericei, arhie- 
rei, cler mirean și simpli Îaici, face să circule în Biserică o 
viață așă de intensă și de binefăcătoare. Pe când la noi prăpastia 
dintre clerul de sus și cel de jos, consacrată prin legea din 1872, 
se adânceă tot mai mult și se dă pe faţă prin semne îngrijitoare, 
precum au fost congresele de preoţi dela Focșani și București, 
în Ardeal îi găsim pe toți uniți într'o muncă comună, care ridică 
aşă de sus și Biserica şi neamul însuși. 

Neajunsurile şi pericolele acestea deveniau tot mai simţite 
pe fiecare zi ce treceă, și cu deosebire amenințătoare la mo- 
mentele de crize grele ale Bisericei. 

La începutul anului 1909, Biserica se află tocmai în unul din 
aceste momente, când unul din cei mai înalți ierarhi fusese silit 
să-şi părăsească scaunul, sub presiunea opiniei publice reyoitate. 
A devenit atunci evidentă imposibilitatea în care eră pus Sinodul 
să facă să se simtă autoritatea sa pentru restabilirea liniștei 
sufletești, atât în cler, cât şi în popor, din cauza situaţiei sale 
izolate. Se mai întâmplase aceasta și în alte câtevă ocazii antey 
rioare, dar pare că nici odată în mod așă de grav. 

Şi cu toate acestea este necontestat că Biserica dispune azi 
ntcomplarabil de mai multe elemente de valoare decât la 1872. In 
clerul mirean, atât urban cât și rural, se găsesc o mulțime de 
preoți, instruiți, activi, cu mare dor de muncă şi animați de multă 
dragoste pentru neamul lor şi pentru Biserică. Calitățile sufle- 
teşti ale acestor preoți s'au putut vedeă în timpul răscoalelor din 
1907, când mulţi dintr'înșii, cu pericolul vieţii lor, au salvat 
viața şi averea altora. Pe aceştia îi găsim în fruntea celor mai 
generoase iniţiative, al căror scop este scoaterea poporului de 
jos din starea sa de decădere. In această operă, mulți dinti”înşii 
fac adevărate minuni. 

Elementele de vâloare nu lipsesc dar în Biserică, și dacă 
starea afacerilor ei lăsă așă de mult de dorit, cauza nu eră alta 
decât că forțele lor nu erau bine utilizate. 

Şaguna se aflase şi el în/fața unei situaţii analoage. Opera 

lui a jcohstat întru a |utiliză în modul cel mai rațional forţele de 
cari dispuneă, şi de a da putinţa să se desvolte și să devină 
utile şi forțele cari erau încă în stare latentă. S'a văzut splen- 
didul rezultat la care a ajuns. 

A se întreprinde însă deodată și la noi o operă ca a lui Şa- 
guna în toată întregimea ei, nu se puteă acum trei ani. Șaguna 
ştiuse să se folosească de un concurs de împrejurări favorabile 
cari la noi lipseau, și de altă parte chestia prezintă la noi oa- 
recari greutăți cu cari Şaguna nu avuse a se luptă. De aceea 
ambiția noastră în 1909 nu puteă merge până a voi să facem! 
şi noi atâta cât făcuse el. Aveam însă şi putinţa, şi datoria, de 
a face să dispară cel puțin ihconvenientele cele mai evidente pe 
cari experiența le dăduse pe față în legea din 1872; să cercămi 
a face din cler o forță socială, vie și activă, pusă în serviciul 
națiunii ; să căutăm să apropiem cât se va puteă mai mult clerul, 
de sus de cel de jos, pentru a înlesni acţiunea lor comună, per- 
miţându-le să se cunoască şi să se aprecieze mai bine, pentru a 
mări autoritatea celui dintâiu şi încrederea în-sine a celui de 
al doilea. 

Acestea sunt motivele cari m'au îndemnat și m'au forțat ca să 
prezint acum trei ani proectul de modifitare a legii sinodale din 
1872. Erau motive puternice, consideraţii de stat de prima or- 
dine, peste cari ar fi fost permis să treacă numai un, Ministru 
care nu și-ar fi priceput datoria. Dar ele nu au putut să fie 
înțelese de aceia cari nu-și pot închipui că poate fi cinevă Mi- 
nistru pentru altcevă decât pentru satisfacerea ambițiilor și in- 
tereselor sale personale sau ale partidului său. 

Despre atitudinea acestora în chestia religioasă, voiu aveă a 
vorbi mai la vale. Voiu zice aci numai câtevă vorbe despre aceia 
cari pretind că Statul nu trebue să se amestece în trebile Bise- 
ricei, ci să o lase pe ea să și reguleze singură cum! va crede de 
cuviință. 


+% 
+% * 


Că Biserica trebue să fie autonomă în regularea afacerilor ei 
curat bisericești, cine se îndoeşte? Incă dela Divanul Ad-hoc, 
toți oamenii de stat serioşi au recunoscut aceasta, și când Vodă- 
Cuza a cercat să deă Bisericii o organizare în care intervenţia 
Statului eră prea simțită, el a întâmpinat opoziție nu numai! 

din partea Bisericei, dar și din a oamenilor politici. Constituţia 
din 1866 a consacrat definitiv principiul autonomiei Bisericei în 
materie bisericească. 

Insă este mare distanță între această autonomie şi pretenţia 
acelora cari ar voi să vadă rupte toate legăturile dintre Sfat 
şi Biserică, Dacă aceasta din urmă va fi avut unele neajunsuri 
de pe urma amestecului politicei, — şi mai ales a politicianis- 
mului; — în trebile sale, ea-ar fi nedreaptă şi ar da dovadă de 
p necomplectă înțelegere a lucrurilor, dacă nu ar recunoaşte ma- 
rile servicii pe cari i le-a adus Statul în nenumărate împrejurări, 
şi nai ales în momentele cele mai grele. Se vor fi comis greșeli, 
soluţiile adoptate nu vor fi fost totdeauna cele mai potrivite; 
dar este o declamaţie goală,. şi din partea unora nu de bună cre- 
dință, pretenția că măsurile luate de Stat nu au avut de scop 
decât aservirea Bisericei, 

Aceşti declamatori nu lipsesc chiar de a vorbi despre separația 
Bisericei de Stat. Au auzit vorba asta pe aiurea și s'au crezut 
isteți dacă o repetă şi la noi. Dar își dau ei seamă de ce ar 
însemnă Za noi această separație? Știu ei cel puţin, în mod lămu-= 
rit, în ce constă ea? Pricep ei măcar că Biserica noastră, în sta- 
rea ei de azi, cu mijloacele de cari dispune, cu mediul în care de 
află, dacă ar fi părăsită în propriile ei puteri şi lipsită de ?pri- 
jinul Statului, ar fi condamnată la peire, sau cel puţin la cea mai 
absolută neputinţă ? Și chiar dacă soarta Bisericei nu-i intere- 
sează, după cum este cazul pentru cei mai mulți din cei cari 
vorbesc astfel, ar fi oare în interesul Statului ca să fie lipsit de 
concursul ei puternic şi preţios în opera de regenerare a ma- 
selor pe care el este dator să o facă? 

Nu este lucru serios a se susține asemenea fantazii, Există 
o justă măsură care trebue păzită, și o limită peste care nu se 
poate trece; dar colaborarea Statului cu Biserica este fatală și 
inevitabilă, pe câtă vreme se întâlnesc amândoi pe un teren co- 
mun, pe câtă vreme şi Statul şi Biserica au datoria de a lucră 
asupra poporului şi pentru binele lui. Colaborarea aceasta. trebue 
coordonată prin bună înţelegere între cei doi factori, şi în acea- 
sta constau raporturile intime cate trebue să existe între Stat şi 
Biserică. Indată ce ele nu mai există, vine în locul lor antago- 
nisinul, şi este un adevăr istoric că ori de câte ori Biserica nu a 


www.dacoromanica.ro 


17 


fost alături cu Statul, ea a fost contra Statului. Nici un "om cu 
minte nu poate să dorească aceasta. 
* i * 

Cu toate că împrejurările în cari se află Biserica la începutul 
anului 1909 făceau evidentă trebuința unei reforme, mi-am dat 
bine seama de enormele greutăţi ce voiu aveă de învins în rea- 
lizarea ei. Deoparte lerau unii cari erau linteresaţi la neschimbarea 
stării de lucruri, iar de alta erau cei cari nu cunoșteau chestia, 
sau nu o priveau în felul cum o vedeam eu. A trebuit 'dar să-mi 
iau precauțiunile, căutând să stabilesc înţelegeri prealabile cu 
toţi cei cari aveau să iea parte la această lucrare. 

In clerul înalt, deși în primele momente avusem oarecari în- 
curajări, mam lovit în curând de o rezistență absolută. Se găseă 
că proiectul de lege, aşă cum îl alcătuisem' eu la început, eră 
contrar canoanelor. 

Credinţa mea eră atunci, şi este şi astăzi, că nu depăşiam 
marginele impuse de canoane, pentrucă ştiam cum se face în ce- 
Telalte ţări ortodoxe de răsărit. Dar părerile mele personale nu 
aveau ce căută aci. Eră vorba să se facă o lege care să aducă 
servicii Bisericei, iar nu să fie o nouă cauză de vrajbă și de 
neînțelegeri într'însa. Trebuiă dar găsită o formulă care să rea- 
lizeze un progres, fiind înţeleasă şi admisă și de acei cari aveau 
să trăiască sub regimul ei. Numai așă puteam speră să văd'sta- 
bilindu-se cu încetul colaborarea întregului cler pentru folosul 
Bisericei, pe când dacă aș fi căutat să impun modul meu per- 
sonal de a vedeă, âș fi mărit, din contră, antagonismul afe cărui 
semne îngrijitoare se vedeau dejà. De aceea, departe de a căută 
să impun vederile mele din amor-propriu, am lăsat pe prelați să 
discute şi să modifice proiectul meu în toată libertatea. După 
numeroase conferinţe, când cu unii din, prelați, când cu toţii îm- 
preună,. și după ce proiectul a fost prefăcut de șase ori, i s'a 
dat forma definitivă, sub care a fost depus şi discutat la Senat. 
Posed textul tuturor acestor modificări, în care se poate urmări 
trecerea treptată dela organizarea Şinodului compus și din pre- 
laţi şi din preoţi, cum o propusesem eu la început, până la aceea 
a înființării Consistoriului Superior. Sub aceasță din urmă formă, 
proiectul eră în cea mai mare parte opera prelaţilor înșiși, şi 
difereă mult de acel prezintat de mine. In tot cursul Idesbaterilor, 

toţi prelaţii şi-au expus părerile şi obiecțiile în modul cel mai 
liber, și am păstrat note de toate observaţiile lor. In deosebi, 
am însemnări exacte de observaţiile I. P. S. S. Conon, actual 
Mitropolit Primat, pe atunci Episcop de Huși, care cu toate ace~ 
stea în o şedinţă a Senatului dih Decemvrie trecut á crezut de 
cuviință să spună că legea din 1909 a trecut, fără să fi fost 
cunoscută în mod prealabil de către prelați. Dar de I. P. $. S. 
fostul Episcop de Huşi poate voiu mai aveă ocazia să vorbesc. 


* 
+ $ 


Pe lângă înțelegerea cu prelații, am căutat să o stabilesc și 
cu șefii partidelor politice adverse, căci am socotit că chestia 
bisericească nu trebue să aibă nici un caracter politic, ci să, fie 
scoasă din disputele dintre partide. Chiar prin esenţa sa, Bi- 
serica nu se acomodează cu schimbările dese, și când trebue 
a i şe aduce vreuna, trebue ca ea să se facă în aşă fel ca să! 
nu fie nevoe a se reveni prea curând asupra ei. 

In acest scop, am avut convorbiri cu d-nii P. P. Carp, G. Gr. 
Cantacuzino și C. Disescu înainte chiar de a intră în vorbă cu 
prelaţii. Le-am expus pe larg vederile mele şi le-am cerut pă- 
rerea. D-l Carp mi-a declarat că le aprobă, făcând singura res 
zervă că d-sa ar fi mers şi mai departe cu reforma decât merse- 
sem eu. 

Acestea au fost condiţiile în cari legea a venit în desbaterile 
Senatului, iar ceea ce s'a întâmplat în cursul lor, se știe. La 
două săptămâni abiă după ce șeful partidului declarase că ade- 
rează (a principiile proectului, acelaș partid, prin organul d-lui 
C. C. Arion, îl atacă în modul cel mai violent și uzând de mij- 
loacele cele mai nepermise. Timp de nouă zile dearândul, d-l 
Arion nu, a încetat a aduce proectului criticele cele mai nedrepte, 
cu necompetența cea mai desăvârşită. Fără să cunoască de loc 
chestia, fără să o fi studiat cât de puţiny fără nici o cunoștință 
despre canoanele pe cari nu le citise, dar pe cari le discută și 
le aplică unde nu trebuiă, a ţinut discuţia în loc, cu singura preo- 
cupare vădită de a creă greutăți guvernului și Ministrului. Ni- 
mic nu a cruțat pentru aceasta: afirmări neîntemeiate, apeluri 
directe la banca prelaţilor unde așteptă să vadă producându-se 
zizanii, şi pe cari căută să le provoace când nu veniau; acuzări 
directe contra celor doi Mitropoliţi, că şi-au vândut conștiința 

pentru scaunele lor; până şi invective personale, ca atunci când 
a zis Primatului că nu ştie ce vorbeşte și că spune neadevăruri. 

Cum poate fi judecată o asemenea atitudine a unui partid? 
O singură calificare: i le cuvine: duplicitate și lipsă de bună cre- 
dinţă. Nici un alt nume nu se potriveşte faptului de a-ţi da cu- 
vântul față de adversar, de a-l îndemnă să meargă înainte, şi 
după ce el, încrezător în înțelegerea avută, intră în luptă, deo- 
dată, fără nici o cauză, să-ţi desminţi cuvântul. 

Ori poate că partidul nu se socoteă angajat prin cuvântul dat 
de şeful său ? Dar atunci ce fel de partid este? şi ce fel de șef 
mai este d-l Carp? 

In orice caz, în urma celor petrecute, va fi bine stabilit că pár- 
tidul reprezintat prin d-l Carp, nu mai merită ca să se stea de vorbă 
cu dânsul; că nu trebue să se pună nici un preț pe cuvântul lui; 
că atunci când i se pare, că poate să câștige cevă din comiterea 
unei fapte urîte, nu stă la gânduri ca să o comită; și că în 
chestia bisericească în special, el este vinovatul pentru cele cè 
Sau întâmplat în urmă ; căci el a provocat și a încurajat răsvră- 
tirea care a avut loc, și care nu s'ar fi întâmplat, sau nu ar fi 
avut nici o importanță, dacă pofta neînfrânată a puterii nu Par 
fi orbit şi nu Var fi făcut să zădărnicească acțiunea cumpănită 
şi dezinteresată pe care partidul liberal, în patriotismul lui, o 
începuse. Dar facțiunea junimistă a dovedit atunci, cum a mai 
dovedit încă de atâtea ori, că este incapabilă să înţeleagă, 
necum să facă acte patriotice și desinteresate. 

Sunt trei ani de atunci, şi în tot timpul acesta conservatorii 
d-lui Carp nu au încetat să deverse 'asupra mea toate injuriile din 
bogatul lor dicţionar, care este singurul de care ştiu să se serve, 
până şi de pe scaunul de ştf de guvern. Pâna acum nu am! räs-- 
puns, pentrucă nu voiam să complic o chestie de interes public cu 
o chestie personală, şi pentru că-mi dădusem cuvântul. Asemeni 
motive nu puteau fi înţelese de aceia cari nu cunosc și nu în- 
teleg decât patima oarbă ca mobil al acţiunilor politice. Vor fi 
«crezut încă poate că vociferările lor mă vor intimidă şi că vor 
Tămâneă cu beneficiul întreg: al urîtei lor-fapte. Vor puteă să 
constate acum, și în curând şi în alte otazii, cât caz fac de 
amenințările și injuriile lor. 

Repet încă odată, și afirm cu tărie, că de criza bisericească, 

aşă. cum s'a desfășurat ea dela Ianuarie 1909 încoace, răs- 
punzător este partidul conservator, prin purtarea sa lipsită de 
sinceritate și de patriotism, prin violența nepomenifă cu care a 
atacat un proect care nu aveă în el nimic care să| provoace pas 
siunile, prin incitările fățişe prin cari, în plin Senat, se silise 
să provoace desbinări în clerul înalt, prin bucuria neascunsă cu 
care au întâmpinat şi au încurajat actul Episcopului de Roman, 
prin politicianismul îngust care Pa stăpânit în tot timpul acestei 
afaceri, chiar până acum în ultimele momente. 

Nimic nu scuză nici nu explică purtarea junimiştilor în această 
afacere, şi nici ei nu încearcă aceasta, căci nu se pot consideră 
ca explicaţii serioase cele pe cari s'au riscat ei uneori să! le pună 
înainte. Aşă, în Decemvrie trecut, la Senat, d-L. Arion a zis că 
partidul său eră în drept să facă ceea ce a făcut în 1909, pen- 
trucă, deși șeful său aderase la principiile proectului, eu nu-i 
prezintasem însă textul însuşi al proectului. Serios? Ştie oare 
d-l Arion cum se tratează între două partide principiile unei re- 
forme organice ? Crede d-sa că o asemenea desbatere se face în 
felul avocaţilor dela judecătoriile de pace, cari se agaţă de par- 
ticule şi de virgule? D-l Arion puteă atunci să discute modali- 
tatea cum proectul realiză principiile asupra cărora se stabilise 
înțelegerea cu şeful său; dar d-sa a -atacat tot, şi însuși aceste 
principii, aşă în -cât din dilema aceasta nu se ppate eşi: ori că 
în partidul conservator ceea ce face şeful nu are nici o valoare 
în ochii partizanilor săi, orică el este vinovat de duplicitate. 

Adevărul este acesta dir urmă. In urma, conferinţei pe care o 
avusem la Mitropolie cu Episcopii şi Miţropolitul Primat, știin- 
du-se că aceștia se arătaseră în genere puţin favorabili ideii unei 
șeforme în sensul cum o propuneam eu, junimiştii şi-au făcut 
îndată socoteala că de aci va rezultă un conflict cu clerul înalt, 
din care aveă să urmeze retragerea Ministrului de Culte, prin 
urmare slăbirea guvernului liberal, şi prin urmare apropierea 
zilei mult dorite când să înceteze în fint nesfârşita perioadă de 
opoziţie pentru amicii d-lui Carp. De aceea au lăsat pe Ministru 
în credința tă e înţeles cu dânşii asupra principiilor, şi au aş- 
teptat ziua când să profite de conflictul ce aveă să izbucnească 
în Senat. Conflictul neproducându-se, ei s'au socotit frustraţi de 
ceea cè considerau dejà ca un drept al lor; şi sentimentul 'acesta 
a mers aşă de departe, în cât aw socotit demni de pedeapsă pe 

cei doi Mitropoliţi cari le cauzaseră această decepție ; şi de aceea 
au fost amândoi insultați de d-l Arion, în felul cum am amintit 
mai sus; ba încă insulta că succesul legii din 1909 se datoreă 
faptului că fuseseră vacante două scaune de Mitropolit, a soco- 
tit-o d-l Arion de un gust așă de distins, în cât a repetat-o şi 
acum două luni, în şedinţa Senatului dela 1 Decemvrie 1911. 
Pentrucă nu mai serveau ca instrumente pentru îndestularea unei 
nepotolite pofte de a luă puterea, cei mai înalți ierarhi ai țării 
se făcuseră dar culpabili de atentat contra bisericuţei junimiste, 
şi demni de a fi terfeliți așă cum, au fost. Unul din ei aveă să, 
plătească încă şi mai scump crima aceasta, cu doi ani mai târziu, 


+ 
+ Ei 


Se cuvine să nu trec cu vederea şi o altă scuză. care sa îngăi- 
mat acum câtvă timp, dar care nu s'a mai repetat pe urmă, pro- 
babil pentrucă cei cari o dăduseră au înțeles și ei ce valoare 
are. Sa zis că junimiștii combătuseră reforma din 1909, pen- 
trucă nu mergeă aşă de departe cum doreă d-l Carp. 

Mai merită oare un răspuns o asemenea alegație? Dar cel 
mai elementar bun simţ te învață că, întrun lucru greu de rea- 
lizat, dacă nu-l poţi face tot deodată, te mulțumeşti deocamdată 
cu ceea ce se poate face acum, rămânând șă lucrezi ca să capeți 
şi restul îndată ce se va puteă. Dacă junimiștii aspirau în adevăr 
la o schimbare mai radicală a organizației bisericești, şi dacă 
printre dânşii se găseă vreun om de stat, acesta ar fi trebuit să 
înțeleagă, şi să spună şi celorlalți, că o asemenea reformă, chiar 
bună de ar fi fost, prezintă enorme greutăţi, cari ar fi fost im- 
posibil de învins toate deodată în momentul acela; dar eră în 
interesul reformei înseși ca să se realizeze atunci măcar parte 
din ea, aceea pe care o acceptau toți sau mai toţi şi a cărei apli- 
care se puteă face. Rămâneă pe urmă ca timpul şi experienţa 
să arate ce se mai puteă face, când şi cum. Poate și convingerea 
mea ar fi fost că eră bine să se facă un pas mai departe; dar 
întru ce ar fi folosit reformei ca să fac să se voteze în silă o 
lege care, în loc să facă binele ce doream, ar fi stârnit neînţe- 
legeri mai mari decât cele de mai nainte? 

Motivul invocat de autorii turburării din 1909 nu'are dar nici 
o valoare. Şi pe urmă, cum pot ei să-l invoace, când la 1909 ei 
nu au făcut decât să lupte din răsputeri pentru a împiedică chiar 

reforma ce se făceă, şi asupra căreia se stabilise înțelegerea ? 
Nici un moment în discuţie ei nu au cerut o reformă mai ra- 
dicală. 

De altfel schimbarea din nou pe care au adus-o ei legii sino- 
„dale în Decemvrie 1911, $i care anulează aproape în totul re- 
forma din 1909, este cel mai bun răspuns pe care chiar ei îl 
dau argumentului invocat de dânșii. Când oare trebue. să-i cre- 
dem pe cuvânt? Atunci când spun că reforma liberală din 1909 
nu rà destul de înaintată, după credința lor? Ori atunci când 
se opun acelei reforme, și îndată ce pot o desființează și dau 
înapoi ? 

Adevărul este acesta: în chestia bisericească, ca și în cele mai 
multe din chestiile cele mari naţionale, școala junimistă nu are 
nici o convingere și nici o ideie hotărîtă. Nu a studiat-o nici 
odată, nu a cunoscut-o nici înainte de 1909, nici la 1909, nici 
astăzi. De câte ori s'a întâlnit cu dânsa, nu a avut nici p soluţie 
studiată și care să rezolve dificultățile în mod serios, ci a recurs 
la expediente cari să o scoaţă pentru momenț din încurcătură, 
şi dacă se poate să satisfacă și vreun interes oarecare, oricât de 
meschin ar fi fost. Şi, pentru ca tradiția partidului să fie pe 
deplin respectată, la fiecare dată nu a lipsit de a-și cântă pro- 
priile sale laude şi a aruncă injurii acelora cari munciseră cinstit 
și bine. 

Dacă din nenorocita afacere bisericească va fi să rezulte și 
vreun bine, va fi cel puţin acela de a fi pus încă odată în lu- 
mină sărăcia de idei, incoherența și lipsa de morală în alegerea 
mijloacelor de luptă ale partidului care de atâtea decenii nu 
trăește decât prin reclama ce-și face, pe lângă toleranța unora 
şi altora. 


$ 
* * 


Mă voiu ocupă acum de modificarea pe care guvernul a crezut 
de cuviință să o aducă, în Decemvrie trecut, legii din 1909. 

Nu mă voiu opri aci asupra acuzaţiei ce s'a adus acestei legi, 
că ar fi contrară canoanelor. Punctul acesta îl voiu atinge atunci 
când mă voiu ocupă în special de P. S. S. Gherasim al Roma- 
nului, care are 'meritul de a fi inventat această învinuire, repetată 
apoi și de unii oameni politici, deși nu știau ce sunt canoanele 
şi ce se spune într'însele. 

Ţin înșă să amintesc că, chiar atunci când se discută în Senat 
legea din 1909, și de atunci în nenumărate rânduri, eu am decla- 
rat că nu voiu fi opus ideii de a se aduce legii îmbunătăţiri, 
întru. cât sub acest cuvânt nu p’ar ascunde încercări de a o sdrun- 
cină în părțile ei organice. Am adăogat însă totdeauna că nu aș 
consimți la asemeni modificări decât atunci când, în urma unei 
experienţe mai îndelungate, măcar de câţivă ani, sar fi cunoscut 
părțile din lege cari reclamau o îmbunătăţire. Și am adăogit că 
cu nici un preț nu voiu consimţi ca modificarea să se facă îna- 
inte de ce P, S. S. Gherasim se va linişti și va reintră în ordine. 
Făceam parte din guvern, aveam răspundere pentru prestigiul 
şi autoritatea lui și a Statului, şi nu putem admite să se stabi- 
lească precedentul ca un singur individ, oricine ar fi tost acela, 
să-și aroge dreptul de a turbură ţara şi de a impune el singur 
yoinţa șa ţării întregi, făcând imposibilă aplicarea unei legi re- 
gulat admisă de chiriarhi, votată de' Corpurile Legiuitoare și 
promulgată de Capul Statului. Aceasta ar fi fost o adevărată 
stare de anarhie, cu care un guvern conservator vedem că se aco» 
modează, dar pe care un guvern liberal nu o puteă toleră. Nu 
puteam capitulă în fața P. S. Gherasim și pentru că știam 
bine că nu are nici o dreptate, că nu eră nici el convins de te- 
meinicia celor ce susțineă, că el nui eră: decât un instrument în 
mâinele unei bande care organizase un complot, și că motivele 
ascunse ale întregului scandal mi-erau foarte bine cunoscute. 

Aceste declaraţii eategorice și repetate au fost și ele restăl- 
măcite, şi mi s'a atribuit prorhisia formală de a nodifică le- 
gea, chiar atunci îndată. Aceasta a fost tin neadevăr. Chiar în 
faimoasa ședință a Sinodului, dela 13 Ianuarie 1910, tot acelaș 
lucru am spus; că voiu modifică legea. „atunci când voiu găsi 
de cuviință“ după cum sună și moţiunea votată de Sinod. 

Eu am eşit din guvern, fără ca P. S, Gherasim să se “fi 
potolit, şi de aceea nu am făcut nici o modificare în lege. 

Urmașul meu nu a înțeles jucrurile ca mine. D-sa a găsit că 
bste de demnitatea sa ca, chiar în prima şedinţă a Sinodului din 
Maiu trecut, să capituleze pe toată linia, să promită P. S. Ghe- 
rasim că va modifică legea în părţile tari nu-i plăceă P. S. S., şi 
să-l roage cu umilință ca să binevoiască a-și reluă locul în Sinod. 
Pedeapsa acestei atitudini înjositoare nu a întârziat să vie: d-l 
Ministrut a rămas cu umilința, iar răsvrătitul a urmat și nai de- 

parte cu răsvrătirea. Şa putut astfel vedeă câtă pocrizie se as- 
cundeă sub vorbele umflate de călcare de canoane și de erezie, 
şi că adevăratul mobil care dăduse loc Ia toată turburarea acea- 
sta fuseseră simple pasiuni personale, pofte şi răsbunări, în cari 
interesul Bisericei nu aveă nici cea mai mică parte. 

Insist asupra cuvântului de ipocrizie, pentrucă este singurul 
potrivit. Până acum în discuțiile mele cu P. S. Gherasim m'am 
ferit de a mă servi de cuvinte tari, chiar când erau necesare; 
şi afirmaţia d-lui Arion, că în şedinţa Senatului în care s'a dis- 
cutat interpelarea d-lui Disescu eu aș fi insultat pe fostul Epi- 
scop cu cuvinte triviale, d-sa ştie bine că nu este un adevăr. 
Dar P. S. Gherasim a crezut de cuviinţă că în una din ședințele 
Sinodului în care a devărsat asupra fraţilor săi în arhierie cele 
mai neauzite ocări şi calomnii, să adreseze vorbe groase și în- 
sinuări şi d-lui Sturdza și mie, cari nici măcar nu eram faţă. 
„Aceasta-mi dă dreptul să-l pun la locul lui, și o voiu face fără 
nici o menajare, tot așă precum nici o menajare nu s'a păstrat 
faţă de mine. 


* ” * 

In cele patru articole din legea dela 1909 pe cari le modifică 
A-I Arion, d-sa realizează două lucruri; pe deoparte reduce la 
zero la însemnătatea Consistoriului Superior Bisericesc, și pe de 
alta introduce un nou sistem de alegere la scaunele de, Mitro- 
polit şi Episcop, care este propriu al său. 

Faţă de Consistoriul Superior, orice atitudine arfi luat acum 
d-l Arion, tot o contradicţie ar fi fost. Dacă declaraţiile din 1909 
ale d-lui P. Carp față de mine au avut vreo valoare, dacă d-sa 
eră atunci un șef real al partidului său, a cărui vorbă angajează 
însuși partidul şi arată cari sunt principiile lui, trebuiă ca d-l 
Arion să profite de ocazia ce aveă și să meargă cu reforma mai 
departe cât mersesem eu. Şi, slavă Domnului, aveă loc destul 
până uude să meargă, fără să se teamă că va călcă canoanele. 
Puteă, spre exemplu, să suprime Consistoriul şi să introducă pe 
preoți chiar în Sinod, precum este în bine credincioasa Rusie. 
Iată o atitudine care cel puțin ar fi avut meritul de a fi consec- 
ventă cu declaraţiile şefului și ar fi putut face să se creadă că 
partidul conservator are, în chestia bisericească, idei hotăriîte şi 
ştie ce vrea. Ea ar mai fi avut şi meritul de a fi plină de crâ 

nerie, calitate scumpă în ochii d-lui prim-ministru, și care-ţi dă 
curagiu să te lupţi cu egală vitejie şi contra pericolelor reale, 
şi contra morilor de vânt. 

Dacă însă în Decemvrie 1911, ca şi în Martie 1909, d-I Arion. 
nu țimeă nici ò seamă de spusele șefului său, d-sa trebuiă säl 
suprime pur şi simplu Consistoriul și să nu pună nimic în loc, 
de vreme ce acum trei ani combătuse cu atâta violență şi fără. 
nici o rezervă înființarea lui. 

Pentru un modest matematic, cum sunt eu, ca și pentru orice 
om cu bun simţ, cum sunt atâţia, altă alternativă au eră, şi d-l 
Arion nu puteă să nu se pună în contradicţie, ori cui șeful său, 
ori cú sine însuşi. 

Dar ă-l Arion nu are pretenţia de a fi matematic sau..... aşă 
cevă. Ambiţia: d-sale este de a fi abil, de a ridică edificii pe 
vârful de ac al unei subtilități de avocat, și.de a se minună 
singur pe urmă de abilitatea sa. 

D-sa nu a făcut nimic din ce eră logic să facă; dar totuși a. 
făcut cevă: a făcut o fațadă fără edificiu, o pânză zugrăvită 
care reprezintă o instituție serioasă tot atâta cât un decor de 
teatru poate, înlocui realitatea. Și a fost abil: clerul, care așteptă 
atâta bine dela fostul Consistoriu Superior, nefiind așă de deş- 
tept cum se crede d-l Arion, va vedeă fațada şi nu va băgă de 
seamă că Consistoriul a dispărut; șeful partidului nu va fi fost 
desmințit prea din cale afară, pentrucă se va fi conservat o nu- 
mire care reprezintă o năzuinţă spre o reformă serioasă; prin 
cipiile constrvatoare, — faimoasele principii de cari mereu te 
împiedici când e vorba, să faci un pas înainte, şi de cari d-l 
Arion a găsit mijlocul să vorbească cu emfază până şi cu ocazia 
legii sinodale, — principiile conservatoare au fost respectate, de 
vreme ce s'a anihilat o instituție cu tendințe democratice; în 
fine s'a dat satisfacție P. S. Gherasim, satisfacție care, tot con- 
form cu principiile conservatoare, îi eră datorită, de vreme ce 
timp de trei ani el nu făcuse decât să spargă geamurile în Bi- 
serică. 


* 
* r 


u mă voiu opri să discut punct cu punct cele zise în Senat 
de -d-l Arion, cu ocazia votării legii sale. Aceasta ar fi inutil, 
pentrucă neexactitățile și restălmăcirile nu merită, să fie discu- 

tate. Și pe urmă, în cuvântarea sa, d-| Arion a crezut de cuviință 
să vorbească despre „Ce dă partidul liberal în totdeauna: pul- 
bere de aur aruncată în ochi“! Dacă m?aș lăsă să lunec şi eu pe 
tărîmul frazelor seci, bune pentru declamatorii de mahala, aș 
şti eu să caracterizez și ceea ce dă partidul conservator în tot- 
„deauna ; dar aceasta nu interesează chestia bisericească, și nu 
sar potrivi aci. 

Trebue însă să insist un moment asupra suprimării art. 20, 
care prevedeă că membrii Consistoriului Superior Bisericesc nu 
pot fi judecaţi decât de către Consistoriu. 

Scopul acestei dispoziții eră evident: eră de a asigură inde- 
pendența membrilor Consistoriului, în timpul funcționării lor, 
căci altminteri aș fi făcut şi eu dintr'însul o parodie, ca şi d-l 
Arion. Scopul creării acestui organ eră de a se aveă păreri sin- 
cere și neînfluenţate; și cum eră să fie așă, dacă membrii lui ar 
fi fost sub ameninţarea ca libertatea lor de 'cuvânt să le atragă 
represiuni ? In discursul meu dela Senat din 15 Decemvrie 1909 
am citat cazul unui excelent preot care a suferit persecuții de 
așă fel, în cât Pau dus la mormânt. Eu am voit să creez un or- 
gan serios, în care să se vorbească liber și fără frică, și aceasta 
nu se puteă dacă membrii lui nu erau asiguraţi de o judecată 
nepărtinitoare și neînfluențată. 

D-l Arion, care urmăreă un scop diametral opus scopului meu, 
a suprimat această dispoziție. Nicj nu se puteă altfel: și aci, 
partidul conservator „a dat ceea ce dă el totdeauna“: reacțiune 
şi fățărnicie. Nu a cutezat să suprime Consistoriul, pentrucă se 
temeă că pierde voturi; dar Pa redus la'neputinţă, iar măsura 
sa reacționară a căutat s'o justifice prin teorii făcute ad-hoc. 
D-l Arion a zis că eu acordasem Consistoriului „un privilegiu 
pe care nu-l cere nimeni în ţara românească“, 

Adevărat ? Un jurist vorbește așă ? D-l Arion, care știe așă de 
multe lucruri, nu știe de câte ori se recurge la noi la instanțe 
judiciare deosebite de acele cari există pentru toată lumea ? 

Să fie permis unui modest matematic, pe care furtunile poli- 
tice Pau aruncat în calea d-lui Arion și care nu poate vorbi alt+ 
fel decât întemeiat pe fapte și pe adevăr, să amintească Mini- 
strului conservator că, afară de profesori, de cari mă mir că 
şi-a adus aminte, mai sunt și alte exemple de asemenea feluri 
de judecată. Pe profesori îi judecă profesorii, e adevărat; dar și 

pe militari îi judecă militarii, pe preoţi numai preoţii, pe Mini» 
ştri numai Curtea de Casaţie. Deputaţii şi senatorii nu pot fi ur- 
măriți decât cu consimțimântul colegilor lor, ceea ce este dejà 
o judecată prealabilă, instituită tot în scopul de a asigură com- 
pleta independență a membrilor Corpurilor Legiuitoare. Dacă 
dispoziția pusă de mine în lege nu-i plăceă, pentru ce nu a pre- 
văzut pentru membrii Consistoriului o dispoziţie la fel cu aceea 
pentru deputaţi și senatori, căci trebuinţa eră aceiaşi ? 

D-i Arion protestează că Consistoriul este prea numeros ca să 
judece, pentrucă responsabilitatea se împarte prea mult. Dar 
cu două zile mai nainte șeful d-sale, d-l Carp, aruncase injurii 
magistratului unic şi-şi bătuse joc de sentinţele lui. Atunci ce să 
mai credem despre seriozitatea unui partid în care domneşte o 
asemenea incoherență ? 

De altfel, dacă numărul membrilor Consistoriului constituiă 
un inconvenient, cine spune d-lui Arion că el trebuiă numai decât 
să judece ir pleno şi nu prin o delegaţie a lui? Și ce opreă pe 
d-l Arion să prevadă aceasta în mod expres în legea sa? 

Pe preoţi îi judecă azi consistoriile eparhiale, formate din 
preoți. D-l Vlădescu înființase şi consistoriilea apelative, /tot pe 
Ja eparhii, și nu odată am auzit în Sinod emițându-se părerea 
de a se înființă o instanţă centrală de apel contra sentinţelor 
consistorijlor eparhiale. Toate aceste instanţe sunt instanţe spe- 
ciale, întru nimic diferite de aceea pe care o formă Consistoriul 
Superior, când funcţionă ca instanță de judetată. 

Dar se zice că consistoriile eparhiale, fiind formate din mem- 
bri numiţi cu consimţimântul Episcopului, emanează dela dânsul, 
și prin urmare sunt conforme canoanelor. Aceasta mă face să tree 
la o altă ordine de idei, care mă va reţine un moment. 

Prin art. 19 din legea dela 1909, se regulează modul de ale- 
gere a membrilor Consistoriului, alegere la care intervine şi cle- 
rul, și Episcopul, şi Ministrul. Modul acesta de alegere a fost 
criticat de d-l Arion în diverse împrejurări, și între altele chiar 
cu ocazia desbaterii legii din 1909. D-sa a cerut atunci ca mem! 
brii Consistoriului să fie aleși numai de cler, fără intervenirea 
Episcopului şi a Ministrului; ba încă a căutat, prin observaţia. 
aceasta, să justifice post festum opoziţia crâncenă pe care œ 
făcuse legii. Tot atunci d-l Arion a zis.textual că voeşte „să deă 
o tribună şi un parlament preoţilor“. Şi vorba aceasta Pa încân- 

iat aşă de mult, în cât a repetat-o şi în ptima şedinţă a Con- 
sistoriului Superior din Mâiu 1911, 

Bine, este şi acesta un mod de a vedeă, pe care eu nu-l re- 
pudiez deloc; dovadă este că modul acesta de alegere figură în 
primul meu proect de lege. Pe mine nu mă sperie nici even- 
tualitatea intrării laicilor în Consistoriu, cum e în Transilvania, 

Dar dacă acestea erau vederile partidului conservator, dacă-el 
creteă că modul acesta de alegere a Consistoriului eră lucru aşă 
de fundamental în cât din cauza lui să caute a respinge legea 
întreagă şi a-şi călcă cuvântul, -pentru ce acum nù a realizat do- 
rința sa? Pentru ce d-l Arion nu a profitat de schimbarea de 
deunăzi a legii pentru ca să introducă în ea alegerea directă 
pe care o cereă cu atâta violență la 1909, şi să dea preoților 
tribuna şi parlamentul ce le făgăduiă atunci? Voiu spune cu 
pentru ce: pentrucă şi acum partidul conservator „a dat ceea ce 
dă el totdeauna:“ făgădueli şi vorbe goale. 

Cât pentru mine, motivul care ma făcut să adopt modul de 
alegere prevăzut în lege este foarte simplu: este că nu, voiam 
să las să subsiste nici un pretext pentru a se zice că legea nu 
e de acord cu canoanele. In adevăr, după canoane, orice autori- 
tate bisericească trebue să proceadă dela Episcop; și s'a pus 
în lege dispoziția ca Episcopul „să-și facă observaţiile sale, dacă 
aleșii întrunesc condiţiile legii“, pentru a da satisfacţie acestei 
exigenţe a canoanelor. Şi odată ce intervenţia Episcopului eră 
admisă, aceea a Ministrului se impuneă de sine. 

Eu cred totuși că cu vremea canoanele se vor puteă interpretă 
în mod mai Jarg, după cum de atâtea ori s'a făcut şi la noi, şi 
pe aiurea, şi atunci alegerea directă va deveni posibilă, cu atât 
mai mult că şi clerul, până atunci, se va deprinde mai bine a 
uză de această prerogativă. 

Nu găsesc însă că este de dorit ca Consistoriul Superior să 
rămână un Parlament preoţesc, cum ziceă d-l Arion. Parlamentul 
este un loc unde se vorbeşte, și el poate să fie un ideal pentru 
aceia pe cari-i îndestulează vorbirea singură. Aşă este dejà Con- 
sistoriul Superior, aşă cum Pa făcut d-l Arion ; în el se va vorbi, 
dar nu se va face nimic, 

Eu, care prețuesc minca rodnică şi dispreţuesc vorbăria goală, 
nu am căutat să dau Bisericei un Parlament, ci o instituție unde 


să se lucreze cu folos. 


* 
* * 

Ceea ce caracterizează partidul conservator, și este în acelaș 
timp dovada cea mai sigură a neputinței organice de care suferă, 
este că, ori de câte ori revine la guvern, principala lui ocupaţie 
este să strice tot ce a făcut partidul liberal. Sunt atâtea, lucruri 
de făcut în ţara aceasta, în cât orice partid care ar aveă cât de 
puţină pricepere, cea mai modestă provizie de idei, hărnizie şi 
obiectivitate, poaţe cu înlesnire să-și creeze drepturi la recuno- 
ştința ţării. 

Conservatorii nu se preocupă de aceasta. După ce ani de zile 
fac tot ce este permis şi nepermis ca să capete puterea, şi în ţine 
o capătă, încă din prima zi unica lor preocupare este să strice 
tot, chiar când nu au absolut nimic de pus în loc. Mania aceasta 
dä chiar uneori loc la situații absurde și ridicule. 

Așă s'a întâmplat și cu legea sinodală. D-l Arion a desființat 
de fapt Consistoriul Superior, care, fiind creaţiune liberală, se 
înțelege că trebuiă să dispară sub un guvern conservator. In 
locul lui nu a pus nimic, pentrucă capacitatea guvernamentală. 
conservatoare nu merge așă de departe. 

Dar în legea liberală din 1909 mai eră şi o. modificare adusă 
la art. 2. Nici ea nu a scăpat de ochiul ager al d-lui Arion. 

Lucrul merită să fie expus cu oarecare detalii. 

Art. 2 din legea dela 1872 prescriă modul de alegere a Mitro- 
poliţilor şi Episcopilor. El impuneă că Mitropolit nu se putaă 
alege decât unul din cei 6 Episcopi, iar Episcop unul din cei 8 
Arhierei fără scaun. Cercul de alegere eră dar foarte restrâns, 
şi el se mai restrângeă încă în cazul când unul sau mai multe 
locuri de Episcopi sau de Arhierei erau vacante în inomentul 
alegerii. 

Toată lumea înțelege inconvenientele acestor restricții. În 
principiu, orice alegere are cu atât mai mare probabilitate să se 
poată face bine, cu cât se face într'un cerc mai larg. Dar în 
deosebi pentru locurile de Episcopi şi de Mitropoliţi, posturi 
atât 'de înalte, cu o răspundere așă de mare, pentru cari se cer 
atâtea calități eminente şi pentru cari alegerea se face pe viață, 
este de o importanţă capitală ca să existe putinţa de a se face 
alegerea cea mai bună posibilă. 

Poate cinevă să creadă în mod serios că aceste condiții se gă- 
sesc împlinite când un Mitropolit se alege dintre 6 Episcopi, 
sau și mai puţini? Chiar acum, pentru alegerea de Mitropolit 

Primat nu erau decât 4 Episcopi în prezenţă, căci numirea altor 
doi cu câtevă zile înainte de alegerea Primatului nu s’ar fi putut 
consideră decât ca un mijloc pieziş de a se eludă dispoziţia legii, 
dacă noul Mitropolit ar fi fost luat dintre dânșii. La 1909, când 
a fost a se alege deodată doi Mitropoliţi, cercul de alegere eră 
de fapt redus la unul din trei. 

Acest grav inconvenient îl puteă lesne pricșpe, nu numai un 
matematic, dar chiar un simplu jurist, a cărui minte înțelzge 
greu puterea numerelor, și nu se poate deprinde cu ideea că ele 
nu se încovoaie sub puterea interpretărilor sofistice, ca un sim- 
plu articol de lege. De aceea, prin legea din 1909 s'a lărgit 
foarte mult cercul alegerii, hotărîndu-se că pot fi aleşi Mitro- 
poliţi sau Episcopi „toţi membrii clerului român cari, după stin- 
tele canoane ale Bisericei creștine ortodoxe, pot fi aleşi“, 

Aşă dar, deoparte sistema legii din 1909, de a se puteă alege 
oricine împlinește condiţiile canonice ; de alta, aceea a legii din 
1872, care mărginește alegerea numai între 6 sau 8 persoane. 
Care eră cea mai bună? Care permiteă speranța unei mai bune 
alegeri ? i 

D-l Arion a găsit că cea de a doua, și de aceea a näzuit să 
revină la legea din 1872. Nu zic că a revenit, şi voiu arătă în- 
dată pentru ce. i 

Şi acum, să ne judecăm puțin. ; 

Mai întâiu, cum rămâne cu venerabilele principii conserva- 
toare? La 1909, când d-l Carp găseă că eu nu merg destul de 
departe cu reforma mea, nu se ascundeă să spună că între altele 
eră şi pentrucă Biserica eră prea mult sub dependinţa clerului 
superior. Imi închipuesc -că d-sa nu viză, prin aceste cuvinte, 
aceă dependință care este naturală și care nu se poate îulătură, 
pentrucă este impusă de însăși organizaţia canonică a Bisericei 
noastre; dar trebue să fi înțeles că organizația din 1872 nu 
da Bisericei nici măcar libertatea de mișcări care eră perfect 
compatibilă cu canoanele. 

Intre acestea, în prima linie vine însăși chestia recrutării per~ 
sonalului clerical superior. Este cert, şi nu trebue să ne disi- 
mulăm că, după legea din 1872, clerul superior se recrută el 
singur pe sine, și că intervenţia Ministrului și a celor două Ca- 
mere la numirea arhiereilor şi chiriarhilor eră o simplă forma- 

litate, de oarece nici nu puteă determină alegeri bune, nici a 
împiedică pe cele rele. 

In adevăr, după aceă lege, pentru a se împlini un loe vacant 
de arhiereu, Sinodul alege trei clerici după voia lui, iar Ministrul 
dă numirea unuia din ei; el nu poate refuză această numire, 
chiar dacă i p'ar păreă că nici unul din cei trei recomandați nu 
ar merita-o. Ba s'au întâmplat cazuri când şi acest drept li- 
mitat de alegere al Ministrului a fost anihilat de fapt, atunci 
când Sinodul, voind șă impună numirea de arhiereu a unei anu- 
mite persoane, îi dă ca colegi-pe lista de trei pe alți doi'a căror 
numir€ să fie în_mod evident imposibilă. Şi odată ce arhiereii 
sunt recrutați în felul acesta, este evident că dreptul de alegere 
al Marelui Colegiu, în care intră și Camera şi Senatul, devine 
iluzoriu, pe câtă vreme e limitat numai în cercul acelora cărora 
singur Sinodul le-a dat dreptul de a fi aleşi. 

Legea din 1909 făceă să dispară acest foarte grav neajuns, 
care lipseă în realitate pe Marele Colegiu de prerogativele sale, 
şi care se opuneă ca, la un moment dat, să se facă o alegere 
bună în persoana vreunui cleric ale cărui merite să fie în genere 
“recunoscute, dar care nu ar fi fost arhiereu. Ea mai aveă meritul 
că făceă să dispară o restricție care eră contrară și canoanelor, 
și tradiției seculare bisericeşti. , 

Am zis că legea din 1872 eră, în punctul acesta, contrară ca- 
noanelor, Pentru aceasta dovezile abundă. 

In prima linie, instituția arhiereilorj fără scaun este ea însăși 
anticanonică ; asupra acestui lucru aproape toți clericii noștri 
sunt de acord. In adevăr, în Biserică nu sunt decât trei grade 
ierarhice: acela de diacon, cel de preot și cel de Episcop. Ar- 
hiereul ar&-rang de Episcop, Dar canoanele nu admit a se hiro- 
tonisi nimeni șa Episcop decât numai la o anumită eparhie f 
Episcop fără scaun și fără eparhie, ele nu tolerează să fie ci- 
pevă, Arhiereii noştri fiind tocmai în acest caz, ei sunt antica- 
nonici. Ei nu se mai întâlnesc în nici o altă țară ortodoxă așă 
cum sunt la noi, și chiar la noi ei nu existau în mod legal în- 
inte de 1872. Ei au fost, pot zice, inventaţi de către legiuitorul 
din 1872, în scopul de a face ca Sinodul să fie destul de nu- 
meros pentru ca în caz de judecată a unui Episcop să poată 
judecă cu 12 membri; după cum cere un canon; a călcat dar un 
canon expres şi categoric pentru a satisface un alt canon; dar 

acesta eră în opoziție cu altul, care admite câ la nevoe judecata 
Episcopului să se poată face și numai de trei Episcopi. De altfel 
așă se face în toate ţările creștine ortodoxe cele miti, tunde Si- 
noadele nu numără decât câte trei sau patru membri, ca Bul- 
garia, Serbia, Muntenegru. 

Așă dar, cei 8 arhierei fără eparhie dela noi fiind anticanonici, 
cu atât mai anticanonică este dispoziţia din legea dela 1872 
care nu permite ca Episcopii sărse aleagă decât dintre acești 
ierarhi anticanonici, 

De altă parte, toate canoanele -cari regulează modul de ocu- 
pare a scaunelor vacante de Episcop, nu lipsesc de a cere tot- 
deauna ca noul ales să, primească hirotonisirea arhierească, ceea 
ce dovedește că foul ales puteă prea bine să nu fie încă arhiereu 
în momentul alegerii. 

De altfel, primele două aliniate dela art. 2 al acelei legi se 
contrazic în mod vădit. In adevăr, al. I zice: „Sunt eligibili la 
demnitatea de episcop eparhiot toți membrii clerului români 
cari, după sfintele canoane ale Bisericei ortodoxe, pot fi aleși“, 
Atâta eră de ajuns, pentrucă spuneă tot. Al, II însă vine ime- 
diat de restrânge cu totul principiul canonic al al. I, zicând: 
„Episcopii eparhioți nu se pot alege decât dintre arhiereii ro- 
mâni”, Restricţie care nu ar fi avut sens decât dacă canoanele 
ar fi zis că numai acei membri ai clerului pot fi aleși Episcopi 
cari sunt arhierei, ceea ce este departe de a fi adevărat, 

Cât pentru condiția ca Mitropolitul să nu se poată luă decât 
dintre Episcopi, ta este încă și mai puţin impusă de canoane, 
pe câtă vreme între Mitropolit şi Episcop nu există nici o deo- 
sebire de rang arhieresc, 

Prin urmare restricțiile impuse de legea din 1872, pe lângă 
că nu permit a se face alegerea în cele mai bune condiții de 
reușită, sunt în acelaș timp şi contrarie canoanelor. Ele sunt con- 
trarii şi tradițiilor Biseritei, şi în special tradiţiilot .Bisericei 
noastre naționale. Imprumut din un articol al d-lui N. Dobrescu, 
profesor la Facultatea de Teologie, lista aceasta de exemple: 
Nectarie, senator ; Tarasie, secretar al împăratului; Fotiu, co- 
mandant al gardei imperiale, au fost ridicați deadreptul în 
scaunul de Patriarh al Constantinopolei, înainte chiar de a face 
parte din cler; iar Ambrosiu, încă păgân, a fost făcut Arhiepi- 
scop de Mediolan, înainte de a apucă să ŝe creștinească. Dovadă 

că alegerea de Episcop puteă să preceadă hirotonirea de ar- 
hiereu. 

In Biserica românească se cunosc exemple ca Dionisie Lupu, 
făcut Mitropolit la Bucureşti din simplu egumen la Tismana ; 
învățatul Varlaam, Mitropolit al Moldovei din simplu călugăr; 
Grigorie Miculescu, făcut Mitropolit al Ţării Româ neşti la 1822 
de către Grigorie Ghica, pe când nu eră încă decât diacon la mâ- 
năstirea Căldărușani, Cu legea din 1872, ţara ar fi fost lipsită 
de niște ierarhi ca aceştia, cari au fost printre cei mai străluciți 
pe care i-a avut ea vreodată. 

Aceasta a fost totdeauna tradiția țării până la 1872, ca la 
locul cel mai înalt să se poată ridică cel mai vrednic, fără nici 
o piedică. Dejă la 1857, în Divanul ad-hoc al Moldovei, când se 
manifestau veleități de a nu se da locurile de chiriarhi decât 
după consideraţii de naştere sau de situaţie, Kogălniceanu se 
opuse cu îndârjire şi nu permise a se adoptă această dispoziţie 
retrogradă. Iar la 1909, când şe studià modificările de adus legii 
sinodale, nici o voce nu s'a rididat în clerul înalt pentru a se 
opune modificării așă cum s'a făcut la art. 2, In fine, chiriarhi 
români de peste hotare, ca învățatul Episcop dela Caransebeș, 
Miron Cristea, au găsit necesară această lărgire a cercului de 
alegere. 

Dacă dela 1909 până azi părerile unora din membrii Sinodului 
s'au schimbat, datoria d-lui Arion, ca Ministru răspunzător ce 
este, eră de a cumpăni lucrurile, și a nu aderă la o. remodificare 
a legii tari în mod vădit nu puteă fi spre folosul Bisericei. 

D-sa însă nu a putut rezistă tentaţiei de a mai strică cevă 
din ce făcuse adversarul său politic, rămânând ca justificările 
să le găsească pe urmă. Să le examinăm. 

Pe d-l Arion îl sperie principiul prea larg al alegerii după 
canoane: „Este cam larg principiul! Orice membru al clerului 
român! ?“ Sublinierile şi semnele de spaimă și de întrebare 
aparțin d-lui Ministru, şi arată în deajuns că sunt ale unui Mi- 
nistru conservator ; căci ce poate fi mai. grozav pentru princi- 
piile conservatoare decât egalitatea aceasta de drepturi, fie chiar 
ea consacrată prin canoane, fie ea regula comună în toate ţările 
ortodoxe, până și în Rusia? Căci am arătat mai sus că nicăeri, 
afară dela noi, nu se practică sistemul nostru de alegere care 
are chiar la temelia sa o nesocotire a canoanelor. 


Criza bisericească. — Spiru C. Haret. : 3 

D-l ministru a spus că nu se poate alege cinevă Episcop 
sau Mitropolit dacă nu este dejà arhiereu. D-sa se înşeală; am 
arătat mai sus cum canoanele nu admit ca cinevă să fie arhiereu, 
adică Episcop fără scaun, și că ele prevăd, din contră, că „cel 
ales Episcop nu poate fi așezat în scaun decât după ce a fost 
hirotonisit arhiereu de către cel puţin trei Episcopi“. Prin ur- 
mare, după canoane, alegerea trebue să preceadă hirotonisirea ca 
arhiereu. 

Dar d-l Arion se teme că dacă cel ales de către Marele Cole- 
giu nu ar plăceă Sinodului, s'ar puteă ca acesta să refuze de a-i 
da hirotonisirea, ceea ce ar determină un conflict grav între Bi- 
serică şi Stat. Dar aceasta s'ar puteă întâmplă și în orice alt 
sistem ; căci dacă un asemeneă conflict sar puteă ivi, cel nou 
ales ar rămâne între colegii săi într'o așă stare de izolare şi de 
antipatie, în cât viața sa ca Episcop ar deveni intolerabilă. 

Ipoteza d-sale este o ipoteză imposibilă, care nu se poate 
realiză. Dacă vreodată Sinodul ar refuză să se supună unui vot 
al Marelui Colegiu, aceasta ar fi dovada unui conflict între Bi- 
serică şi Stat de care nu avem nici un exemplu în istoria noastră, 
şi pe cât ştiu a nici uneia din ţările ortodoxe. Un asemenea con- 
flict ar fi cu mult mai grav decât o simplă chestie de persoană. 
EI ar trebui să aibă rădăcini adânci şi depărtate, cari nu pot să 
scape atenţiei oamenilor de stat; iar aceștia, dacă nu sunt in- 
capabili sau orbi, ar fi datori să lucreze ca să-l înlăture, îna- 
inte de a se da pe față cu ocazia unei alegeri de Episcop; 
căci nici un om cu minte nu poate admite ca un Stat Să trăiască 
purtând în coastă, ca un cuţit, un conflict de asemenea natură. 
Ne-a fost dat abiă în zilele noastre să vedem că se găsesc 
oameni cari cred că un Stat poate trăi în mod normal, fiind 
conflict între puterea executivă și cea judiciară, între Coroană, 
şi puterea legislativă; dar acestea sunt stări bolnăvicioaze cari, 
dacă nu se vindecă repede şi radical, duc Statul la peire. 

Din acestea și din exemplele istorice citate mai sus, se vede 
ce valoare au părerile d-lui Arion, că un simplu cleric nu poate 
fi ridicat de odată la locul de Episcop. Cât pentru temerea ce 
a exprimaţ d-sa că, dacă cel ales ar fi căsătorit nu ar şti ce 
să facă cu preoteasa lui, este bine că a exprimat-o, căci dă 
o nouă dovadă că d-sa nu cunoaște canoanele, de vreme ce încă 

din secolul VII este stabilită prin canoane condiţia celibatului 
pentru Episcopi și „Mitropoliți. 

Dar în Expunerea de Motive a proiectului de lege, d-l Arion 
dă un alt motiv pentru modificarea ce propunea; anume, că 
modul de alegere prescris de art. 2 din legea dela 1909 ar 
face să dureze operațiile alegerii aproape două luni de zile. 

Este serios un asemenea argument? Chiar așă de ar fi, mi 
se pare că o asemenea alegere are © importanță cel puţin egală 
cu aceea a unui deputat, pentru care cu toate acestea legea im- 
pune termene lungi de cari nimeni nu se plânge. Și, dacă for- 
malitățile erau.prea lungi, d-l Ministru nu aveă decât să le 
simplifice şi să le scurteze. Măcar Ia atâta puteă servi calitatea 
d-sale, cu care atâta se laudă, de om de legi, adecă de om de+ 
prins cu formalitățile şi dându-le primul loc în preocupările sate. 

Şi pe urmă nu tocmai acum eră momentul ca d-l Ministru să se 
plângă de lungimea termenelor impuse de lege. Când d-sa a 
pus opt luni până să facă o alegere, chiar după ce a suprimat 
formalitățile de cari se plângeă, mai are. dreptul să vorbească 
aşă ? Dacă ar fi început împlinirea acelor formalități în Octom- 
vrie, când Sinodul și Consistoriul Superior se aflau reunite, ele 
ar fi fost în larg terminate până în primele zile ale lui De- 
cemvrie, și alegerea se puteă face atunci cu împlinirea tuturor 
formalităţilor; pe când d-l Arion, chiar scutit de ele, nu a 
putut-o face decât peste alte două luni. 

Când făureşte cinevă argumente pentru a apără o cauză ce 
„mu se poate apără, ar trebui cel puţin să și le aleagă așă ca să 
nu se întoarcă în contra sa. 


* 
* * 


Desființarea reformei din 1909, ori din ce punct ar fi privită, 
se prezintă dar ca o măsură retrogradă, ca un pas lipsit de 
chibzuială, ca un expedient destinat a da satisfacție unui răs- 
vrătit care prin nimic nu o merită. Să puteau aduce legii îmbu- 
nătățiri de detaliu și de redacţie, cari să o clarifice mai bine, 
să facă să dispară unele îndoeli, dar nu să se suprime și să se 
facă astfel iriutilă toată munca şi frământarea prin care am 
trecut, și să se prepare alta pentru viitor; căci este o iluzie 
a-şi închipui cinevă că în viaţa socială un progres dejà realizat 
se poate luă înapoi fără luptă și rezistențe, 

Lipsa de prevedere pusă în această chestie a devenit evidentă 
imediat, cu ocazia alegerii de Mitropolit Primat. La Senat, eu 
atrăsesem atenţia d-lui Ministru asupra pericolului restrângerii 
cercului de alegere. D-sa, încurajat de aplauzele majorităţii sale, 
cu cunoscuta sa încredere în sine, a răspuns prin glume uşoare. 
Nu-şi închipuiă că din cinci Episcopi şi un Mitropolit nu se va 
găsi unul pentru scaunul Ungro-Viahiei. Curând însă s'a lovit 
de realitate, şi după moartea Episcopului de Argeș, desorien- 
tarea a fost aşă de mare, în cât a fost vorba de o nouă modi- 
ficare în lege, abiă la două săptămâni după cealaltă. Nici odată 
matematica nu şi-a răsbunat în mod mai strălucit şi mai deplin 
contra presumțiunii și a superficialităţii. 

Cuvântul acesta poate să supere, dar nu ştiu care altul să 
poate aplică atunci când o lege de asemenea importanţă se face. 
fără cunoaşterea exactă nici a stării lucrurilor, nici a canoanelor, 
nici a trebuințelor prezente şi viitoare; mai mult decât atât, 
când se face cu atâta lipsă de îngrijire, încât se strecoară în- 
t”însă lucruri cari se contrazic şi între ele, şi cu vorbele şi in- 
tențiile autorului legii. 

Ca să dovedesc ceea ce spun, reproduc aci, unul lângă altul, 
textul unei părți din art. 2 al legii dela 1872, cu modificările lui 
din 1909 şi 1911. 

După legea din 1872: „Sunt eligibili la demnitatea de Mitro- 
polit Episcopii eparhioţi ai țării, iar la aceă de Episcop eparhiot 
toți membrii clerului român cari după sfintele canoane ale Bise- 
ricei ortodoxe pot fi aleşi. Mitropolitul Primat al României, 
Mitropolitul Moldovei, precum și Episcopii eparhioţi nu se pot 
alege decât dintre arhiereii români“. 

După legea din 1909: „Sunt eligibili la demnitatea de Mitro- 
polit şi 'la aceea de Episcop eparhiot toți membrii clerului fo- 
mân cari, după sfintele canoane ale Bisericei creștine ortodoxe, 
pot fi aleşi“. 

După legea din 1911: „Sunt eligibili la demnitatea de Mitro- 
polit Episcopii eparhioţi ai țării; iar-la aceă de Episcop toți 
membrii clerului român cari, după sfintele canoane ale Bisericei 
ortodoxe de răsărit, pot fi aleşi“. 

Cu ocazia discuţiei din Senat, d-l Arion, vorbind despre acest 
articol, zisese că revine la legea din 1872. E adevărat că în no- 
tele stenografice imprimate găsesc că d-sa ar fi zis că revine 

„la principiul legii din 1872", Nepotrivirea aceasta mi se pare 
ciudată, mai ales că eu, care asistam la discuţie, notasem cu- 
vântul în momentul când a fost pronunţat, și Pam și relevat 
îndată după proclamarea votului, arătând că legea propusă de 
d-l Arion nu se potrivește cu cea din 1872, și că această nepo- 
trivire între vorbele și textul d-lui Ministru nu poate să fie 
decât din lipsa de studiu la alcătuirea legii. 

D-l Ministru s'a părut foarte încurcat de observaţia. mea ; 
dar, pa om abil ce este, a găsit o poartă de scăpare: „Eu nu 
“am zis că revin la textul legii din 1872, dar la principiul ei“. 

Nu-l voiu șicană pe d-l Arion asupra cuvântului; dar să ve- 
dem faptele. Să se compare cele trei texte de mai sus, și se va 
vedeă; 1) că în ceea ce privește alegerea de Mitropolit, d- 
Arion revine la textul legii din 1872; 2) că în ceea ce privește 
alegerea de Episcop parhiot, d-sa revin€ la zextu/ legii din 
1909, iar nu la,cea din 1872, care pentru aceasta cere talitatea 
de arhiereu. 

Apoi dacă este așă, și chiar admițând separația subtilă pe care 
o face d-l Arion între textul și principiul unei legi, pe ce temeiu 
pretinde d-l Arion că se întoarce numai la principiul legii din 
1872, nu şi la al celei din 1909, pe câtă vreme situaţia textului 
său față de ambele acele legi este exact aceeași? Textul din 
1909 relativ la alegerea Episcopilor se regăsește întocmai în cel 
din 1911 și este diametral opus cu cel din 1872; și-d-l Arion 
pretinde că este identitate de principiu între 1911 și 1872, și 
nu între 1911 și 1909? 

Găsesc că d-l Arion a mers cam‘ departe în suficiența sa, 
când a crezut că asemeni lucruri se pot crede, numai pentrucă 
le afirmă d-sa. 

Adevărul nu poate să fie decât unul din aceste două: ori tă 
redactarea proiectului s'a făcut cu așă de puțină îngrijire în cât 
Sa strecurat în el textul din 1909 relativ la alegerea Episcopi- 
Tor, contra intenţiei d-lui Ministru; ori că, la Senat, ştiind că 
Sinodul ceruse, asupra acestui articol, revenirea pe toată linia 
la legea din 1872, avuse un lapsus linguae, pe care wa ştiut pe 
“urmă cum să-l dreagă. 

Nu pot însă lăsă să treacă nerelevate teoriile pe' cari a crezut 
de cuviință să le formuleze d-l Ministru în această ocazie. 

Mai întâiu ce însemnează aceă distincție pe care o face d-sæ 

între principiul și textul unei legi? Textul nu este decât tradu. 
cerea în cuvinte a principiului, şi nu poate să fie opoziţie între 
unul şi altul. Se poate admite că legiuitorul una ar aveă în cap, 
Şi alta ar scrie să se facă? El trebue, din contră, să redigeze 
textul său cu cea mai mare atenţie, aşă ca să nu cuprindă decât 
ceea ce vrea principiul legii, şi nimic altcevă decât aceasta. Dacă. 
nu, face așă, una din două: ori că nu-și cunoaște limba şi nu știe 
să exprime ceea ce cugetă, ori că cu intenţii ascunse introduce 
antagonism între text şi principiu, ca să se serve când de unul 
când de altul, după cum îi va veni la socoteală. 

Textul din 1909 exprimă principiul că Episcop poate fi ales 
cinevă car încă nu e arhiereu ; cel din 1911 reproduce pe cel din 
1909; prin urmare nici principiul celui din 1911 nu poate cere 
calitatea de arhiereu, pentrucă atunci ar fi reprodus textul din 
1872, iar nu pe cel din 1909. Așă dar, conform textului astfel 
votat; nimic nu ar puteă obligă pe Marele Colegiu să aleagă 
numai dintre arhierei, când textul legii nu e așă. 

Deși cam lungă, nu pot să mă opresc de a reproduce în în- 
tregime partea din răspunsul d-lui Arion care se referă la această 
chestie, nu numai pentrucă constitue un model rar de confuzie 
de idei și de lipsă de logică, dar mai ales că țin să protestez 
din toată puterea contra modului cum înțelege d-sa alcătuirea. 
şi înțelegerea: legilor. 

lacă bucata în chestie: 

„Mi se impută că art. 2 nu ar reveni la principiul legii din 
-1872. 

„Eu nu am zis că revin la textul legii din 1872, dar la prin~ 
cipiul ei, și oricât ar crede d-l reprezentant al colegiului II de 
Roman, ca să nu mai zic d-l Haret, că nu studiez legile, dar ştim 
cu toții că nu se reproduc întocmai legile ad-litteram, și numai 
pentru 'acest lucru am pus textele legii pe trei coloane: legea 
din 1872, cea din 1909 și legea mea. 

„Dar am zis, domnule reprezentant al colegiului II de Ro- 
man, că revin la principiul legii din 1872! 

„Principiul legii din 1872 este că nu se poate alege Mitro- 
poliți decât dintre Episcopi, și Episcopi dintre Arhierei. 

„Şi explicaţiile pe cari le-am dat au întărit spusele mele. 

„Imi pare, d-lor, că nu poate să fie cevă mai categoric. Căci, 
de, d-lor! O fi parlamentar tânăr d-l Haret, dar nu poate să fie 

așă de tânăr în cât să nu știe că este o deosebire între textul 
unei legi şi spiritul ei, și că se interpretă legea după spiritul ei, 
iar nu după litera ei, şi că spiritul legii obligă pe Ministrul care 
face legea, 

„Și când fac eu asemenea declaraţii, că ceea ce propun acum 
ește conform cü spiritul legii din 1872, nu mai trebue să mai 
pun textul întocmai ca în legea din 1872. 

»„De”ce mam făcut-o? : 

„Pentrucă, d-lor, se poate întâmplă ca un acord să intervină 
între puterea laică și Sinod în privinţa numirii unui Episcop, şi 
am vrut ca din cauza aceasta să las poarta deschisă ca să se 
poată stabili d asemenea acord între Sinod şi puterea laică, 
spre binele Bisericei noastre, 

„lată pentru ce am luat formula cea dintâiu din legea dela 
1872 şi formula cea de a doua din legea mea“. 

lacă formularea pe faţă, îndrăzneață şi fără înconjiur a unei! 
teorii cari este una din plăgile cele mai mari și mai “periculoase 
ale societăţii contimporane, căci sub pretext de interpretare, 
ea consacră practica alterării şi nerespectării legilor celor mai 
categorice. 

Știința dreptului este, fără “îndoială, o știință nobilă, şi din 
punctul de vedere al societăților omenești, ea este cea mai din- 
tâiu şi cea mai respectabilă din toate ; aceasta însă numai cu con- 
diția ca ea să fie expreşia întreagă și neîntunecată a adevărului, 
și numai a adevărului, 

Dar şa întâmplat cu știința dreptului ceea ce s'a întâmplat 
şi cu religiile cele mai nobile, când preoţii lor au “învăţat anta 
de a face din ele formule goale. 

Alături cu oamenii cari înălbesc lucrând ca să perfecţioneze 
Știința, alături cu cei cari pun tot sufletul și dragostea lor ca să: 
facă legi bune și drepte, înfloreşte şcoala acelora cari practică 
metoda de a restălmăci, — de a interpretà — tot, până şi textele 
cele mai evidente şi mai nediscutabile, pentru a trage din ele 
urmările cele mai neașteptate şi mai contradictorii, tari să serve 
după împrejurări și după trebuinţele momentului. Și în vechime 
a înflorit o asemenea școală. Adepții ei se numiau sofiști şi me- 
seria lor eră de a învăţă pe tineri cum, plecând dela una și ace- 
iaşi premisă, să demonstreze după voe consecințele cele mai 

opuse. Dar în cetăţile vechi s'au făcut legi cari goneau din ele: 
pe sofişti. Azi ei stăpânesc lumea. 

D-l Arion face o lege şi spune într'însa că Episcopii se pot 
alege în cutare fel; dar tot d-sa declară în Senat că interpretează 
legea aceasta în felul diametral opus, şi spune curat că face 
aceasta pentruca să fie posibil să explice legea ori întrun fel, 
ori în altul, după cum va voi. 

Este admisibil, este onest aceasta ? Atunci ce mai însemnează 
legile, şi la ce mai servă ele, dacă nu mai ştie cinevă ce temeiu, 
să pună pe dânsele? E lucru serios a pretinde că cine va voi să 
facă o alegere de Episcop, să nu creadă textul pe care-l are sub 
ochi, care spune verde ce vrea, care a fost votat și promulgat,, 
ci să caute Monitoarele ca să vadă ce a putut spune un Ministru 
de pe vremuri, la un moment de strimtorare? Dar atunci mai 
simplu ar fi ca, pe cât va trăi acel Ministru, să nu se uite nimeni 
la lege, ci să-l lase pe dânsul să facă ce va vrea; căci cine să 
interpreteze mai bine gândul cuivă decât el însuşi ? 

Ştiinţa onestă se revoltă contra acestei concepţii ; şi cât pen- 
tru mine, ştiinţa pe care am fericirea de a o cultivă știu că 
nu mă va lăsă nici odată să alunec pe povârnișul pe care di 
Arion înaintează cu surîsul pe buze. D-sa se arată încântat, şi 
nu odată mi-a dat să înțeleg cât de superior se socotește d-sa 
unui simplu matematician care nu pricepe nici nu practică res- 
tălmăcirea textelor, pentru a scoate din ele ceea ce nu cuprind. 
Socotesc că este de prisos să-i spun și eu sentimentul meu în 
această privinţă. 

$ za s 

Din cele ce preced se vede ce valoare și câți sorți de viață 
are legea d-lui Arion. Intr’o stare normală de lucruri s'ar fi cu- 
venit 'ca asupra acestor lucruri foarte grave şi importante să 
urmeze discuţii liniștite și obiective, din cari poate ar fi cșit o 
lucrare mai bună decât cea pe care o discut aci. In Camerele li- 
berale aşă se făceă, și toată lumea ştie de ce largă libertate şi de 
câtă deferință se bucurau oratorii opoziţiei, şi de câte ori păre- 
rile lor îşi găseau, chiar loc în legile ce se votau. Dar sub regi» 
mul conservator aşă cevă este peste putinţă. In Camerele conser- 
vatoare, opoziţia nu are parte decât de vociferările şi de între- 
ruperile injurioase ale majorităţii, cari vin să se adaoge pe 

lângă caloniniile josnicé și insultele triviale ale şefului guver- 
nului. In asemenea condiții eră imposibil să se discute, și mam 
mirat de pretenția d-lui Arion care cereă dela mine 0,;,opoziţie 
franc parlamentară“, d-sa, membru într'un guvern care a deso- 
norat regimul parlamentar. 

Acum, regimul dela guvern, după ce sa umilit în mod inutil 
înaintea fostului Episcop de Roman, s'a ales cu o lege care nu 
rezistă discuţiei, şi se află în faţa unei situaţii în Biserică tot 
aşă de periculoasă ca şi în ziua întâiu. D-l Arion care în cursul 
discuţiei a zis că principiile legii din 1909 nu sunt principii 
conservatoare, a dat Bisericei o lege făcută după aceste princi- 
pii. Noi credem că o lege făcută pentru Biserică nu trebue să fie 
făcută nici pe tipar liberal, nici conservator. Trebuiă ca tot par- 
tidui conservator să amestece Şi aici consideraţiile meschine de 
partid, şi să creeze precedentul că până şi legile bisericești să 
se schimbt la fiecare schimbare de guvern, deodată cu subpre- 
fecţii. Nu.va fi aceasta singura dovadă de nivelul la care a rămas 
partidul conservator, în faţa progreselor realizate în viaţa noa- 
stră publică. 


Chestia fostului Episcop Gherasim al Romanului. 


Origina şi. cauza aparentă a turburării produse în Biserică în 
acești din urmă trei ani a fost aserțiunea fostului Episcop de 
Roman că legea votată în 1909 eră contrară canoanelor, și de aci' 
pretenția lui imperioasă ca ea să fie modificată, dacă nu chiar 
abrogată, imediat.. 

Deși chestia aceasta s’a discutat pe larg, şi în Senat, și în 
Sinod, și deși sa dovedit atunci cu prisosință lipsa de temeinicie 
a pretențiilor P. S. Gherasim, este necesar să o mai limpezi aci 
pentru “acei pe cari îi poate impresionă o asemenea învinovă- 
fire, înainte de a expune modul cum s'a desfășurat conflictul, 
şi de a arătă eari au fost factorii, cu totul streini de interesele 
Bisericei, tari au intervenit într'însul agravându-l, pentru a trage 
foloase din el. 

Invinovățirea adusă legii din 1909 că e contrară canoanelor, 
se întemeiă pe aceia că preoţii nu pot să steă alături cu Epi- 
scopii. 

“In acuzaţia aceasta, P. S. Gherasim a găsit pretextul pentru 

a porni toată cunoscuta turburare de care s'a făcut vinovat. 
P. S. S. nų s'a sfiit chiar de a pronunţă cuvântul de erezie, ceea 
ce dovedeşte că nu-și da bine seama de valoarea cuvintelor. Ere- 
zie va să zică o abatere care interesează dogmele, adică însuși 
fondul credinţei asupra divinităţis, care formează fondul dog- 
matic al religiei, pe când modul cum &ră constituit Consistoriul 
eră o chestie de organizaţie bisericească. Dar P. S. Gherasim nu 
prea eră preocupat de exactitatea sehsului cuvintelor; P. S. S. 
ţineă să producă efect. 

Dintre canoane, unele sunt privitoare la dogme. Acestea nu 
suferă nici o schimbare și au rămas nealterate, așă cum le-a 
stabilit conciliile ecumenice. Altele, cele privitoare la organizarea 
și administrarea Bisericei, au suferit-continue schimbări, aduse 
chiar de către conciliile ecumenice, şi unele chiar după dânsele. 
Și nici nu puteă să fie altfel. Organizarea bisericească a fost 
totdeauna în strânsă legătură cu organizarea Statutui, ca să, 
nu mai vorbesc și de alte împrejurări variabile; și în timpul 
celor șapte secole cari au trecut până la ţinerea ultimului con- 
ciliu ecumenic, câte schimbări nu a suferit'societatea în mijlocul 
căreia trăiă Biserica ! De aceea se întâlnesc în canoane nenumă- 
rate contradicții, de oarece o chestie pare în secolul al doilea 
fusese rezolvată într'un fel a trebuit în secolul al optulea să se 
rezolve cu totul altfel. Exemple se pot cità oricâte. Așă, conci- 
liile apostolice prevedeau ca Episcopii să fie căsătoriţi, pe când 
mai târziu s'a impus celibatul. Pentru judecarea Episcopilor s'a 
cerut mai întâiu 3 arhierei; mai pe urmă numărul acesta s'a ur- 
cat la 12. 

Se înțelege că, în cursul timpului, Statele au fost silite să 
se conformeze acelora din canoane cari li se potriveau. Spre 
exemplu, cum eră să adopte un tribunal de 12 arhierei pentru 
judecarea Episcopilor un Stat mic care hu aveă 12 arhierei, 
cum este Serbia sau Muntenegru ? 

Mai mult decât atât: de foarte multe ori unele State au fost 
silite, de împrejurările lor particulare, să impună Bisericilor 
lor o organizaţie nejustificată prin canoane, ba uneori în opozi- 
ţie cu ele. Voiu cità îndată cazuri precise de acestea. 

Când dar s'a zis că Consistoriul Superior Bisericesc, așă cum 
îl organizase legea din 1909, este anticanonic, trebuiă să se do- 
vedească că nu este nici un cañon care să admită o asemenea 

organizaţie, și că nu este nici un Stat ortodox în care să nu se 
regăsească ea. 

Dar fără a intră în citații mai lungi, e destul-a se aminti că 
canoanele apostolice prevăd că toate afacerile Bisericei să ge 
trateze de întreaga adunare a credincioșilor; şi mai sunt şi al- 
tele. lar cât pentru țările ortodoxe cari du mers mai departe 
„decât legea din 1909, se pot cità multe: bisericile dela Carlovăţ, 
din Bucovina, din Transilvania, din Grecia, dela Tiflis, admit 
toate, Într'o măsură mai fnult sau mai puţin largă, şi arhiman- 
driți, ieromonahi şi simpli preoţi să iea parte chiar în Sinoadele 
respective. 

Exemplul cel mai tipic însă ni-l dă Rusia. Acolo Sinodul, pe 
lângă un număr mic de Mitropăliţi şi Episcopi, cuprinde şi doi 
preoți, şi anume pe duhovnicul Țarului și pe protopresbiterul 
clerului militar. Organizaţia aceasta, cu mici modificări, datează 
dela Petru cel Mare, şi a fost aprobată, după mijlocirea lui, de 
cei patru Patriarhi ai Orientului, cari au recunoscut în Sinodul 
rusesc astfel constituit „un frate al lor întru Christos“, cu ace- 
leaşi drepturi pe cari le au şi ei. lar întru cât priveşte atribu= 
ţiile acestui Sinod, iacă cari sunt ele: alegerea şi hirotonisirea 
episcopilor, înființarea de episcopii şi vicâriate, transferarea de 
episcopi dela un scaun la altul, luarea de măsuri în caz de boală 
incurabilă sau de slăbiciune a vreunui episcop. Trec sub tăcere 
o lungă listă de alte atribuţii mai puţin importante. Şi pentruca 
afirmările acestea să nu fie suspecte, arăt că ele sunt luate din 
două scrieri, cari au o deosebită autoritate în împrejurările de 
față: Una este Studiu despre ierarhia şi instituția sinodală în 
Biserica ortodoxă a Răsăritului în genere şi despre ierarhia şi 
instituția sinodajă în Biserica ortodoxă română în special, de 
Calinic Miclescu și Iosif Naniescu, Mitropoliţi, şi Melhisedec, 
Episcop de Roman. Cealaltă este Privire asupra instituției sino- 
nodale în diferite biserici ortodoxe de răsărit, de Const. Chiri- 
cescu, însuşi amicul şi consilierul P. S. Gherasim în lupta între- 
prinsă de P, S. S. contra Sinodului şi tuturor autorităţilor con- 
stituite ale ţării. 

Aşă “dar, în cele mai multe din Bisericile ortodoxe de Orient, 
simplii preoţi sunt admiși, nu numai a face parte din instituţii 
alăturate pe lângă Sinod, dar a luă parte chiar în Sinod, cu 
toate drepturile și atribuţiile cuvenite în laceastă calitate ; şi anala 

stă organizație ṣe găsește chiar în Rusia, care se dă și se recu- 
noaște ca ţara binecredincioasă prin excelenţă. 

In nenumărate rânduri Pam invitat, Pam somat pe P. S. Ghe: 
rasim să spună dacă biserica Rusiei şi celelalte-ca dânsa sunt 
sau ny contra canoanelor ; nici odată nu a răspuns, nici în Senat, 
nici în Sinod, mici în vreuna din mulțimea de comunicații ce făceă 
pe la gazetele de altă lege. La Sinod, după ce citeă anatemele 
sale, se grăbeă să fugă, și nu răspundea un cuvânt celor cari în- 
cercau să stea de vorbă cu P. S. S, Aceasta i-a permis să între- 
țină turburarea atâta vreme, fără ca publicul, care nu puteă ur- 
mări de aproape cele ce se petreceau, să-și dea seama de partea 
cui este adevărul. Dar acum când toată chestia 'este ajunsă în 
domeniul public, nimic dintrînsa nir.mai poate rămâneă ascuns, 
şi toate echivocurile trebue să înceteze. De aceea din nou invit 
şi somez pe P. S. Gherasim să declare cum privește P. S. S. Bin 

erica fusească, ca să nu mai vorbesc de celelalte: este sau nu 
este canonică ? Da sau nu? 

Il rog să bage de seamă că dacă și de astădată va tăceă, 
aceașta va fi o dovadă că nici,P. S. S., nici aceia cari-i dictau 
hârtiile pe cari aveă să le citească la Sinod, hu au ce răspunde ; și 
așă fiind, ori că P. Ş. S. şi-a permis să turbure. Biserica noastră, 
pe tema canoanelor cunoscându-le așă de puţin în cât nici nu 
ştiă ce se petrece în ţările orfodoxe, și în special în Rusia; 
ori cå știă, și atunci ştiă de asemenea că acuzaţia P. S. S. nu 
eră întemeiată, şi atunci eră îndoit de vinovat. 

Ştiu, bine că P. S, S. dispune de sfaturile acelora cari din 
umbră îl povățuesc cum să învălue adevărul, și de miile de voci 
ale ziarului 'evreesc pe care P. S. S. a crezut de cuviință să-l 
aleagă de organ în care să expună vederile sale în chestiile; 
cele mai delicate care interesează Biserica noastră drept credin- 
cioasă. Eu nu am decât vocea mea; dar îl asigur ca voiu ști să 
mă sery de dânsa î în așă fel, în cât sä fac să nu mai fie un singur 
om în ţara aceasta care să nu vadă de care parte este adevărul 
și de care ceea ce este contrar adevărului. 

Una din două; ori P. S. S. va tăceă, cumi a tăcut până acum, 

ri, dacă va vorbi, va recunoaște că în Rusia simplii, preoți fac 
parte chiar din Sinod şi iau parte la toate lucrările lui, fără ca 
să se fi găsit până acum cinevă care să spună că Rusia este o 
țară eretică și care nesocotește canoanele .Şi întrun caz și în- 

tr'altul, proba va fi făcută, că chiar dacă prin legea din 1909 
am fi făcut şi noi ca Rușii, chiar dacă arh fi introdus pe preoți 
în Sinod, ceea ce nu am făcut, totuși nimeni nu ar fi avut dreptul, 
nici P. S. Gherasim, nici altcinevă, să ne acuze că călcăm canoa- 
nele, precum nu acuză nici pe Ruşi. 

Din această dilemă nu se poate eşi; pentrucă dacă i-ar trece 
cuivă prin mihte să spună, că ceea ce este permis Rusiei și altor 
țări ortodoxe nu este permis României, aceasta ar însemnă că 
canoanele nu au în ele nimic absolut; că ele pot variă în apli- 
cația lor nu numai în timp, dar și în spaţiu; că nu numai ceea 
ce eră bun în ele acum o mie de ani nu mai este bun astăzi, dar 
că şi ceea ce convine din ele unei comunități creștine, nu con- 
vine alteia ; şi dacă ar fi aşă, cu ce drept se pretindă cinevă, 
un singur om, să impună unei țări întregi, contra convingerilor 
şi trebuinţelor ei, o anumită interpretare a cutărui canon, numai 
pentrucă mintea lui nu poate cuprinde alte interpretări, pe cari 
alții le-au văzut dejă şi le și aplică de sute de ani? 

Regret că spațiul nu-mi permite să insist mai mult asupra 
acestui punct; aș puteă dovedi că România, departe de a se fi 
aventurat prea mult în reforme prea. înaintate, este aproape 
singura țară orțodoxă în care clerul să fie ținut aşă de la oparte 
de interesele Bisericei cum este la noi. Și tocmai la noi să se 
isce atâta turburare atunci când încercăm și noi să-eșim din acea- 
„stă stare de înapoere şi să facem un timid pas înainte! Dar a- 
tunci ce s'ar fi întâmplat dacă am fi adoptat pur şi simplu or- 
ganizaţia Sinodului rusesc ? 

Dar norocul turburătorilor a fost că chestiile acestea sunt 
foarte rău cunoscute la noi, și de când lumea se ştie că è mai 
uşor de pescuit în apa turbure. 


* 
+% + 


Netemeinicia învinovăţirei de necanonicitate se va vedeă şi 
mai bine după ce voiu expune economia! legii din ,1909 şi a or- 
ganizării Consistoriului Superior Bisericesc. 

După canoane, numai Episcopii și Sinodul format din ei sunt 
în drept să hotărască în chestiile de dogmă şi în acele de disci- 
plină şi de administraţie curat bisericească. Tot ce nu intră în 
aceste trei categorii nu mai aparţine de drept Episcopului sau 
Sinodului, şi poate să cadă în competinţa oricărei alte autorități. 

Autoritatea aceea este de ordinar puterea civilă, care și-a, 
exercitat aceste drepturi totdeauna, fără nici o contestare seri- 
oasă din partea nimănui. Astfel puterea civilă administrează, 
de cele mai multă ori averile Bisericei; ea plătește salarii și, 
pensii personalului clerical, clădește și repară bisericile și mă- 
năstirile, organizează și administrează şcolile de teólogie şi se- 
minarele și în genere tot învățământul religios, supraveghează 
purtarea și pedepsește abaterile-clericilor cari sunt de natură ci- 
vilă sau penală, în afară de biserică ; și altele asemenea. Până 
aci este dreptul ei. 

Ar trece însă peste acest drept şi ar incălcă în prerogativele 
Episcopului şi ale Sinodului, dacă ar mută pe un preot dela o 
biserică la alta sau Par opri de a servi la altar; dacă Par pe- 
depsi pentru greșeli sau negligenţe în serviciul său de preot; 
dacă din propria sa autoritate ar destitui pe un preot sau pe un 
Episcop. Au fost cu toate astea cazuri când puterea civilă a tre- 
cut și peste aceste margini; dar acestea au fost adevărate uzur- 
pări, la fel cu aceea când, spre exemplu, Biserica Romei aveă 
pretenția de a conferi și de a retrage coroana suveranilor, după 
placul și conveninţele ei. 

Drepturile Episcopatului, aşă cum sunt hotărîte prin canoane 
şi cum sunt lămurite aci, au fost consacrate prin art. 12 al legii 
sinodale din 1872, care zice: „Sfântul Sinod al Bisericei Auto- 
cefale Ortodoxe Române va statuă asupra tuturor afacerilor spi- 
rituale, disciplinare şi judiciare curat bisericești, în conformitate 
cu sfintele canoane ale sfintei Biserici ortodoxe de Răsărit“. 

Acest articol a rămas neschimbat în legea din 1909, unde «este 
trecut ca art. 14, adăogându-i-se la fine: „Şi cu dispoziţiile legii 
de faţă“. 

Prin urmare, această din urmă lege a lăsat neatinse drepturile 
Episcopatului, așă cum sunt stabilite prin canoane. A lăsat în 
deplina lui competință afacerile spirituale, disciplinare şi judi- 
ciare, întocmai cum le aveă dela 1872. 

Dar odată ce drepturile acestea ale Episcopatului, — singurele 
lui drepturi canonice, — au fost respectate, Statul eră în dreptul 
lui să dispună cum va crede el de cuviință de partea de atribuţii 
cari-i reveniau lui, și pe cari le exercită el după chibzuinţa lui. 
Aceste atribuţii el le exercită prin Miniştrii săj, prin funcționarii 

săi, prin orice organ ar crede el de cuviință să creeze pentru 
a-i înlesni sarcina. 

Așă fiind, Statul eră în drept să creeze și un organ ca acela al 
Consistoriului Superior Bisericesc, întru cât nu conferiă acestui 
organ nici unul din drepturile cari după art. 14 din lege și după 
canoane aparțineau Episcopatului, ci numai parte din atribuţiile 
cari şi până acum cădeau exclusiv în competenţa Statului. 

Dreptul acesta este necontestat. 

Ministrul de Culte a avut totdeauna, şi are și astăzi, dreptul 
‘de a se consultă cu Consiliul General şi cu Consiliul Permanent 
de Instrucție, când e vorba de programele seminariilor şi de or- 
ganizarea Facultăţii de Teologie. El a avut dreptul de a înființă 
o Casă a Bisericei și de a-i încredință, sub autoritatea lui, exer- 
citarea atribuţiilor ce are în materie bisericească. El are dreptul 
să convoace când vrea și cum vrea un număr de oameni, fie și 
preoți, pentru a le cere sfatul, fie asupra programelor, semina- 
relor, fie asupra celui mai bun chip de a utiliză veniturile bi- 
sericești, fie pentru a face un proect de lege asupra lumână- 
rilor de ceară. 

Cine dar are dreptul de a-l opri ca, pentru asemenea consul- 
taţii, sau chiar pentru exercitarea efectivă a parte din preroga- 
tivele cari-i aparțin de drept lui, Ministrului, el să formeze prin 
lege un organ constituit în mod regulat, cu toate precauţiunile 
şi garanţiile pe cari numai o lege le poate da, şi format tocmai 
din rândurile clerului, cel mai interesat pentru buna conducere a 
trebilor bisericești și cel mai competent pentru -a fi consultat în 
asemenea materie ? 

Aşă a fost înființat la 1909 Consistoriul Superior Bisericesc, 

Lui t S'a dat dreptul să iea cunoștință de două' feluri de afa- 
ceri. 

Unele priviau chestii disciplinare și de administraţie epar- 
hială. Acestea, după canoane, căzând în drepturile Episcopatului, 
Consistoriul Superior nu puteă să se pronunţe asupra lor decât 
cu vot consultativ și avizele lui nu aveau valoare decât după ce 
erau ratificate de Sinod. Cu modul acesta se respectă în între- 
gime drepturile canonice ale Sinodului. 

A doua categorie de afaceri deferite Consistoriului Superior 
erau din acelea cari până atunci intrau în atribuţiile exclusive 
ale Ministrului, şi asupra cărora el nu eră obligat să ceară avi- 

zul Sinodului, şi mai totdeauna nici nu-l cereă. Avizele acestea 
nu aveau dar nevoe să aibă ratificarea Sinodului, de vreme ce 
asemenea ratificare nu se ceruse nici mai nainte, 

Aceasta este toată economia celor trei articole pe cari P. S. 
Gherasim a socotit de cuviinţă să le atace ca necanonice, cerând 
ca Consistoriul Superior să nu aibă decât vot consultativ şi ra- 
tificat de Sinod în toate cazurile, chiar în acele pe cari canoanele 
nu le conferiau Sinodului, şi cari nici până atunci nu cădeau în 
competinţa lui. 

Expunerea scurtă şi simplă pe care am făcut'o aci va face să 
înţeleagă pe oricine cât de excesivă şi neîntemeiată eră această 
pretenție. De altfel, evenimentele/au dovedit că chestia canoni- 
cității nu a fost decât un pretext pentru a še satisface doar alte 
patimi ale P. S. S. 

Şi cu toate acestea, d-l Arion i-a intrat în voie; D-sa a făcut 
din Consistoriul Superior o adevărată parodie, făcând ca avizele 
lui să nu poată fi luate în seamă nici chiar de Ministru, decât cu 
ratificarea Sinodului, fără să se gândească că prin aceasta nu 
a făcut decât să restrângă propriile sale drepturi, pe câtă vreme 
mai nainte aveă atâtea chestii asupra cărora nu aveă impusă 
această servitute, la care sa supus acum fără nici un folos. 

D-l Arion a ţinut numai decât să-și lege numele de legea sino- 
dală. A reușit, dar nu pentru multă vreme, căci Consistoriul Su- 
perior Bisericesc, așă cum la făcut d-sa, parodie și inutilitate, 
nu poate Să rămână. Ori trebue readus a fi o instituție serioasă 
şi utilă, ori trebue suprimat pur şi simplu. Am însă nădejdea 
că în Țara Românească se vor imai găsi guverne cari să înţeleagă 
că nu se dă cu piciorul întro forţă socială ca aceea a cierului re- 
prezentat în Consistoriu, și că cel mai bun mijloc de a îndreptă 
trebile .Bisericei este tot acela de a întrebuinţă pentru aceasta în- 
seși forţele Bisericei. 

Toată lumea înțelege aceasta, și pretutindeni ideile acestea 
şi-au făcut drum de demult. Pretutindeni unde s'a simţit o slă- 
bire în viața bisericească remediul ce s'a aplicat a fost de a 
face să circule seva în întregul organism, punând legătură între 
părțile lui cari până atunci trăiau izolate sau în antagonism 
unele cu altele. Chiar la noi, atunci când suflatea dătătoare de 
viață de pe la 1857 ne-a făcut să ne dăm seama de trebuința de 
a pune în mişcare toate forțele noastre sociale, cei mai mari 

bărbați de Stat, ca Kogălniceanu, Şi cei mai iluștri membri ai 
«clerului, ca Melhisedec și Neofit Scriban, au cerut înființarea 
unui Sinod, în care să intre și preoții de mir, Peste munţi, Șa- 
guna prin acest mijloc a făcut minunea de a clădi numai în 
câțivă ani un admirabil edificiu care este adăpostul inviolabil și 
al Bisericei, şi al naţionalității românești de acolo ; și azi învă- 
țatul Episcop Miron Cristea dela Caransebeş, aprobă reforma 
făcută la noi şi pu o găsește anticanonică. In fine, chiar la 
noi Sinodul, în repetate rânduri, prin vocea celor mai mulți din 
membrii săi, chiar a actualului Mitropolit Primat, şi în special 
prin moţiunea sa dela 21 Decemvrie:1909, a recunoscut canoni- 
citatea legii, care de altfel eră în cea mai mare parte opera a doi 
fruntaşi chiriarhi. 

Avem dar deoparte exemplul pus în practică al ţărilor orto- 
doxe şi în prima linie al Rusiei, precum şi părerea întregului 
nostru Sinod și a luminelor Bisericei noastre, ca Melhisedec, 
Scriban şi Cristea, iar de alta pe singurul fost Episcop de Ro- 
man, care fără să dovedească nimic, fără să fie în stare a răs- 
punde la dovezi şi argumente, are pretenţia de d impune lumii 
întregi voința sa. Este serios aceasta? Când e vorba a se alege 
între știința şi priceperea P. S. Gherasim și aceea a ilustrului 
său predecesor în scaunul Romanului poate cinevă stă la îndo- 
ială ? Şi dacă sar puteă admite ca răsvrătirea unui singur ar- 
hiereu să fie de ajuns pentru a răsturnă ordinea lucrurilor și a 
impune interpretări fantastice ale textelor, ar mai fi posibilă 
ordinea în Biserică și în Stat? 

Incă odată, învinovăţirea de necanonicitate nu are nici un rost, 
şi nu ar fi avut chiar dacă, în loc de a fi o instituție curat con- 
sultativă în chestiile de domeniu episcopal, după cum eră prin 
legea din 1909, Consistoriul Superior ar fi intrat și în acest do- 
meniu, după cum e în Rusia. lar cât pentru cuvântul de erezie, 
pe care de asemenea l’a âsvârlit P. S. Gherasim, el este o simplă 
absurditate. 

După cum am mai spus și în altă ocazie, legea din 1909 nu 
tindeă să pună Consistoriul Superior nici alături cu Sinodul, nici 
deasupra lui. Atribuţiile lui fuseseră delimitate çu cea mai mare 
îngrijire în marginile canoanelor, și când s'a ivit o îndoială, 
cum a fost în aceea a apelurilor în caz de-caterisire, ea a fost 


Criza bisericească.— Spiru C. Harşt, 

imediat rezolvată prin deplină înțelegere între Sinod şi Consis- 
toriu, fără a da loc la nici un conflict. 

Aşà fiind, nu pot atribui decât unei imprudenţe sau necunoa- 
şterii chestiei faptul că d-l Ministru Arion, în diverse ocazii şi 
în special în întrunirea majorităţilor dela 11 Fevruarie curent, 
a vorbit despre necanonicitatea legii. Dacă ar fi cunoscut canoa- 
nele şi organizaţia bisericească din celelalte țări ortodoxe, nu at 
fi vorbit așă. Colegul său în ştiinţa dreptului, d-l Dliseșcu, care 
are norocul să fi citit canoanele, atât în discuția dela Senat, cât 
şi prin scrisoarea sa din lunie trecut publicată prin ziare, a re- 
cunoscut că legea este perfect canonică. Dar d-l Arion pe ce s'a 
întemeiat când a afirmat contrariul? Să nu fie această aserțiune 
hazardată tot efectul superficialității, lipsei de studiu și dorinţei 
nestăpânite de a produce efect momentan, a cărei victimă a mai 
fost și alte dăți d-l Arion? Dar împrejurarea de față cră prea 
serioasă pentru ca fiecare vorbă a Ministrului să nu fie cumpă- 
nită de două ori înainte de a fi zisă. Când un Ministiu spune că 
în România nu este permis ceea ce este permis în Rusia, ba încă 
cu mult mai puţin decât ceea ce se face acolo, el spune o vorbă 
gravă care poate să aibă urmări nici nu se ştie când. Este ca 
o abdicare a "Statului Român la un drept al lui, pe care-l exercită 
fără nici o piedică celelalte state ortodoxe ; este consacrarea unei 
stări de inferioritate pentru noi față de celelalte comunități de 
legea noastră, inferioritate pe care nimic nu o justifică ; este a 
legă mâinele Statului nostru pentru ziuâ când sar ivi vreodată, 
necesitatea de a face și noi ceea ce au făcut alţii, eventualitate 
pe care azi nu o avem în vedere, dar care, cine ştie ? se poate să 
se impună cândvă, cu consimțimântul tuturor. In ziua aceea ci- 
nevă care ar voi să repete exemplul P, S. Gherasim ar găsi 
sprijin în vorbele unui fost Ministru, care, ca reprezentant al 
Statului, renunțase la un drept cert al Statului, pe când -acelaş 
Ministru promiteă înființarea unui parlament preoţesc, care în 
adevăr eră contrar principiului organizării bisericeşti. Asemenea 
exemple de lipsă de şir în idei nu sunt recomandabile. 


* 
* + 


Ca să se vadă şi prin o nouă dovadă câtă lipsă de consistență 
are sgomotul făcut împrejurul chestiei canonice, voiu arătă care 

a fost, şi este încă, atitudinea fostului Episcop de Roman în alte 
chestii în cari ganoanele sunt în adevăr călcate. 

Toţi membrii Sinodului recunosc şi repetă că legea asupra cle- 
rului din 1893 a restrâns cu totul autoritatea Episcopilor şi a 
ştirbit drepturile lor canonice cele mai nediscutate. Prin acea 
lege, puterea civilă se amestecă în chestiile de înfiinţare şi des- 
fiinţare de parohii, de autorizaţia de a şe clădi biserici; ea in- 
tervine la numirea şi revocarea protoiereilor, funcționari curat 
bisericești, cari până atunci depindeau exclusiv de autoritatea 
episcopală ; ea se amestecă în numirea și revocarea membrilor 
consistoriilor eparhiale cari exercită dreptul episcopal de disci- 
plină preoțească; ea poate trimite pe preoţi în judecata consis- 
toriilor, iar prin înființarea defensorilor eclesiastici, funcționari 
cari depind exclusiv de Ministerul Cultelor, se amestecă în cele 
mai multe afaceri de domeniul pur bisericesc, și cu deosebire de 
cel disciplinar ; în fine culmea a fost*atinsă în anul 1906, când 
s'a admis pentru preoții daţi în judecată dreptul de a aveă apă- 
rători dintre laici. Aceştia, bine înțeles, în discursurile lor, numai 
de autoritatea Episcopului nu se preocupau. Scandalul a luat 
repede așă proporții, că a trebuit să se revină asupra acestei dispoziții. 

In toate aceste cazuri, amestecul puterii civile în chestii ide 
disciplină și de administraţie curat bisericească este evident) şi 
aceasta constitue iarăși în mod evident p știrbire a canoanelor. 
Cu toate acestea legea 'a fost votată la 1893 fără nici o opoziţie 
a Episcopilor. Singuri Mitropolitul de pe atunci al Moldovei și 
Episcopul Dunării de Jos sau ridicat contra ei. Cât pentru P. S 
Gherasim Safirin, care pe vremea aceea protestă cu vehemență 
contra înlocuirei potcapului preoţilor prin pălărie, nu a găsit 
nimic de zis contra acelei legi în adevăr anticanonice; iar după 
ce a devenit Episcop s'a supus ei în tăcere, şi nu a pomenit 
"nici odată, în nici o ocazie, despre violarea canoanelor. Scrupu- 
lele canonice ale P. S. $. nu s'au deșteptat decât târziu de tot, 
dar nu acolo unde trebuiă. 

Imi cade sub mână un alt exemplu. După canonul 107 dela 
Cartagena, cei divorțaţi nu mai au dreptul de a se căsători din 
nou. Nici la noi, nici nicăeri canonul acesta nu se respectă, şi 
însuşi P. S. Gherasim, în timpul carierei sale bisericeşti, pe câţi 
divorțaţi nu va fi cununat! Atunci cum rămâne cu respectul fa- 
natic pe care-l profesează pentru litera canoanelor ? 

In fine, P. S. Gherasim a recunoscut însuși, atât în Senat, cât 
și în Sinod, cât și cu ocazia procesului de astă vară, că arhiereii 
fără scaun sunt necanonici. Sunt canoane exprese și neabrogate 
cari condamnă în mod absolut hirotonisirea cuivă ca arhiereu alt- 
fel decât ca Episcop al unei eparhii. Dacă eră aşă, şi dacă P. S. S. 
nu admite depărtarea dela canoane, eră logic ca să nu fi admis 
să fie arhiereu necanonic înainte de a fi Episcop; sau cel puţin 
să nu fi contribuit chiar P. S. S. la violarea canoanelor, constin- 
tind însuși noi ârhierei fără scaun, cum a făcut la 24 Maiu 1909, 
cu P. S. S. Nicodim Băcăoanul. La 1909, când cu modificarea 
legii sinodale, P. S. S. s'a răsvrătit asupra ei pe chestia Con- 
sistoriului Superior, a cărui necanonicitate eră departe de a fi 
evidentă, dar nu a cerut să se suprime instituţia evident neca- 
nonică a arhiereilor fără scaun. In punctul acesta, călcarea ca- 
noanelor nu jigneă pe P. S. S. 

Un lucru reiese în mod neîndoios din toate acestea; este că 
violarea canoanelor prin creareă Consistoriului Superior nu a 
fost decât un pretext, în temeinicia căruia nici un moment nu a 
crezut nici însuşi P. S, S. Adevăratele mobile ale răsvrătirei P. 
S. S. au fost cu totul altele, pe cari nu voiu lipsi să le dau pe 
față, fără înconjur. 

Cât pentru guvern, de canoane el se turbură încă și mai pu- 
țin. Dacă a tcombâtut legea și în 1909, şi acum, dacă a contribuit 
atât de mult ca să transforme într'un scandal fără precedent o 
chestie care altfel se puteă regulă relativ lesne, aceasta a fost 
din ură politică, din calcule meschine de interes de partid, din 
mania de a nu lăsă nimic în picioare din ceea ce au tăcut alții, 
din spaima că prin legea lor liberalii își fac prea multă popu- 
laritate, și alt nimic. 


+ 
+ * 


Chestia canonicității legii din 1909, de care ne-am ocupat, şi 
împrejurul căreia s'a făcut atâta sgomot, este numai unul din 
elementele crizei bisericești, şi cel mai puţin însemnat din cle. 
Mult mai însemnate sunt însăşi personagiile cari au produs și 
au întreţinut conflictul, și printre dânsele în prima linie se pune 
P. Ş. S. Gherasim Safirin, fostul Episcop al Romanului. Pentru 
înţelegerea celor ce urmează, trebue mai întâiu -să-l cunoaştem 
mai de aproape. 

Este imposibil să refac aci discursul meu din Senat din zilele 
de 15, 16 și 17 Decemvrie 1909, când, pentru a zugrăvi pe acel 
care pretinde să facă morală ţării întregi, m'am mulțumit să 
povestesc în auzul Senatului surprins şi indignat un foarte lung 
şir de fapte ale P. S. S., întemeiate pe acte, dintre cari o bună 
parte le-am şi citit atunci. 

D-l Ministru Arion, vorbind despre ședințele acelea, 3 spus 
în mai multe rânduri, că eu aş fi insultat atunci, şi încă în mod 
trivial, pe Episcopul de Roman. Aceasta nu este exact; desba- 
terile au fost publicate, şi le poate vedeă oricine. Cauza .pe care 
o apăram eu eră așă de tare, în cât nu aveă nevoe să, fie înjogită 
prin insulte, cari de altfel nu sunt în obiceiurile mele. Insulta 
şi calomnia este arma inconştienților,-cari cred că prin ele își'pot 
înfiltră forțe pe cari nu le au. Eu m'am mulțumit să înșiri fapte 
werte şi nediscutabile, fără chiar să comenţez multe din ele. Dacă 
faptele acestea mu erau spre lauda celui care le făcuse, asta 
eră vina lui, dar nu însemnă că-l insultam când į le puneam 
sub ochi. 

Dar d-l Arion care mă acuză de un fapt, pe care-l știe bine că 
nu este adevărat, a insultat în adevăr în modul cel mai trivial 
posibil pe Mitropolitul Primat în ziua de 12 Martie 1909, când 
în plin Senat i-a aruncat în față vorbele că „spune neadevăruri” 
şi că „nu ştie ce vorbește”. „Acestea sunt în adevăr cuvinte 
triviale, contra cărora Senatul întreg a protestat șia cerut che- 
marea la ordine a celui care le pronunțase. Şi acum tocmai cel 
vinovat de asemenea faptă are curajul să mi-o atribue mie! E 
cert că d-l Arion îşi merită locul într'un guvern care are toate 
îndrăsnelile. 

Dar să revenim la fostul Episcop. 

Putem zice că la 1909, când opoziția de atunci a întreprins să 
facă P. S, Gherasim o reputaţie de om sfânt şi de martir, a fost 
o surprindere generală și în cler, şi în eparhia. Romanului, cari 
cunoşteau temperamentul P. S. S. şi chipul cum înțelegea să-și 
conducă eparhia. Se cunoșteau conflictele sale cu răposatul 
Episcop Ghenadie Enăceanu, binefăcătorul său, și chiar cu Si- 
nodul atunci când, ca simplu arhimandrit, a comis prima sa răs- 
vrătire contra unei decizii a Sinodului, în chestia costumului 
preoţilor. Din faptele sale de Episcop, am citat în Senat exem- 
plul unui preot care, seducând pe femeia unui sătean, a fost luat 

sub protecţia P. S. S. și apărat de orice pedeapsă, pe când să- 
teanul eră amenințat de P. S, S. cu afurisenia; și exemple de 
acestea am citat atunci multe, precum și exemple de cei mai buni 
şi corecți preoţi urmăriţi de ura P. S. $. ci: o înverșunare fără 
pereche. Am citat cazul penitenciarului dela Târgul-Ocnii, unde 
condamnații au rămas zece ani fără preoț, și erau siliți a se 
adresă preotului catolic, şi chiar rabinului, pentrucă P. S. S. 
protejà pe un oarecare preot; de asemenèà și cazul analog dela 
Spitalul din Focşani, unde se adăogiă circumstanţa agravantă 
<à P, S. S. nesocoteă și un vot al Camerij și o sentință! a Curţii 
de Casaţie. Am spus cum impuneă taxe ilegale, cari erau 'v pie- 
dică pentru frequentarea bisericilor de către oamenii săraci, fapt 
pedepsit de lege, şi le menţineă, cu toate protestărila oamenilor 
și cu toate intervenţiile 'Ministerului. Expunerea zcestor fapte și 
a multor altora la fel a ocupat atunci două ședințe ; dar de atunci 
Sau înâi adăogit şi altele, cum e acela de a fi oprit pe un frate 
al său în arhierie să meargă în eparhia Romanului pentru a se 
închină pe mormântul părinţilor săi, de a fi hirotonisit contra 
legii pe. nişte călugări cari nu fuseseră seminariști, pentru a-i 
scuti de armată, de a fi caterisit pe nişte preoți pentrucă cunu- 
naseră religios pe niște tineri, dejă căsătoriţi civil, cari trăiseră 
în concubinagiu, deși eră o instrucție circulară a Sinodului în 
sensul acesta. 

Ar fi imposibil să înșir aci din nou lunga serie de fapte cari 
arată că nici temperamentul, nici actele P. S. Gherasim nu sunt 
deloc compatibile cu ideea ce ne facem noi despre sfinți. Nu ne 
închipuim pe sfinți protejând pe cei imorali, persecutând pe 
cei buni, fiind în ceartă cu toată lumea, turburând liniştea su- 
fletească a credincioșilor din eparhie prin măsuri nechibzuite şi 
inutile, lipsindu-i chjar de ajutoarele sufletești și silindu-i a le 
cere dela cei de alte rituri. Ce propagandă streină puteă să facă 
Bisericei noastre mai mult rău decât aceste purtări ale unui 
chiriarh al ei? 

Acest caracter agresiv și violent care-l stăpânește până în- 
tratâta în cât îl face să nu mai țină seamă nici de legi, nici 
de cele mai elementare convenințe, s'a dat cu prisosință pe 
față în cursul conflictului bisericesc şi al procesului dela Iunie 
trecut. Ca să nu mai pomenesc „de altele, dintre cari unele 
vor veni de sine în cursul acestei expuneri, cine nu-şi aduce a- 

minte de nemai pomenita ședință de astă vară a Sinodului, în cari 
P. S. Gherasim, cuprins de o adeväratä furie, a devärsat asupra 
tuturor fraților săi din Sinod cele mai neauzite acuzări, calomnii 
neîntemeiate nici pe cea mai slabă umbră de dovadă, culese de 
prin gazetele de scandal şi de prin cancanurile de mahala, unele 
poate plăsmuite chiar atunci pe loc? Ce nivel moral, ce men- 
talitate specială trebue să aibă acela care, fără nici o trebuință 
şi fără nici o dovadă, se complace în mijlocul acestor orori, şi, 
cu voluptate le desfăşură în ochii vrăjmaşilor Bisericei! 

Tot atunci.P. S. S. a crezut de cuviință să aducă chestia' des- 
tituirii sale de către d-l Sturdza, în 1885, din direcția Semina- 
rului din Râmnicul Vâlcei şi'a cauzelor cari a produs-o. Stăpânit 
de pornirea sa, P. S. S. a mers până a acuză de „caloamnie odi- 
oasă“ pe d-l Sturdza și pe mine. 

Intru cât mă priveşte, nu voiu relevă insulta P. S. fost Epi- 
scop; dar nu e tot aşă pentru d-l Sturdza. Omul acesta, ajuns 
la vârsta de 80 de ani după o viață întreagă consacrată binelui 
țării şi contra căruia nici cei mai vajnici dușmani ai lui nu au 
putut nici odată dovedi nimic necorect, astăzi a părăsit lupta. 
Dacă nu sfințenia caracterului cu care este învestit, cel puţin cea 
mai elementară bună cuviinţă ar fi impus P. S. Gherasim să-şi 
stăpânească gura şi să-şi măsoare cuvintele. D-l Sturdza, în 
toată viaţa lui, a iubit şi a respectat Biserica, nu ca un Tartufe 
ipocrit care învălue în haina pietăţii patimile şi urile lui, ci ca 
om coitvins şi cinstit. Cel puţin ca atare, numele lui trebuiă să 
insufle cel mai desăvârşit respect P. S. S. 

Ca să fie acuzat cinevă de calomnie, și încă odioasă, trebue 
să fie dovedit că a formulat acuzaţii fără nici un temeiu, și știind 
că nu au temeiu. Așă a fost în chestia care a adus destituirea 
dela 1885? Măsura d-lui Sturdza a fost impusă de constatările 
făcute de doi delegaţi, dintre cari unul eră inspector general şi 
celălalt medic, și de mărturisirile celor învinuiți, din cari reeşiă că 
directorul nu-şi făceă datoria de a priveghiă.şi de a reprimă unele 
apucături rele în școala A e, ba încă da înaintare unora din vino- 
vați, deşi-i ştiă vinovaţi. ! Actele există. lar după d-l Sturdza s'au 
schimbat atâţia Miniştri, de toate nuanțele politice. Dacă măsura 
d-lui Sturdza ar fi fost pornită din pasiune și nu aveă nici un 
temeiu, pentruce nimeni nu a dat P. S. Gherasim satisfacția la 
care ar fi avut drept, și care nu puteă fi alta decât restituirea 

locului de director ? Dar nu, nici un Ministru nu a avut curagiul 
acesta; faptele au fost nediscutabile, și d-l Sturdza a fost în 
dreptul lui să destitue pe acel care-și înţelegeă în mod așă de 
curios datoriile salé. 

Mă întreb ce interes wa fi avut P. S. Gherasim să ridice chestia 
aceasta, el dela sine. La. Senat, când l'am acuzat, despre inci- 
dentul acela eu nu am pomenit nimic. D-l Disescu însă, care 
apără pe P. S. S., a crezut de cuviinţă să-l ridice d-sa, iar P. 
S. S. s'a apărat pe urmă „în mod victorios“ cum i-a plăcut să 
spună în Sinod. Cine a asistat la ședința aceea a Senatului, își 
aduc, de sigur, aminte cât de victorioasă a fost apărarea P. S. S. 

Se înţelege că nu tocmai eu, care la 1885 serviam sub. d-l 
Sturdza, puteam fi cruțat de furia P. S. Gherasim ; de ăceea în 
cursul procesului dė astă vară a știut să-şi plătească datoria ; 
dar se pare că și de astă dată a depășit măsura până înti'atâta, 
încât nu numai Sinodul, dar însuși d-l Ministru Arion a fost silit 
să intervină, 

Intreaga purtare a fostului Episcop de Roman dă dovada uriui 
temperament de o violență neauzită, care a devenit evident, pen- 
tru toată lumea cu ocazia tristelor evenimente din urmă. Nu a 
fost om care să nu înțeleagă că, nu “unui cleric înalt, dar nici 
unui laic de cea mai modestă condiție socială, nu-i eră permis 
să dea spectacolul unei așă deslânţuiri de ură, și mai ales în 
modul așă de puţiri demn în care: l'a produs. Şi dacă P. S. S. 
știă să pună mâinele pe piept și să citeze pe Sf. Părinți la fie- 
care dată când proferă injuriile și calomniile sale, lumea nepăr- 
tinitoare ştiă bine cé nume să deă purtării P. S. S; în orice caz, 
nu pe acela de sfânt. 

Violenţa şi nestăpânirea de sine, setea de reclamă, dar mai 
ales setea de a face inamicilor săi cel mai mare rău posibil, 
Pau împins pe P. S. Gherasim la fapte cari depășesc închipuirea. 
Nu voiu cită decât ameninţarea pe care a cutezat să o profere 
în ședința Sinodului din 21 Maiu trecut, că dacă nų i se va da 
dreptatea âșă cum o pretindeă P. S. S., se va adresă nu numai 
Tribunalelor țării, dar și la Bisericile ortodoxe străine. Această 
aberaţie criminală singură ar fi fost de ajuns pentru a-i luă 
dreptul de a mai ocupă un scaun tpiscopal și pentru a-l arătă 
în adevărata lui lumină. Din norocire, de astă dată explozia 
indignării generale a fost așă de mare, în cât până și organul 

oficios al guvernului a fost silit să protesteze, cu toată atitu- 
dinea ambiguă pe care a finut-o în tot cursul afacerii. 


* 
s 1 


Dacă P. S. Gherasim Safirin a fost principalul actor și agent 
în desfăşurarea evenimentelor cari au făcut atâta rău Bisericei, 
mai este o întreagă bandă care Pa ajutat în trista sa întreprin- 
dere. Banda aceasta este formată din fot felul de indivizi fără 
scrupule, hotărîţi la orice, fie pentru a-și exercită resbunările, 
fie pentru a pune mâna, într'uh fel sau în altul, pe conducerea 
trebilor Bisericei şi pe foloasele ce decurg din ele pentru cei pe 
cari nu-i încurcă prejudiţiile moralei. Se găsesc într'însa pro- 
fesori universitari; ba încă teologi, preoți ganiţi dela altar, că-— 
lugări fugiți din mânăstire, renegaţi, oameni de alte confesiuni 
şi de alte religii, chiar Evrei, indivizi condamnaţi de justiţie, ne~ 
norociți fără mijloace cunoscute de existență. Această bandă 
neagră este care, în tot timpul scandalului, a servit de sfătuitor 
şi de inspirator Prea Şfântului care pretindeă să readucă cinstea 
şi morala în Biserică: Ea-i alcătueă memoriile, petiţiile şi anate- 
mele pe cari P. S. S. veneă să le citească în Sinod sau, le înaintă 
până şi M. S. Regelui. Ea-i pune în gură vorbele ce aveă să zică, 
răspunsurile ce aveă să deă; de aceea P. S. S. nici odată nu 
cuteză să stea la discuție după ce citeă hârtiile pe cari le aduceă, 
făcute de alții. Orice i se spuneă, tăceă până a doua zi, când 
veneă cu răspunsul pe care i-l pteparaseră acoliţii, şi pe-care P. 
S. S. nu făceă decât să-l recite. Banda neagră este care țineà le~ 
gătura cu presa evreiască căreia prea piosul şi prea creștinul 
Episcop găseă de cuviință să-i facă confidenţele sale, să-i ex- 
pună “vederile sale asupra purificării Bisericei, să-i comunice 
scandalul cel nou pe care-l mai pusese la tale pe seama fraţilor 
săi în arhierie. Banda neagră scoteă la iveală martorii falși, 
combină infamii noui, pregăteă scandalul inedit care să alimen- 
teze curiozitatea bolnăvicioasă a unei anumite prese. In fine 
banda infamă este care, abuzând în modul cel mai mizerabil 
până şi de scrisorile confidenţiale, a știut să pună în mâna 
P. S. Gherasim singurele arme potrivite pentru satisfacerea răș- 
bunărilor sale. 

Când urmăreşte cinevă de aproape cele petrecute în timpul 
scandalului bisericesc, nu poate să se apere de un sentiment 

de adâncă îngrijire, nu numai pentru Biserică, dar pentru starea 
morală a societății româneşti în genere. Fără îndoială, și în. 
societățile cele mai bine constituite se pot găsisindivizi lipsiţi 
de fond moral,c ari să înjghebeze campanii în felul celei contra 
Mitropolitului Atanasie ; dar-nu putem crede că pe aiurea revolta 
opiniei publice faţă de mijloacele puse în mișcare ar fi tolerat 
ca scandalul să dureze mai mult de doi ani, fără ca vinovații să 
fie turburați în opera lor. Trebue să fie cevă bolnav în societatea 
unde asemenea fapte se pot petrece în liniște, pe față, unde 
orice om lipsit de rușine își poate permite orice, pe când cei- 
lalți privesc indiferenți, fără mirare și fără indignare. Putem 
zice că Biserica, în chestia aceasta, a suferit consecinţele iner- 
ţiei sale, căci dacă ea în trecut ar fi exercitat influenţa ce eră 
datoare să exercite, scepticismul general nu eră să ajungă în 
gradul acesta. 

Trebue să amintesc că cheia întregului scandal a fost o 
scrisoare confidențială adresată în 1899 de către P. S. S. Ata- 
nasie, pe atunci Episcop de Râmnic, intimului său amie d-l C. 
Chiricescu. Această scrisoare conţineă un secret a cărui divul- 
gare puteă face rău P. S. Atanasie. Orice om care, ar fi avut un 
pic de onoare şar fi grăbit să distrugă această scrisoare. Dar 
d-l Chiricescu nu a făcut așă; a pus sub cheie scrisoarea inti- 
mului său amic care avuse încredere într'însul, și a păstrat-o 
pentru ziua când, cine știe, puteă să se certe cu dânsul, pentrucă 
atunci să-i serve de armă contra lui. Și a așteptat opt ani, până 
ce prietenia a dispărut, din cauză că P. S. Atanasie, ca membru 
în Sinod, fusese cauza ca d-l Chiricescu să-și piardă locul de di- 
rector la Tipografia cărților bisericești. De atunci acest perso- 
nagiu a început un adevărat șantagiu, amenințând mereu cu 
publicarea scrisorii. In Decemvrie 1909, după ce a isbucnit con- 
flictul 'din Sinod, când P. S. Gherasim eră în punctul de a fi ca- 
terisit, d-l Chiricescu a pornit pe la toți membrii Sinodului și pe 
la oamenii politici cei mai cunoscuţi, citindu-le scrisoarea, pe 
care mai pe urmă a și publicat-o în facsimile tot în gazeta 
obicinuită a P. S. Gherasim. 

Acest domn, capabil de a comite o asemenea infamie, eră 
prietenul intim și consilierul P. S. Gherasim, cu care împreună 
puneă la cale turburarea din Biserică. Prin asemenea infame 
mijloace pretindeă P. S. S. să aducă morala și curăţenia în 

Biserică. Nici atâta simț moral nu aveă, ca să-şi deă seama de; 
monstruozitatea faptei sale, care dezonoră Biserica tu mult mai. 
mult decât o inţrig:ă veche de 12 ani, care trecuse neștiută de 
nimeni şi tare pu dăduse loc la nici un scandal. 

Pe lângă faptul acesta care a fost punctul culminant al lucru- 
rilor nedemne comise în această afacere, rămân palide celelalte. 
Şi doar au (fost (destule. Incă înainte de anatemele P, S. Gherasim, 
un preot decăzut cercase să înjghebeze un proces de calomnie 
la curtea cu juraţi, cu care ocazie se plănuiă un întreg scandal 
contra fostului Primat; dar planul a fost zădărnicit prin înţelep- 
ciuneă judecătorilor. 

Altă dată se puneă la cale o ridiculă acuzare de plagiat; dar 
cel care aveă să o susțină aveă grija ca mai dinainte, în mai 
multe rânduri, să prevină pe Mitropolit de ce are de gând să-i 
facă, şi să-i pună condiţiile cu cari ar consimţi să tacă; mizera- 
bilă încercare de șantagiu, care ar fi trebuit se ducă ne autorul, 
ei în faţa Tribunalului corecţional. 

Alţii umblau pe la Râmnicul-Vâlcii, răscolind tot trecutul dir. 
vremea episcopatului lui Atahasie, și căutând să descopere, și 
la nevoe să plăsmuiască lucruri de cari sä se poată agăţă ca- 
lomnia. 

Gazeta de scandal pusă în serviciul cauzei P. S. Gherasim 
continuă zilnic, în timpul acesta, cu aţâţările şi minciunile sale, 
inventând pe toată ziua noui ticăloșii, precum revolta ţăranilor 
dela Turburea din cauză că li s'ar fi profanat biserica, sau orgia 
dela Vârfuri (Dâmboviţa), unde Primatul sfinţise ọ biserică îm 
zilele acelea, fiind faţă și însuşi d-l Ministru Arion. 

De altă parte cei câţivă renegaţi cari erau printre principalii 
promotori ai întregului scandal, continuau cu provocările lor 
prin ziarele pe cari le creiaseră anume pentru această ocazie. In 
înțelegere cu dânșii lucrau câţivă preoţi: goniţi “din Biserică și 
câțivă inși fără căpătâiu. Şi în fine peste toţi veneă să se adaoge 
fostul Mitropolit Ghenadie, care găseă potrivit momentul pentru 
a încercă să-și recapete scaunul, şi care eră dispus să nu cruțe 
nimic pentru aceasta. 


* 
* * 


š .. . r ve. i 
Aceştia au fost oamenii și armele cu cari s'a pregătit și s'a 
urmărit ani de zile realizarea unuia din cele mai mari scandale 

din câte au agitat vreodată Bisefica de orient. Se regăsește o 
situație analogă în Rusia, în secolul XVII, în timpul lui Alexie 
Feodorovici, când Patriarhul Nicon, om „energic și hotărît să în- 
drepte starea bisericească și să stârpească abuzurile, a fost răpus 
după o luptă de mai mulți ani, dusă contra lui cu cea mai săl- 
batică înverșunare de către. acei cari se simțeau amenințați în 
liniştita lor folosire de starea anarhică în care se află până 
atunci Biserica rusească. Şi, lucru curios, asemănarea merge până 
acolo, că şi atunci acuzaţiile contra lui Nicon erau tot dė imora- 
litate, iar cei tari le formulau și cari organizaseră complotul 
erau tot la fel cu cei cari au operat și la noi. In fine și acolo 
în cele'dig urmă, cu toată lipsa unei opinii publice luminate, 
dreptatea a triumfat şi s'a văzut cât de sus eră Nicon faţă de 
detractorii lui. 

Ostilitățile fățișe contra Mitropolitului Atanasie au început la 
12 Octomvrie 1909. In ziua aceea, P. S. S. fostul Episcop de 
Roman a citit în Sinod prima din seria libelelor sale, aceea în 
care aruncă anatema asupra ambilor Mitropoliţi și asupra Epi- 
scopului de Huşi Conon, sub pretext că susținuseră în Senat mo- 
dificarea, pe care P. 3. S. o pretindeă că este anticanonică, a 
legii sinodale. 

Ştiu tă fapta aceasta s?a părut așă de monstruoasă, în cât apă- 
rătorii P. S. Gherasim, şi el însuși, au pretins mai pe urmă că nu 
a înțeles să arunce anatema asupra celor trei chiriarhi, ci numai să 
citeze texte din canoane. Dar broşura, este de față, și desminte 
pretenția aceasta, De altfel însuși P. S. Gherasim a recunoscut 
în şedinţa Sinodului din 22 Iunie 1911 că anatematizase- în ade- 
văr pe cei trei chiriarhi. Dar afirmaţiile P. S, S. variază totdea- 
una după trebuințele momentului, fără să se, preocupe de des- 
mințirile ce-i dau faptele $i propriile sale scrise 

Discuţia şi votarea lẹgii în Senat avuse loc în Martie, adecă 
cu șapte luni mai nainte. In intervalul acesta, sau cu puţin îna- 
inte, se petțecuseră lucruri cari trebue să fie amintite. 

Proectul de lege fusese citit și discutat cu toți chiriarhii, mai 
întâiu într'o conferință la Mitropolie, și pe urmă în mai multe 
altele, dintre cari cea din urmă la Senat, iarăși împreună cu toți 
chiriarhii. La desbaterile acestea luaseră parte în mod activ mai 
toţi cei de faţă ; singur P. S. Gherasim s'a ţinut în rezervă și nu 
a zis nimic, nici în favoarea legii, dar nici contra ei. 

In timpul acestor discuţii, scaunul mitropolitan din București 
a devenit şi el vacant prin moartea I. P. S. S. Iosif Gheorghian. 
Acel al Moldovei rămăsese vacant dejă cu o lună înainte, prin 
demisia [. P. S. Partehie Clinceanu. 

In una din ziletă acelea, d-] C. Chiricescu a întâlnit pe d-l 
P. Gărboviceanu, Administratorul Casei Bisericei, şi între altele 
i-a zis textual: „De ce nu alegeţi și pe Gherasim Mitropolit? El 
e cel mai bun, şi va fi şi pace în Biserică“. 

D-l Gărboviceanu mi-a raportat îndată vorba aceasta. Mărturi- 
sesc că nu i-am dat atunci nici o importanţă, căci, neștiind care 
eră fondul moral al d-lui Chiricescu și al amicilor şi complicitor 
săi, nici tă d-sa posedă scrisoarea din 1899 a P. S. Atanasie, nici 
urzelile pe cari le înjghebă pe baza ei, nu mi-am putut închipui 
cum va puteă Biserica să fie turburată în pacea ei, pentrucă P. 
S, Gherasim nu se va alege Mitropolit. De altă parte, nu puteam 
să recomand această alegere, pe câtă vreme cunoșteam nesfâr- 
şitele conflicte cu toată lumea la cari da naştere fără încetare 
P. S. Gherasim în eparhia sa, și nu puteam să mai măresc încă 
cercul și gravitatea lor, prin ridicarea în scaunul de Mitropolit 
a autorului lor. 

S'a văzut pe urmă, că atât d-] Chiricescu, cât şi P. S. Ghe- 
rasim, s'au ţinut de cuvânt; pace în Biserică nu a mai fost. 

Cu toate acesteal în primele timpuri nu se păreă că atitudinea 
P. S. S. va fi ceea ce a devenit pe urmă. 

Prima sa manifestare ostilă contra legii a fost la Senat, când 
a luat cuvântul ca să o combată. Deși nu împărtăşiam vederile 
sale, și deși nu dam citaţiilor sale din canoane aceeaşi semnifi- 
care ca și P. S. S., cuvântările sale nu au depăşit dreptul ce âveă 
de a-şi spune părerile. E adevărat că rezistenţa sa a fost pri- 
mită cu bucurie de opoziţia din Senat, care a întemeiat pe dânsa 
speranțele unei scisiuni mai serioase în Episcopat, și prin ur- 
mare posibilitatea unor grave încurcături pentru guvern. De a- 
ceea, se făcură silințe mari pentru a îndemnă și pe alți Epi- 
scopi să intre pe aceeaşi dale. Am analizat mai sus această ati- 
“tudine, și, întru cât privește pe junimişti, cari erau angajaţi prin 
vorba șefului lor, a'm! și caracterizât-o cu singurul nume ce me- 
rită. Dar exemplul P. S. Gherasim nu fu urmat de nici unul din 
colegii săi; unii nu luară parte la discuție; iar ambii Mitropoliţi 
şi Episcopul de Huși apărară legea cu energie, cu toate atacurile 

ce suferiră din partea d-lui Arion, și cari trecură de,toate limitele 
permise. 

Legea fu votată cu mare majoritate, iar P. S. Episcop de atunci 
al Romanului făcù declaraţia formală că datoria Bisericei este/de 
a respectă legile pe cari și le dă Statul, chiar în cazul când ele 
nu sunt cu totul în acord cu vederile ei. 

Veni pe urmă sesiunea de Maiu a Sinodului. P. S. Gherasim 
luă parte regulat la toate şedinţele lui, fără să ridice nici un in- 
cident privitor la noua lege ; ba încă, fiind ales în comisia pentru 
alcătuirea regulamentului ei, nu demisionă dintr'însa, ci se mul- 
țumi să declare că nu va luă parte la lucrările ei, de vreme ce 
“combătuse legea. 

In fine la 25 Maiu acelaș an, fiind invitat de Mitropolitul Mol- 
dovei, luă parte împreună cu dânsul şi cu Episcopul de Huşi, 
cari erau tocmai din cei cari susținuseră legea în Senat, la consa- 
crarea de arhiereu în biserica Mitropoliei Moldovei a P. S. S. 
Nicodim Băcăoanul. 

Totul se păreă dar că mergeă în deplină linişte, când deodată 
îmi ajunse la ureche știrea că se pregăteşte o lovitură sgomo- 
toasă. Toată vară au urmat mişcări febrile, duceri și întoarceri 
între București şi Roman, constătuiri ascunse; iar cei mai im- 
pacienți și mai indiscreți nu lipseau să anunțe că mu va fi 
bine de Mitropolitul Primat. Dejà se da pe “față cine eră ținta 
adevărată a lovituritor, deşi, dacă vreo vină eră, tot atât deWwi- 
novaţi erau şi P. S. S. Pimen şi Conon, cari fuseseră alături cu 

, dânsul în apărarea legii. 

In ziua de 12 Octomvrie se văzi efectul acestor frământări. 
P, S. Gherasim ceti în Sinod o întreagă broșură, care se încheiă 
cu nimic mai puţin decât anatema pe care o aruncă contra ambi- 
lor 'Mitropeoliţi şi a Episcopului de Huși, pe motivul anume că 
susținuseră în Senat o lege pe care P. S. S. o găseă că nu e con- 
formă canoanelor. Indată după cetire, urmând o țactică care aveă 
să fie de regulă în tot cursul scandalului, P. S. S. se grăbi să” 
părăsească Sinodul, ca să nu fie silit să intre întro discuţie 
în care, lipsit de ajutorul inspiratorilor săi, ştiă că nu-i va fi 
îndemână. 

Prin acelaş act, P. S. Gherasim declară că rupe orice relații cu 
Sinodul, iar pe de altă parte se află că P. S. S. încetase dea 

mai pomeni în biserică, după cum impun canoanele, pe I. P, S. S. 
Mitropolitul Moldovei, şeful său ierarhic. 

Toate aceste acte se părură adevărate aberaţii. Puteă fi lu- 
cru discutabil dacă canoanele erau călcate prin legea din 1909, 
de oarece alte țări ortodoxe merseseră mult mai departe decât 
noi, fără să se considere ca căzute în anticanonicitate, şi încă şi, 
mai puțin în erezie. Dar toate canoanele fără excepţie, consideră 
ca o vină care merită cea mai grea pedeapsă, caterisirea, faptul 
unui cleric de a se răsvrăti contra superiorului său. Tocmai 
aceasta făceă Episcopul de Roman. El făceă un act fără prece- 
denf în istoria Bisericei ; acela ca el, simplu Episcop, să arunce 
anatema, nu asupra unuia, ci a trei chiriarhi, dintre cari unul 
eră superiorul său imediat, ca Mitropolit de care depinde Epi- 
scopia Romanului, iar celălalt ca președinte al Sinodului. El se 
răsvrăteă şi contra, Sinodului, autoritatea supremă bisericească, 
şi după lege, şi după canoane, de vreme ce declară că rupe ra- 
porturile cu dânsul, In fine își permiteă să gonească liturghi- 
ceşte pe şeful său ierarhic din bisericile eparhiei sale, de oarece 
nu-l mai pomeniă în serviciu. 

Erà imposibil a se crede că acţiunea aceasta a P. S. S. ar fi 
fost dezinteresată și pornită numai din dragostea pentru Bise- 
rică ; căci cum (șe!tputeă crede că cinevă să comită asemenea nepo- 
menite infracţii ale canoanelor, sub pretext că cereă respectarea 
lor? Dacă P. S. S. credeă că ceea ce a făcut la Octomvrie eră 
permis, cum de a așteptat “șapte luni, în cari s'a supus legii şi 
a luat parte la lucrările Sinodului, fără să protesteze ? Cum de a 
declarat în Senat că legea fiind odată votată și promulgată el i 
se va supun și-o va respectă? Cum de a liturghisit împreună la 
Maiu cu P. S. S. Pimen și Conon, pe cari aveă să-i anatematizeze 
la Octomvrie? Ce se întâmplase nou în intervalul dela Martie 
sau dela Maiu până la Octomvrie, care să justifice violența neaș- 
teptată a P. S. Gherasim ? 

Un singur lucru se întâmplase, anume că banda neagră, care la 
Martie încă nu eră organizată, a avut trebuință de cele șapte luni 
ca să se organizeze, să se înmulțească cu elemente noui, să-și 
primească inspiraţiile din cercuri cari nu aveau nimic aface cu 
Biserica noastră ortodoxă, să-şi facă planul de luptă, să-şi asi- 
güre concursul celui mai înjosit organ de publicitate. A fost o 
conspirație în toată regula, din care unul speră să vadă împli- 

nindu-i-se pofta de răsbunare contra celui ce i se păreă că usur- 
pase locul ce i se cuveniă lui, și poate chiar și mai mult; altut 
să-și plătească datoria către cel care-l făcuse să piardă un post 
bun; și așă mai departe. Acesta este adevărul. Pe oamenii nede- 
prinşi a judecă lucrurile în întregimea lor şi ţinând seamă de 
toate împrejurările, a putut să-i înșele aerul de falșă indignare 
cu care P. S. Gherasim a comis nepormenitul său act. In realitate 
această indignare nu a existat nici odată ; P. S. S. știă bine, sau 
ce] puțin trebuiă să știe, că fapta sa va face Bisericei mult mąi 
mult rău decât puteă să-i facă pretinsa necanonicitate a legii; 
însăși purtarea sa până la finele lui Maiu dovedește că până 
atunci a avut alte vederi ; prin urmare ori atunci nu a fost sincer, 
ori la Octomvrie, Intreaga desfășurare ulterioară a evenimentelor 
a dovedit că nu a fost sincer la nici un moment. Ziua de 12 Oc- 
tomvrie 1909 a fost doar origina scandalului ; dar el a continuat, 
și continuă şi astăzi, cu tot curajul ce-și face d-l 'Arion că a în- 
chis conflictul sinodal. Incurajat, susținut şi consiljat de banda 
neagră, sprijinit şi pe față şi pe sub mână de niște renegaţi 
cari numai în interesul Bisericei noastre nu lucrau, P. S. Ghe- 
„rasim nu a făcut decât să mărească scandalul. In Senat, în mod 
ostentativ luase loc departe de ceilalți Episcopi; la Sinod, atât 
în sesiunea de Qctomwie, cât și în cea de Decemvrie-lanuarie, 
libelele sale continuau să curgă, diè ce în ce mai violente, iar 
P. S. S. continuă să fugă îndată după cetirea lor, temându-se să 
nu se compromită dacă va spune cevă care să nu fi trecut prin 
cenzuța bandei. In acelaş timp, P. S. S. continuă să alimenteze 
toloanele gazetei evreeşti care-i serviă de organ, și căreia-i to- 
munică toate actele sale, înainte thiar de a le citi în Sinod, așă 
că ele se vindeau pe stradă chiar în momentul când erau citite în 
Sinod. Orbit de patimă şi setos să comunice lumii întregi ura de 
care-i eră cuprins sufletul, P. S. S. nu mai credeă că e nevoe să pă- 
streze vreo rezervă, şi nici măcar de ochii lumei nu căută să as- 
cundă tovărășia sa cu un organ în care nu se strecoară decât cau- 
zele necurate. De altfel în acest punct, cași în tot timpul desfășu- 
rării scandalului, P. S. S. a arătat că nu vrea să ştie de opinia 
nimănui care nu fâteă parte din cercul său de conspiratori. Nu 
odată în Sinod a fost rugat P. S. S. să nu mai comunice hârtiile 
sale acelui ziar compromis ; însuși actualul Mitropolit Primat Pa 
rugat cu insistență pentru aceasta. In cursul procesului de astă 

vară, când P. S. S. produsese,o hârtie care se vede că eră cu 
deosebire scandaloasă, şi d-l Ministru a intervenit în acelaş sens. 
P. S. Gherasim nici ma voit să știe, şi a continuat în chip pismaş 
colaborarea sa. Cred că acesta este primul caz când un chiriarh 
ortodox să facă uz de concursul renegaţilok şi celor de altă lege 
conţra fraților săi în arhierie, și totuşi tot el se pretindă că este 
singurul apărător al Bisericei. 

In fața acestei atitudini ne niai auzite, Sinodul a dat dovadă 
de o răbdare și de un spirit de conciliațiune mai presus de orice 
laudă. Nici un mijloc nu a cruțat pentru a readuce pe cel rătăcit 
la calea cea bună: i-a făcut îndemnuri, și în particular şi prin 
comisii trimise anume, i-a trimis adrese scrise, a căutat să-i arate 
că Consistoriul Superior eră doar consultativ în toate chestiile 
de natură episcopală, cum cereă P. S. S. Totul a fost în zadar. 
O discuţie regulată P. S. S, nu puteă susține, dacă nu eră escor- 
tat de consilierii săi, ceea ce Sinodul nu puteă admite. De altfel 
P. S. S. evită vreo explicaţie, pentrucă se temeă că din o expli- 
caţie-va puteă eşi limpezirea lucrurilor, ceea ce ar fi curmat scan- 
dalul, și tocmai aceasta nu voiă P. S. S. In ziua de 13 Ianuarie 
1910, una din puţinele când a putut fi reținut aproape cu silă 
la ședință, Pam invitat „Pam somat să spună lămurit ce voește, 
Să arate ce anume schimbare cere în lege, lucru pe care nu-l fă- 
cuse nici odată până atunci, și nu Fa făcut nici până azi. A fost 
însă imposibil să-i scot o vorbă din gură. Prin urmare P. S. S. 
nici nu ştiă ce cere, şi nu eră în stare să precizeze cum să se 
îmbunătățească legea ș ori știă, și nu vorbtă, pentrucă interesul 
său eră ca seandalul să urmeze cât mai departe. Cei cari ar mai 
fi avut vreo îndaială despre asta, ar. fi trebuit să fie față la aceă 
şedinţă şi să vadă aţitudinea P. S. S.; nu le-ar mai fi rămas 
nici o îndoială. 

$ 
* * 


In fine, în urma unor incidente pe cari le voiu povesti mai 
jos, P. S. Gherasim consimte în ziua de 13 Ianuarie 1910 să-şi 
reiă locul în Sinod. După lungi şi laborioase tratative, P. S. S. 
depune în mâinele Preşedintelui Sinodului o hârtie prin care de- 
clară textual că „De îndată ce acele dispoziţii (pe cari P. S. S. 
le tredeă anticanonice) vor fi modificate sau se va hotăr? acum 
de către Sinod intervenirea pentru modificarea lor, ca în adevăr 


Criza bisericească.—Spiru C. Haret. 5 

Consistoriul Superior Bisericesc să nu aibă decât atribuţii pur 
consultative, sunt gata să reiau legăturile canonice, ètc$. Decla- 
rația aceasta se complectează cu declaraţia verbală pe care P. S. 
$. 6 făcuse cu două zile mai nainte, în ședința Sinodului din 
11 Ianuarie, și în care zisese că „cere să se modifice legea, însă 
nu cere să se modifice imediat, ci când se va găsi cu cale de 
Onor. guvern şi de Sf. Sinod“. 

Dejă în şedinţa sa dela 21 Decemvrie 1909 Sinodul votase o 

+ moţiune a cărei încheere este aceasta: „Sf. Sinod, în vedere că 
legile omenești sunt totdeauna supuse la îmbunătăţiri, crede că 
dacă după aplicarea legii sinodale din 1909 şi experienţa, făcută 
se va ivi nevoe de cevă schimbări, ele se vor cere la timp Onor, 
guvern“. 

Ca urmare a acestora, Mitropolitul Primat, ca Preşedinte al 
Sf. Sinod, a trimis la 15 Ianuarie Ministerului o adresă prin 
care-i comunică propunerea făcută de a se face jatervenire la 
Minister pentru modificarea legii, și referindu-se la moţiunea din 
21 Decemvrie şi la declaraţia P. S. Gherasim din 11 Ianuarie, 
adăvgă: „Madificarea legii se va face când D-v. veţi binevoi şi 
veţi crede de cuviință“, 

Adresa destul de lungă prin care „am răspuns, se încheiă cu 
aceste cuvinte: „După cum am avut onoarea a spune în mai 
multe rânduri, şi în Sinod şi în Corpurile Legiuitoare, Ministerul 
nu Va ezită a propune 'modificările pe cari experiența le va arătă 
ca necesare ; însă numai după ce această experiență se va fi făcut 
întrun timp mai îndelungat şi va fi arătat cum trebue îmbună- 
tățită legea“ 

Toate aceste acte se găsesc publicate şi în Monitor, şi în 
revista oficială a Sinodului Biserica Ortodoxă Română, şi într'o 
broşură separată publicată de Minister. Nimic din ele dar nu 
poate fi contestat. Şi este nevoe să insist asupra autenticităţii 
acestor, acte, pentrucă din ele va reeși lipsa de scrupule á celor 
cari organizaseră şi întreţineau scandalul bisericesc. 

In urma aceștora, se puteă crede că conflictul sinodal eră în- 
chis. Sinodul se ţinuse de făgăduiala cerută, de Episcopul de 
Roman, de a interveni pentru modificarea legii. Episcopul eră 
dar satisfăcut, şi-şi reluase în Senat locul său dela banca pre- 
laților, pe care o părăsise de când întrerupsese orice raporturi 
cu frații săi în arhierid. Liniştea se păreă restabilită. 

Dar banda nu eră satisfăcută. Episcopul făcuse imprudenţa, 
la 11 Iañuarie, să rămână în ședință și să facă o declaraţie care 
mulțumiă şi pe Sinod, și pe Ministru, şi care închideă incidentul ; 
iar la 19$ Ianuarie 'consimțise să introducă în textul declarației 
sale scrise fraza care deschideă calea înțelegerii definitive. Doar 
două momente se sustrăsese P. S. Gherasim dela supravegherea 
odioasei bande, și 'dejă edificiul ei de intrigi și mișelii se pră- 
buşeă. Dar ea nu întârzie să-şi iea revanșa. 

In adevăr, în ședința Senatului dela 3 Fevruarie următor, P. 
S. Gherasim iea cuvântul și cere ca Ministrul Cultelor să se gu- 
pună votului Sinodului dela 13 Ianuarie, aducând proectul pen; 
tru modificarea din nou a legji sinodale, „pe care ziceă el, Si- 
nodul în ziua aceea a recunoscut-o “ca anticanonică“. 

Aceasta nu eră adevărat. Sinodul nu putuse la 13 Ianuarie să 
declare anticanonică o lege pe care cu trei săptămâni mai nainte, 
la 21 Decemvrie, o găsise perfect canonică ; şi nici nu făcuse a- 
ceasta. El se mulțumise ca, pentru împăcarea lucrurilor, să facă 
gustul Episcopului de Roman, și să facă intervenția cerută de 
el, lăsând însă guvernului să facă modificarea când va crede el 
de cuviință. Şi nici nu puteă face altcevă ; căci ceilalți membri ai 
Sinodului aveau simțul realității mai mult decât P, S. Gherasim, 
şi înțelegeau că nimeni nu poate impune unui Ministru să aducă 
o lege când el nu vreă. Ei mai înțelegeau că nici Sinodul, nici 
țara nu se puteau face ridiculi, declarând mai întâiu că legea 
este canonică, votând-o, promulgând-o, și pe urmă desmințin- 
du-se pe sine înșiși aþià după patru zile de aplicare a ei. 

P. S. Gherasim nu eră dar de bună credinţă, mai ales când da 
a înțelege că la 13 Ianuarie chiar eu promisesem să propun mo- 
dificările. P. S. S. ştiă bine că în mai multe rânduri, şi în Senat, 
și în Sinod, eu spusesem că nu mă voiu opune unei modificări 
a legii, însă numai atunci când se va fi experimentat câtvă timp, 
şi nici întrun caz sub presiunea amenințărilor și resvrătirei P. 
S. S. Ìn fine ştiă că chiar în ziua de 13 Ianuarie declarasem cu 
hotărîre că nu admit nici un vot și nici o moţiune care ar fi 
pâtut semănă a impunere, şi că chiar P. S. S. a fost silit să 
modifice declarația sa scrisă din cauza aceasta. 

Ce nume merită dar omul care, învestit cu caracter sacru, re- 
curge la asemeni mijloace ca să redeschidă scandalul ? Căci in- 
tenția ridicării incidentului eră evidentă: P. S. S. ameninţă pe 

față că pacea Ìn Biserică nu se va restabili cât timp nu i se va, 
împlini capriciul P. S. S. 

Se înțelege că am răspuns fostului Episcop așă cum merită, 
restabilind adevărul faptelor alterate de P. S. S. Mitropolitul 
Primat a zis şi el puţine cuvinte, pentru à lămuri lucrurile, în’ 
termenii cei mai cuviincioşi pentru colegul său şi făcând apel la 
dânsul ca să aibă răbdare. Cuvântarea sa, căre nu Qcupă decât 
o coloană din Monitor, ar merită să fie reprodusă aci, ca să 
vadă oricine cât de liniştită și cuminte a fost, şi dacă se puteà pe 
baża ei să se pornească acțiunea sălbatică pe care a început-o 
din nou, chiar din ziua aceea, P. S. Gherasim, Nu poate fi umbră 
de îndoială că, orice s’ar fi întâmplat la 3 Fevruarie, orice răs- 
puns ar fi primit P. S. Ghetasim, scandalul tot ar fi reînceput, 
pentrucă drice s'ar fi întâmplat P. S. S. nu puteă să ierte pe 
acela care credeà el că usurpase locul la care numai el aveă drept. 

Trebue spuse lucrurile aşă cum sunt. Prea de multă vreme 
opinia publică, — vorbesc despre opinia publică cea cinstită, — 
este amețită și turburată de vociferările acestui om, care nu vor- 
beşte decât în numele Domnului, dar pe care numai patimile şi 
veninul îl domină. Trebue să ştie urmașii noştri, cari se vor miră 
de cele petrecute în Biserică, în anii aceștia, prin ce mijloace 
necinstite şi necurate s'a produs și s'a întreținut turburarea. 
Trebue să se sfârșească odată cu fățărniciile., 


* 
* * 


Ziua de 3 Fevruarie a fost punctul de plecare łe unei campa- 
nii cu mult mai violentă decât până atunci. 

Nu mai vorbesc de acuzaţiile ce mi s'au adus mie, și de banda 
neagră, și de către, adversarii politici, că la 13 Ianuarie aș fi 
promis modificarea legii, și că nu m'am ținut de vorbă. Chiar 
dacă nu m'aş fi deprins mai de demult a dispreţui minciuna ca 
mijloc de luptă, actele citate mai sus sunt de ajuns ca să o: 
spulbere. 

Dar principalul .obiectiv al atacurilor a fost cu deosebire Mi- 
tropolitul Primat. Cei cari mai puteau să aibă yreo îndoială, au 
putut de atunci încoace să se convingă că și până atunci necano- 
nicitatea legii nu fusese decât un pretext al campaniei. De acum 
înainte, ea este lăsată aproape cu totul la o parte, şi se scot la 
iveală alte arme, îndreptate anume și personal contra Mitropo- 

litului Primat. P. S. Gherasim și cu acoliţii săi se pun pe tărîmul 
imoralităţii, și nu mai cunosc nici un frîu îm atacurile lor. Fai- 
moasa scrisoare a P. S. Atanasie dela 1899 către d-l Chiricescu 
este publicată de către acesta în facsimile prin gazeta sa de 
scandal; ba încă se vorbeşte că, pentru a desăvârși necinstirea 
Bisericei noastre şi peste graniță, acest personagiu ar fi co- 
-munieat-o, tradusă în limbi streine, tuturor Bisericilor ortodoxe 
de Orient. Nu știu dacă această supremă indignitate a fost con- 
sumată și ea. In orice caz, nu scrupulele morale ale d-lui Chirice- 
scu ar fi fost o piedică la aceasta, și nici mentalitatea P, S. Ghera- 
sim, care dăduse dejà dovezi că nu știe să-și stăpânească pati- 
mile, și care chiar întrun act adresat M, S. Regelui avuse incon- 
ştiența de a ameninţă că se va adresă Bisericilor streine. 

Estė inutil să amintesc. din nou toate cele petrecute. Ele sunt 
“cunoscute, pentrucă banda operă pe față, și fără nici o frică 
măreă scandalul prin toate mijloacele posibile. Memoriile inju- 
rioase sau amenințătoare ale P. S. Gherasim curgeau pe toată 
„ziua la Sinod, gazeta sa eră plină în toate zilele cu denunțările 
„cele mai scârboase, culese de pe la tot felul de oameni fără că- 
“pătâiu, frânari de pe la gară, femei pierdute, oameni înfieraţi 
«de justiţie, Aceștia erau, pe lângă cei din bandă, oamenii cu cari 
P, S. Gherasim pretindeă să reintroducă morala dispărută din Bi- 

„ Serica românească, 

“Când te gândești că asemenea ființe au putut timp de trei 
ani să producă și să întrețină atâta turburare și să arunce atâta 
'oprobriu asupra uneia din cele mai respectabile instituții de 
Stat, îți vine să disperezi de starea îsi care ne aflăm. Va să zică 
«este destul ca o mână de indivizi, tuleși printre tot ce are socier 
tatea mai stricat și mai fără scrupule, poate oricând să se nä- 
“pustească asupra oricui şi să- desființeze, fără ca acesta să gä- 
sească sprijin şi apărare nici în legi, nici în opinia »ublică! 

A zis un bătrân şi cuminte om de stat dela noi, că legile noa- 
stre sunt făcute ca să apere pe cei răi contra oamenilor de 
treabă. In împrejurări ca acestea iese dreptatea acestei vorbe. 
Dar oare oamenii de treabă ajunge-vor vreodată să înțeleagă că, 
şi ei au dreptul să trăească în ţara lor, şi că aceasta nu va fi 
posibil până ce cei răi nu vor fi sdrobiţi şi desfiinţaţi ? 

Intru cât priveşte pe P. S. Gherasim, tot ce s'a făcut pentru 
a-l potoli a fost peste putinţă. Ştiu că oameni politici cari la în- 

ceput îi dăduseră sprijinul lor, văzând calea pe care apucă şi 
mijloacele de cari uzează, Pau îndemnat cu tot dinadinsul să së 
astâmpere. Sinodul de asemenea a făcut tot ce se puteă face. 
P.S, Gherasim, convins din ce în ce mai mult că totul îi este per- 
mis și că nu are nimeni ce-i face, nici nu 'a voit să audă, Ba încă 
în 11 August 1910 crezi de cuviință să-mi trimită un fel de ul- 
timat, care, deși făcut ca din partea P. S. S., eră scris şi sub- 
scris de d-l Chiricescu, prin care el se plângeă că este atacat, 
şi întrebă te are Sinodul cu dânsul. 

Și aşă a urmat scandalul neîntrerupt, până în ziua când am 
eşit din guvern, la finele lui Decemvrie 1910. 

+ 
2 * 

Am expus până aci cele petrecute prin fapta P. S. Gherasim 
şi a complicilor săi. Nu i-am menajat, nici pe unii, nici pe alţii, 
pentrucă nu merită. Respectul care se cuvine unui arhiereu nu se 
datorește faptului material că i Wa pus cârja în mână; ci înaltei 
chemări morale ce are, şi mai ales chipului cum știe să răspundă 
la, dânsa. Dar în afacerea aceasta s'a dat dovadă de atâtea patimi 
josnice, ură, invidie, răsbunare, răutate; s'au întrebuințat mi~ 
jloace atât de neciustite, s'a pus atâta -fățărnicie, în cât este 
peste putință ca în fața lor să-și păstreze cinevă sângele rece, 
şi epitetele cele mai potrivite vin de sine sub condeiu. 

. 
* Li 

les acum din lumea bisericească, şi vin să analizez purtarea 
oamenilor politici în această afacere. 

Mai întâiu trebue să constat și să afirm din nou că partidul 
liberal nici un moment nu a considerat chestia bisericească ca o- 
chestie în care se cuvine să se amestece. luptele de partide. Ace- 
stea nu sunt numai vorbe, pentrucă întreaga lui purtare a dove- 
dit-o cu prisosinţă” Este de regretat că nu tot așă pot vorbi şi 
adversarii noştri, pentrucă atitudinea și actele lor au fost prin- 
cipala cauză a turburărilor ce-au avut loc în acești trei ani. 

Am arătat cum a procedat guvernul liberal în chestia modifi- 
cării legii sinodale. Doritor de a scoate Biserica din starea de 
lâncezeală în care se află, nu a crezut că! e pine să abuzeze de 
situația ce aveă şi să impună numai vederile sale. De aceea a 

cercat să stabilească o înțelegere între toate partidele. Sa văzut 
însă în ce chip s'a răspuns bunei sale credințe şi dezinteresării 
sale. Cu o duplicitate pe cate nu numai buna credinţă, dar nici 
simțul politic nu o permite, partidul care-și dăduse cuvântul în- 
trun fel, pentru a încurajă pe liberali să intre în acţiune, și Pau 
luat înapoi, şi i-au lovit pe la spate când au crezut că trădarea 
aceasta: i-a afundat în greutăţi. In politică, experienţa se plă- 
teşte, dâr şi foloseşte. Am plătit cu câtevă zile grele experiența 
ce ăm făcut de buna credință junimistă ; dar ea nu va fi pierdută, 
pentrucă vom ști în viitor că cuvântul lor este cevă fără valoare. 

Dacă însă partidul liberal nu a avut decât să câștige prin 
comparaţia ce sa putut face între purtarea sa leală și patrio- 
tică și purtarea adversarilor |or, nu tot așă a fost.eu Biserica. 
Suntem în drept a crede că legea cea nouă ar fi contribuit mult 
ja regenerarea ei şi ja, îndreptarea multor neajunsuri. In loc de 

ceasta, nechibzuința şi setea de putere a câtorvă inşi, nu numai 
a zădărnicit acele bune efecte, dar a dat loc şi la turburări cari 
altminteri nu ar fi avut loc. 

Nu vreau să zic că legea nu ar fi întâmpinat nici o opoziție. 
Nu e în natura lucrurilor să fie aşă. Orice. ideie nouă trebue să 
se lovească de rezistenţe, şi în Biserică cu deosebire nu cu uşu- 
rință se aduce atingere cât de mică unor stări de lucruri secu- 
Jare. De aceea, când în Senat P. S. Gherasim a combătut legea, 
aceasta nu erà un lucru meaşteptat; din 'contră, trebuiă să se con- 
sidere ca un semn îmbucurător şi în favoarea proiectului. faptul 
că ọ singură voce se ridică contra lui. Nu se puteă însă concepe 
ca rezistenţa unui singur om să oprească în loc o reformă, asu- 
pra utilității căreia erau de acord, și ţara, și partidele, şi Si- 
nodul. Vocea P. S. Gherasim trebuiă să rămână izolată, secun- 
dată cel mult de acșea a celor câțivà indivizi cu cari se încon- 
jură P. S. S. 

Dar nu a fost așă. Opoziția, în loe să caute să izoleze pe P. 
S. Gherasim, la încurajat, Pa aprobat, și s'a silit în toate chi- 
purile să mai susciteze și alte rezistențe în rândurile prelaţilor. 
Am Încă înaintea ochilor tabloul oratorilor din opoziţie cari, cu 
mâinele întinse spre banca prelaților, solicitau, implorau defec- 
iuni noui. Din norocire, nici unul dintrînșii nu s'a înduioșat. 
P, S. Gherasim' a rămas tot singur. Dar se înțelege cât de mult a 

contribuit această atitudine a opoziţiei ca să-l întărească și sa-l 
încurajeze în intransigența sa. 

Nu se poate iarăși trece cu vederea atitudinea pe care d-l Arion 
îndeosebi a avut-o față de.ambii Mitropoliţi și în cursul desba- 
terilor dela Senat, și mai pe urmă, și chiar acum de curând. 

Trebue să ne amintim împrejurările în cari s”4 făcut alegerile 
de chiriarhi din 1909, ca să se înțeleagă cât de nepotrivită, ca 
să nu zic mai mult, a fost purtarea d-lui Arion. 

La începutul lui 1909, eparhia Mitropoliei Moldovei eră va- 
cantă: Mitropolitul se retrăsese sub greutatea unor ăcuzări 
foarte grave, —nu ca cele aruncate mai târziu asupra P. S. 
Atanasie, — cari distruseseră cu totul prestigiul său și lăsase 
o adâncă turburare în suflete. Curând după aceea încetă din viaţa 
Mitropolitul Ungro-Vlahiei. In ultimii ani, din cauza vârstei 
foarte înaintate și a sănătăţii debile a prelatului, conducerea 
eparhiei sale suferise mult. In ambele eparhii metropolitane 
se cereau dar conducători energici şi pricepuţi, cari să fie în 
stare să îndrepteze lucrurile, tăind din rădăcină multe rele. Două 
locuri de Episcop trebuiă iarăși să fie ocupate, pentru a împlini 
vacanţele lăsate de cei ce erau să se aleagă Mitropoliţi. 

Guvernul liberal aveă dar să prezideze la alegerea a patru 
chiriarhi noui. Ce a făcut el? Făcut-a politicianism din aceste 
alegeri ? Cautat-a să căpătuească patru partizani cu niște posturi 
aşă de -rîvnite ? Pus-a la o parte interesele Bisericei pentru a se 
îngriji numai de interesele lui de partid? Să spună aceia cari au 
văzut ce s'a făcut. 

Dintre cei patru aleși, unii erau consideraţi ca având pronun- 
tate simpatii conservatoare ; alţii nu le aveau de nici un fel. Unul 
din ei avuse cu mine, cu câtevă zile mai înainte, un conflict destul 
de serios. Din contră, printre cei nealeși erau unii pe cari-i soco- 
teau unii ca având înclinări pentru noi. Nimic din acestea nu am 
luat în seamă. Am ales pe aceia pe cari i-am crezut cei mai 
demni, fară nici o altă consideraţie. Am avut astfel mulțumirea 
de a vedeă, în ziua alegerii, pe d-l G. Gr. Cantacuzino strângân- 
du-mi amândouă mâinele și felicitându-mă pentru alegerile fa- 
cute, „cari, ziceă d-sa, sunt cele mai bune ce se puteau face“. Iar 
d-lui Carp, care, cu două-trei zile mai nainte, îmi exprimase do- 
rinţa de a vedeă pe lista celor propuşi pe un oarecare arhiertu, îi 
aratasem că noi dejă hotărîsem să-l propunem pentru alegere. 

Aşă ştiu liberalii să aleagă pe aceia cărora li se încredințează 
interese publice. Ei știu să impună tăcere preferințelor lor, şi 
să nu aibă în vedere decât interesul țării. Dar chipul acesta de 
a-și înţelege datoria este aşă de departe de mentalitatea adver- 
sarilor noștri, în cât nu numai că ei sunt incapabili de a-l prac- 
ticà, dar nici nu le poate intră în minte că-l pot practică alţii. 
Le-a fost imposibil să creadă că P. S. S. Atanasie și Pimen au 
putut fi ridicaţi aşă de. sus fără să se fi făcut tocmeală cu 
dânșii, fără să li se fi impus înscrierea în clubul liberal și con- 
diția de a susține legea contra convingerilor lor. In partidul con- 
servator aceasta este regula, și se crede că ea este așă de logică 
şi naturală, în cât nici, nu se socotește că ar mai fi necesară oa- 
recare măsură și oarecare pudoare în practicarea ei. 

lacă pentru ce d-l Arion nu poate încă crede că alegerea celor 
doi Mitropoliţi ù putut fi desinteresată. De aceea le aruncă me- 
reu în faţă, și a nepetat-o şi deunăzi, injuria că s'a făcut cu ei un 
târg, și că sprijinul ce au dat legii a fost interesat. Iacă de unde 
a eșit calificativul de „Mitropolit liberal“ aplicat P. S. Atanasie 
de organul oficios al partidului conservator, repetat în timpul 
procesului de astă vară şi plătit aşă de scump de către dânsul. 
D-l Arion nu a putut admite ca liberalii să fi numit altcevă decât 
Mitropoliţi liberali, 

Felul acesta de a înțălege nu trebue să surprindă. El nu este 
decât urmarea sistemului întreg de guvern conservator, |după 
care funcţiile publice nu sunt decât moneda cu care se, plătește 
fidelitatea partizanilor. Pentru ce un Mitropolit af fi sustras 
dela aplicarea lui mai mult decât un “inspector școlar, spre 
exemplu ? 

+ id + 

Tot în legătură cu această mentalitate specială, nu pot să 
trec sub tăcere o altă dovadă de gradul până unde merge ame- 
stecul acesta de politicianism în trebile bisericeşti. 

Se știe în ce împrejurări a fost silit să se retragă din scaun 
1. P. S. Partenie, fost Mitropolit al Moldovei. Toată vremea 
conservatorii au acuzat pe acest “chiriarh că ar aveă simpatii 
liberale, şi din cauza aceasta -nu i-au menajat atacurile lor. Cu 
toate acestea au putut vedeă de câtă energie liberalii nws’au sfiit 
să uzeze față de dânsul, când interesul Bisericei a cerut aceasta. 

Sar fi crezut că dovada aceasta de nepärtinire trebuiă să mulțu- 
mească pe conservatori; dar nu a fost aşă. Organul lor oficios 
a pornit campanie contra guvernului liberal şi pe tema aceasta, 
inventând nu ştiu ce povestiri inepte în privința demisiei lui. 
Partenie. 

Intru ce ar fi fost în interesul Bisericei ca demisia lui Parte- 
nie să fie revocată şi el să fie readus în scaunul ‘Moldovei? In 
nimic; din contră. Campania începută nu puteă decât să încu- 
rajeze unele ambiţii şi unele intrigi cari ar fi contribuit să mä- 
rească încă turburarea în Biserică. Dar a fost scris, se vede, că 
conservatorii nu vor lăsă să le scape nici o ocazie de a dovedi 
pornirile lor de politicianism neinteligent şi fără scrupule; 

Când aceasta eră atitudinea partidului conservator, când aşă 
de puţin se preocupă el de “interesele cele mai mari, ale Bisericei 
îndată ce i se păreă că poate câștigă tevă din sacrificarea lor, 
se puteă lesne prevedeă cum se va purtà el față de scandalul că- 
ruia i-a dat început fostul Episcop de Roman în ziua de 12 
Ocțomvrie 1909. 

Acest act nesocotit a produs cea mai mare bucurie în lagărul 
junimist. Incidentul bisericesc care să răstoarne guvernul liberal, 
pe care nu putuseră să-l provoace la Martie precedent, venià 
acum el dela sine. De aceea, departe ca acest pretins partid 
al ordinei să desaprobe cu energie actul P. S. Gherasim, așă 
cum eră de datoria oricărui om de ordine și prevăzător, el sa 
grăbit să-i dea cea mai deplină adesiune și să-l încurajeze în 
toate felurile. Presa lui întrun glas cântă meritele Episcopu- 
lui de Roman, îl proclamă ca om sfânt, om de caracter, sin- 
gurul chemat să curățe relele din Biserică. De altă parte, aceeași 
presă provocà pe guvern să iea măsuri pentru restabilirea ordi- 
nei, şi devărsă asupra lui un potop de injurii pentru că nu puneă 
le regulă pe P. S. Gherasim. Peâtru a-l] aţâţă, îl acuză de slăbi- 
ciune, de lipsă de curagiu și de energie. În una din primele șe- 
dințe după deschiderea Camerei, însuşi şeful partidului, d-l 
Carp, vorbi cu solemnitatea cuvenită despre principiile conser- 
vatoare, despre ordinea publică ca bază a Statului, şi fäcù vină 
guvernului că nu poate să pună la regulă pe cel răsvrătit; adăo- 
gând că, dacă ar fi d-sa șef de guvern, ar şti ce trebue să facă. 
Cuvintele acestea le subliniă cu un gest de ameninţare pentru 
barba Episcopului de Roman. 

Toate acestea nu erat: decât continuarea aceluiaș sistem de du- 
plicitate de căre avusem dovezi cu câtevă luni mai nainte. Tac- 
tica adversarilor noştri eră evidentă. Pe de o parte împingeau la 
represiune; dar pe de alta, ei creau prin toate mijloacele o at- 
mosferă favorabilă împrejurul Episcopului de Roman. Lucrul nu 
eră greu, pentrucă opinia publică se înșeală lesne de aparențe, 
şi ea este de felul ei dispusă să iea partea celor cari pozează 
ca apărători ai unui principiu; și lucrul eră cu atât mai lesne, cu 
cât nimeni nu cunoşteă pe P, S. Gherasim ca Episcop, și nu știă 
în ce chip își conduceă el eparhia lui şi modul cum înțelegeă el 
să aplice acolo principiile pe cari le proclamă din gură. In fața 
acestei situaţii, oricare ar fi fost, atitudinea guvernului, opoziţia 
își propuntă să profite de ea. Dacă nu luă: măsuri pentru pe; 
depsireă vinovatului, eră să-l acuze că nu ştie să guverneze şi 
nu e în stare să menţină ordinea; iar dacă ar fi făcut cel mai 
mic gest de represiune, turburările de stradă erau gata. Amin- 
tirea incidentelor din vremea afacerii Ghenadie licăreă în ochii 
celor ce stau la pândă, și inu se îndoeau ei că le-ar fi fost lesne 
să răscoale câtevă sute de indivizi, ameţiţi de aureola creată tot 
de ei în jurul P. S. Gherasim, să se scoboare cu ei în stradă și 
sa facă viața guvernului imposibilă. Urmăream zi cu zi aceste 
uneltiri. 

Este evident că guvernul ar fi comis o greţală neiertată dacă 
ar fi căzut în cursa care i se întindeă în mod așă de grosotan. 
La ce ar fi fost bun să se aplice vreo pedeapsă lui Gherasim, pe 
câtă vreme ea nu ar fi servit decât să-i dea aureola de martir 
în ochii acelora pe cari tactica opoziției se munceă ta să-i amă- 
gească ? Dacă sar fi dat o pedeapsă, trebuiă ca ea să aibă de 
efect atât readucerea ordinei turburate de P. S. Gherasim, cât şi 
ca să serve de exemplu pentru alții cari sar mai fi încercat să 
facă ca dânsul. Dar opoziţia nu așteptă decât un semn de ener- 
gie, pentru ca să se solidarizeze cu dânsul, să reînceapă o cam- 
panie ca. cea dela 1896, și la prima dată când ar fi putut, să-l 
readucă la loc cu toate onorurile, ca despăgubire pentru, martirul 
sufierit . „+. Şi pentru că va fi servit să aducă în fine la mult 
dorita putere pe mult încercații opozanți. 

Trebuiă să fac să nu reuşească acest plan pătimaș și imoral. 
De aceea am lăsat pe P. S. Gherasim să-şi continue anatemele, 
şi pe opoziție să-i cânte laudele, știind bine că voiu aveă o oca- 

zie când să risipesc dintrodată atmosfera mincinoasă care se 
tindeă să se creeze. Atunci eră. să fie mai lesne a se luă faţă. 
de P. S. Gherasim măsurile ce merită. 

Ocazia aceasta mi-a oferit-o interpelarea pe care mi-a făcut-o 
d-l Disescu la Senat în ziua de 15 Decemvrig 1909. In răspunsul 
ce i-am dat, nu am lipsit să arăt pe P. S. Gherasim așă cum este; 
şi pentru aceasta nu am avut decât să înșir o parte din faptele 
P. S. S. pe cari le cunoșteam, parte care însă a ocupat două şe= 
dinţe. D-l Arion, pentru trebuința cauzei sale, a spus că eu am 
insultat, şi încă în mod trivial, pe Episcopul de Roman. Repet 
îrică odată că aceasta nu este adevărat, Și nici nu aveam nevoe 
să recurg la asemeni mijloace: singurele fapte expuse de mine 
au fost de așă fel, că a stârnit în cel mai înalt grad indignarea 
Senatului și a numerosului public care umpleă tribunele. Şi eu 
toate acestea eram departe de a fi spus tot ce știam, şi în spe- 
cial nu am zis nici un cuvânt în chestia destituirei dela Râm- 
nicul-Vâlcii, deși aveam actele la mine. 

P. S. S. a crezut de cuviință să-mi răspundă, într'un mod pe 
care P. S. S. îl socotește căsa fost victorios, dar care n'a făcut 
decât să întărească opinia despre dânsul pe eare și-o făcuse 
Senatul în urma vorbirei mele. 

Rezultatul a fost o „moţiune votată de Senat, prin care se stig- 
matiză cu energie purtarea Episcopului de Roman. Şi am motive 
de a crede că, în urma ședinței aceleia, mulți dintre aceia cari 
luaseră apărarea P. S. Gherasim și-au schimbat cu totul părerile 
în privința P. S, S. 


+ 
* = 


Şedinţele Senatului din 15, 16 şi 17 Decemvrie îmi serviseră 
dar pentru a zădărnici prima parte din planul adversarilor. De- 
mascaseni pe autorul răsvrătirei, îl arătasem lumii așă cum este 
şi risipisem aureola interesată cu care umblă. să-l înconjoare ei. 
Jn urma celor petrecute la Senat, cari la nevoe puteau să fie ur- 
mate de o acţiune energică prin presă, și chiar de trimiterea P, 
S. S. înaintea Curţii de Casaţie pentru purtarea sa în afacerea 
dela spitalul din Focșani, unde nesocotise o lege și o sentinţă a 
acelei Inalte Curți, ar fi fost greu pentru opoziție să mai ducă 
campanie pe tema sfințeniei P. S. Gherasim. De aceea acum eră 
momentul de a se merge mai departe; ceea ce am și făcut. 

Chiar în luna aceea fusese convocat Consistoriul Superior Bi- 
sericesc în prima sa sesiune după înființarea lui. Indată după 
dânsul s'a deschis sesiunea Sinodului, şi principala afacere cu 
care a avut să se ocupe a fost chestia Episcopului de Roman, 
care cu câtevă zile inai înainte publicase o a doua broșură, prin 
care stăruiă în totul în cele cuprinse dejà în broşura sa dela 
12 Octomvrie. 

Atât pentru a se conformă canoanelor, cât și povăţuit de un 
spirit creştinest de împăciuire, Sinodul încercă mai întâiu să 
readucă. pe P. S. Gherasim la calea dreaptă prin sfaturi şi vorbe 
blânde. Pentru aceasta, a delegat pe lângă dânsul pè doi mem- 
bri din sânul său. După două zile de tratative, conduse nu de 
P. S. S. însuși, ci de acei cari-l consiliau și-l conduceau în acţiu- 
nea sa, P, S. S. consimţi să vină să ieă parte la şedinţele Sinó- 
dului, și a şi venit la cea din 22 Decemvrie. De unde însă se cre- 
deă că totul s'a aplanat, deodată P. S. S. se scoală și citește o 
nouă declaraţie că persistă în atitudinea să de mai înainte, și: 
pleacă din Sinod. Peste noapte, banda neagră îşi exercitase în- 
fluența. 

De astă dată răbdarea Sinodului a ajuns la marginea ei. In 
aceeași şedinţă, unanimitatea lui eră decisă să înceapă imediat 
formele pentru, darea în judecată a Episcopului de Roman, ju- 
decată al cărui sfârșit eră neîndoios, date fiind canoanele cari 
pedepsesc cur caterisirea răsvrătirea contra şefilor ierarhici, pre- 
cum și revolta care cuprinsese pe toți membrii Sinodului. Numai 
după stăruința mea S'a amânat începutul procesului până la 
prima ședință din lanuarie. Cauza este că peste două zile înce- 
peau sărbătorile, şi că ar fi făcut un efect deprimant asupra 
creştinilor ca asemenea zile să se treacă sub impresia unui pro- 
ces ca acesta. 

Cu toate acestea Sinodul tot a ținut să accentueze atitudinea 
sa, şi în aceeaş şedinţă a adresat Episcopului de Roman un ener- 
gic avertisment, prin care desaprobă purtarea lui în chestia legii 
sinodale, declară de nule anatemele sale ca contrarii canoanelor, 
îi ordonă să pomenească pe chiriarhul său în slujbele sfinte; 
și reprobă purtarea sa răsvrătită. 


hd 
* + 


Acestea au fost împrejurările în mijlocul cărora s'a încheiat 

anul 1909, Nimeni nu-și făceă iluzia că avertismentul Sinodului 
eră să aibă vreun efect. Toți se convinseseră că alte mobile decât 
canonicitatea legii îl împingeau pe P. S. Gherasim. De aceea toţi 
erau deciși să curme scandalul prin singura măsură potrivită 
împrejurărilor, și care eră scoaterea din scaun și reducerea la 
neputinţă a răsvrătitului. De altă parte guvernul eră hotărît să 
dea tot sprijinul Sinodului. In aceasta, el eră sigur că eră să în- 
tâlnească sprijin şi în opinia publică, sau cel puţin în cea mai 
mare parte dintrînsa, de. vreme ce de o lună se produsese o 
mare schimbare într'însa, în urma luminei ce se revărsase asu- 
pra afacerii. Cât pentru opoziţie, eră posibil ca ea tot să încerce 
a face turburări, cu toate amenințările d-lui Carp din Cameră 
contra P. S. Gherasim ; dar fiecare aveă să poarte ` ăspunderea 
faptelor sale, unii pentru că au turburat ordinea, iar alții pentru 
că și-au făcut datoria de a a menţine. 

Iată însă că în ziua de 6 Ianuarie 1910, îmi cere p audiență 
confidențială d-l Chiricescu, amicul intim și consilierul principal 
al Episcopului de Roman. Cu aerul său cucernic, d-sa scoate din 
buzunar un pachet de scrisori vechi, alege una din ele şi mi-o 
citește, subliniind cu înțeles anumite fraze și cuvinte, ca să mă 
facă să le pricep mai bine. Aceasta eră scrisoarea, !despre care 
am pomenit și mai sus, dar a cărei existenţă nici nu o bănuisem 
pâmă atunci, şi pe care cu 11 ani mai înainte, în Septemvrie 1899, 
P, S. Atanasie, pe atunci Episcop al Râmnicului, o adresase d-lui 
Chiricescu, amicul său cel mai intim, pentru a-i cere un oarecare 
serviciu. Amicul intim, omul în care un prieten îşi pusese toată 
încrederea, profesorul superior a cărui chemare eră de a formă 
sufletul viitorilor preoţi, de a-i îndrumă pe calea moralei, a cu- 
rățeniei sufleteşti, a cinstei, a iubirei de aproapele care face 
partea cea mai aleasă și cea mai frumoasă a chemării preotului ; 
omul acesta care ocupă în societate un loc înalt rezervat numai 
naturilor alese, când primise scrisoarea lui Atanasie, ceea ce a 
înţeles a fost că ea puteă să fie într'o zi o armă şi un mijloc 
de câștig pentru dânsul. Işi închipue cinevă toată monstruozi= 
tatea purtării acestui om, necomensurabila perversițate a acestui 
suflet, care fără nici ò cauză își trădează astfel pe cel mai bun 
prieten_al lui chiar în momentul când acesta îi dă cea mai mare 
dovadă de. încredere; care cu anticipație de ani întregi calcu- 
lează şi-şi pregăteşte folosul ce va trage într'o zi din imprudenţa 

aceluia ce nu cunoşcuse îndeajuns pe cel în care se încredeă! 
Pe noi ne turbură şi ne revoltă închipuirile poeților, cari ne des- 
criu asemeni perversităţi ce iese din nivelul comun, ne indignăm 
în fața unuia ca dom Sallustio sau ca lago; dar dintre aceștia 
unul eră un vrăjmaș și celălalt erà o slugă. Nici unul din ei nu 
eră prietenul intim al celui căruia îi pregăteă trădarea, cu atâta 
vreme înainte, nici nu aveau răspunderea pentru atâtea suflete 
tinere, cum are un profesor, și încă profesor universitar, şi încă 
la teologie. 

Ascultam îngrozit lectura pe care mi-o făceă d-l Chiricescu, 
cu glasul lui potolit, cu mișcările lui cuvioase ; îl ascultam când 
îmi vorbeă punând ochii în pământ cu evlavie, urmăream şirul 
gândurilor lui pe când cu cea mai deplină liniște -comiteă cea 
mai mare infamie ce se puteă închipui, și-mi ziceam că am în faţa 
mea o ființă în adevăr excepţională, care reușise să întrupeze 
în ochii mei um adevărat cap-de-operă de fățărnicie, perversitate 
şi răutate. 

Dar după ce a plecat din casa mea, după ce am curăţit locul 
pe unde călcase, trebuiă să: văd 'ce este de făcut. D-l Chiricescu 
venise la mine în numele Episcopului de Roman, şi-mi citise 
scrisoarea aceea, ca să-mi spună că, în caz când s'ar încercă 
condamnarea lui Gherasim; el are cu se se apără. Apărarea a- 
ceasta ar fi făcut fără îndoială, un imens rău Bisericei, pe care 
P. S, Gherasim pretindeă că o apără. Se adăogă dar un act de 
adevărat şantagiu față de Sinod și de mine, pe lângă toată fă- 
țărnicia, invidia şi răutatea de până acum. Abiă acum înţelegeam 
eu intervenirea d-lui Chiricescu față de d-l P. Gărboviceanu, cu 
câtevă zile înainte de alegerile de Mitropolit, că nu va fi pace în 
Biserică dacă P. S. Gherasim nu va fi ales. Ştiă Prea Sfântul că 
are cu ce-şi realiză amenințarea. 

In zilele cari au urmat după audiența sa, d-l Chiricescu a avut 
grija să meargă din ușă în ușă, la toți membrii Sinodului și la 
mai mulți oameni politici însemnați, recitând fiecăruia aceeași 
scrisoare și repetând cele ce-mi spusese mie. 

Este ușor de înţeles că întâmplarea aceasta a schimbat cu totul 
starea lucrurilor din ceea ce eră ea la 22 Decemvrie precedent. 
Dat fiind fondul moral al celor cu cari aveam aface, eră neîndoios 
că ei vor uză fără nici un scrupul de arma ce aveau în mână; 
eră sigur că, pentru a lovi în vrăjmașul lor, ei se vor sili să dea 

loc la cel mai mare scandal posibil, Fără îndoială, că lucrul în 
sine nu aveă gravitatea pe care voiau să i-o atribue- cei intere- 
saţi ; un fapt vechiu de 11 ani, necunoscut de nimeni, care nu dä- 
duse loc la nici un scandal, și care nu fusese urmat de nici uni 
altul, eră desigur mult mai puţin grav decât altele, asupra cărora 
cu atâta ușurință lumea închide ochii. Dar mai știam că fățăr- 
nicia are şi ea drepturile ei pe lume, și cu dânsa cine poate să lupte? 

Cu toate acestea ar fi fost încă chip a se evită scandalul, dacă 
cel puţin acum toţi oamenii de bine ar fi înţeles că sunt datori: 
să se coalizeze contra infamei țesături care se dăduse pe faţă, 
căci eră la mijloc o chestie de interes național, iar nu de partid. 
Dar curând am văzut că la așă cevă nu mă puteam aşteptă. Od» 
menii politici conservatori nu puteau nici acum să se înalțe mai 
presus de meschinăria micilor lor calcule şi pasiuni, și precum 
cu un an înainte nu mă putusem sprijini pe concursul nimănui 
dintre dânșii pentru a face o reformă de toţi recunoscută ca 
utilă, nici acum nu puteam comptă nici măcar pe neutralitatea 
adversarilor. 

In adevăr, deşi știam că d-l :Chiricescu își purtase misiunea 
pe la mai mulți dintrînșii, deși știam că unii din ei afectaseră 
să facă pe indighaţii, — numai de formă, după cum au dovedit 
evenimentele pe urmhă,—cu toate acestea nimic în purtarea 
partidului lor nu arătă semnele uhei schimbări de atitudine; 
totul arată că-și propuneau să profite, şi. de acest nou element 
adus înainte, cu toată nedemnitatea lui, precum căutaseră să 
profite și până atunci de tot felul de arme, fără alegere. 

Se înţelege că în ziua de 11 Ianuarie 1910, când Sinodul s'a 
întrunit din nou după sărbători, dispozițiile membrilor lui se 
schimbaseră. De unde la 22 Decemvrie cu mare greutate căpă- 
țasem, dela ei o amânare a măsurilor de luat contra P. S. Ghe- 
rasim, acum fiecare din ei vorbiă de noui încercări de împăcare. 
Cine ar puteă să le facă o vină din aceasta ? Fiecare din ei pre- 
vedeă că un imens scandal ameninţă Biserica, şi se gândeă la 
răspunderea ce aveă. 

Și cu toate acestea chiar atunci s'ar fi putut curmă răul. Se 
puteă caterisi principalul vinovat, precum merită, şi închide în- 
tro mânăstire, sub pază bună; se puteă lavi și sparge cuibul 
bandei infame, ai cărei principali membri erau accesibili lovi- 
turilot, şi erau mijloace pentru aceasta; și pe urmă, dacă ptesa 

<vreească a P, S. S. Gherasim ar fi încercat să strige, se puteă 
duce o campanie de presă fără nici o cruţare, care ar fi demascat 
pe deplin pe adevărații vinovaţi și i-ar fi făcut să dispară pentru 
totdeauna sub povara dispreţului public. . ` 

Da, se puteau face toate acestea, însă cu o condiţie, anume ca 
oamenii de stat demni de acest nume să fi înțeles gravitatea 
situaţiei, să-şi fi dat seama cât de meschin și cât de nepatriotic 
erà de a căută să profite de asemenea împrejurări. periculoase 
pentru ţară întrun interes josnic de partid. Dacă nu, departe ca 
scandalul să se înăbușe, el eră să isbuenească și mai mare, 
alimentat și de pasiunile, politice pe lângă acele ale P. S. Ghe- 
yasim, și ale acoliților săi, şi în cele din urmă triumful eră să! 
fie tot al celor răi. Atunci, ce folos mai puteau aveă măsurile de 
rigoare? 

De aceea Sinodul, în ședințele dela 11 și 13 Ianuarie, a con- 
simţit, şi nici eu nu m'am opus, ca în loc de a începe formele 
judecății, să caute din nou un chip ide împăcare. In cele din urmă, 
s'a ajuns la acordul din 13 Ianuarie, despre care am vorbit mai 
sus. Dar nifi aceasta nu a servit la nimic, căci peste trei săptă- 

âni, la 3 'Fevruarie, P. S. Gherasim provocă cunoscutul incident 
despre, care de asemenea 'am vorbit, şi care i-a servit de pretext 
pentru a reîncepe scandalul încă cu mai mare furie decât înainte. 

De atunci, P. S. Gherasim nu a mai cunoscut nici un frîu. In- 
curajat de impunitatea de care se bucură şi simțind că ajunsese 
la preţ, ca element de turburare în acțiunea violentă la care se 
dedă opoziţia şi care a culminat în noaptea de 28 Aprilie, P. S. 
S. nu a mai crezut de nevoe Să-și mai ascundă jocul. După 3 
Februarie, despre necanonicitatea legii nu se mai vorbeşte. Ea 
«devenise o -armă învechită care. se aruncă la o parte după ce-şi 
făcuse serviciul de a reîncepe turburarea, și se înlocuiă cu altele 
noui, mai proprii pentru a „întreţine curiozitatea deji săturată a 
publicului și a-i aduce noui excitări. De aci înainte, afacerea iea 
pe faţă adevăratul caracter pe care-l avuse totdeauna, și care cu 
ipocrizie fusese ascuns până atunci, acela de luptă personală 
contra I P. S. Atanasie, Mitropolitul Primat, a cărui detronare 
se urmăreşte prin toate mijloacele, şi fără cea mai mică mena- 
jare, nici măcar de formă, pentru interesul Bisericei. 

Tactica de asemenea sa schimbat. De unde până aci P. S. 
Gherasim aruncă pe fiecare săptămână câte o anatemă și cereă 

să se schimbe legea hic et nunc, de aci înainte pretinde să fie 
chemat la judecată înaintea Sinodului, atât P. S. S., cât și I. P. 
S. Atanasie, pe care-l acuză acum de imoralitate, Pe de altă 
parte, complicii săi inventau şi propagau tot felul de calomnii 
pe seama Mitropolitului şi lăsau a se înţelege că ţin în rezervă 
alte orori şi mai mari pentru ziua judecății. 

Dacă P. S. Gherasim dobândeă ce cereă, își propuneă ca în 
ziua judecății să ridice cu zecile și cu sutele martorii mincinoși, 
ca să-i aducă la Sinod. Eră vorba dar să se înjghebeze, de astă. 
dată înaintea Sinodului, scandalul pe care cu un an mai înainte 
unul dín complicii săi încercase fără succes să-l ridice înaintea 
Curţii cu Juraţi. De astă dată însă, intrând în acţiune chiar capii, 
se speră că succesul va fi desăvârșit. 

La această eu m'am opus din toate puterile, și până în ziua 
din urmă a Ministerului meu. Opoziția junimistă, credincioasă 
sistemului său de duplicitate, strigă cât o ţineă gura că guvernul 
nu e în stare să rezolve criza. Gazetele sale, pe de o parte cântă 
laudele Episcopului de Roman, iar pe de alta cereau judecarea 
lui, şi introduseseră în coloanele lor o rubrică nouă, în care nu- 
mărau zilele de când durează scandalul. Cât despre gazeta per- 
sonală a P. S. Gherasim, despre dânsa nici nu mai vorbim. 

Erà evident că unii din interes, alții din ură şi răsbunare, alții 
împinși de un politicianism josnic, dar toţi inconștienţi sau nepă- 
sători de interesul Bisericei, împingeau la un scandal fără pre- 
cedent. 

Eu aceasta nu am voit-o, și nu am lăsat să se facă. A putut 
să spumege un an întreg P. S. Gherasim și tovarășii săi, dar nu 
le-am permis să capete ceea ce voiau. Nu voiam ca în /remea cât 
eram eu Ministru să sufere Biserica cea mai mare ruşine și în- 
josire, în care se înverşunau să o împingă ceata Fariseilor şi 
Cărturarilor fățarnici. Şi aceasta nu a fost. Am lăsat ca acest 
oprobriu, pe care-l voiau şi-l căutau oamenii dela 28 Aprilie, să 
facă să-l sufere Biserica chiar aceia cari erau principalii vinovați. 
Și aşă a fost. Aceasta a fost pedeapsa lor, pedeapsă bine me- 
ritată. 

Cât pentru mine, se poate pune întrebarea ce aşteptam și 
ce speram? Nu așteptam şi nu speram nimic. Mă convinsesem 
că nu eră nimic de aşteptat, nici dela mărimea și curăţenia de 
suflet a P. S. Gherasim, nici dela morala d-lui Chiricescu, nici 

dela patriotismul și buna credință a oamenilor d-lui Carp. Cu 
altfel de adversari, puteam speră că poate-și vor veni în cuno- 
ştință, că vor înțelegg ce fac și se vor opri. In cazul acesta, mă 
bizuiam să reduc la neputinţă pe P. S. Gherasim și pe ai săi. 
Dar eu nu puteam speră aşă cevă. Mă .aflam în situația în care 
eră, în seara zilei dela Waterloo, comandantul șef al aliaţilor, 
când, lovit din toate părțile, având toate careurile sale sparte 
şi împrăștiate, afară de două, fără nici o speranță de nicăeri, 
răspundeă celor ce-l întrebau ce ordine mai dă: „Ordinul meu 
este să rezistați mereu. — Dar speri cevà?— Nu sper nimic; 
dar trebue să rezistați până la ultima extremitate“, 

Așă am făcut și eu. Añ rezistat cu încăpățânare, cu desnă- 
dăjduire. Nu am putut. scăpă Biserica de rușinea în care a îm- 
pins-o P. S. Gherasim şi cu ai săi, pentrucă adversarilor mei le-a 
lipsit până la momentul din urmă, și conștiința situaţiei, și sim- 
ul cel mai elementar al datoriei lor față de țară ; dar am scăpat 
cel puțin, și eu, şi partidul meu, de răspunderea de a ficontribuit 
măcar cât de, puțin la desăvârșirea ei şi de a fi făcut tot ce 
s'a putut pentru â o împiedică. Păcatul pentru cele întâmplate 
au să-l poarte întreg aceia cari singuri sunt responsabili de 
dânsele, 

Sinodul şi-a dat seamă de situație, şi s'a unit cu modul acesta 
de a vedeă. O greutate, — trecătoare de altminteri, —a venit la 
un moment dat însuși din partea Mitropolitului Primat, care, 
exasperat, cereă să fie pus față în față cu acuzatorul său, con- 
wins fiindcă dreptatea lui va triumfă, s 

Iată care este explicația atitudinei mele şi a Sinodului în tim- 
pul acestei triste perioade. Ea a avut rostul și socoteala ei, iar 
nu ca a d-lui Arion pe care vom analiza-o la rândul ei, şi vom 
vedeă cât valorează. 

S'a silit d-l Arion să facă spirit asupra formulei „Nul şi nea- 
venit“ cu care Sinodu l puneă la dosar diatribele fostului Episcop 
de Roman, De când sunt pe lume, junimiștii, urmând exemplul 
şefului lor, aleargă după spirit. Ce prind, e altcevă. Dar e cert 
că din cauza aceasta, ei nu au mai avut vreme să înveţe cum tre- 
bue cinevă să se ocupe de lucrurile serioase, De aceea toț ce fac 
poartă stigmatul acelei iremediabile superficialităţi, care s'a dat 
pe față în mod așă de dezastros de 14 luni încoace. De nu s'ar 
fi molipsit și d-sa de boala aceasta a partidului său, d-l Arion sar 

îi putut întrebă dacă. nu este vreo cauză pentru care se ţineă în 
această rezervă un guvern, care trecuse peste greutăți mai mari 
decât acestea și care putuse, pentru prima oară după un lung şir 
de ani, să vadă întregul Sinod unit ca un singur om în lupta lui 
pentru apărarea Bisericei. Cine ştie? de-şi puneă întrebarea a- 
ceasta, poate i-ar fi găsit răspunsul, Dar să-și deă atâta bătae 
de cap nu eră în deprinderile partidului junimist. 


+ 
s * 


Imi rămân puţirie, lucruri de adăogit, ca să termin cele ce a- 
veam de spus în privința liniei de purtare a partidului şi guver- 
nului liberal față de criza bisericească, 

S'a văzut din cele ce preced cu câtă obiectivitate, cu câtă lipsă 
de pasiune şi de consideraţii politice, cu câtă dorință sinceră 
de a lucră numai pentru binele Bisericei a lucrat el cât timp a 
ținut frânele guvernului, 

Linia aceasta de purtare nu aveă să se desmintă nici un mo- 
menţ, și după retragerea liberalilor dela guvern. : 

Chiar în ziua când şeful partidului liberat a cedat locul d-lui 
P. Carp, d-sa i-a declarat că noul guvern nu va aveă să întâmt- 
pine nici o greutate pe chestia bisericească din partea sa și a 
partidului său. Mai mult decât atât: a adăogit că dacă cumvă 
concursul partidului liberal ar fi necesar pentru rezolvarea crizei, 
el nu va fi refuzat. Cu prezumția sa caracteristică, d-l Carp, care 
chiar în momentul acela cunoșteă chestia așă de puţin în cât a 
cerut dela d-l Brătianu să-i spună „cum maj stă afacerea“, a cre- 
zut că poate să facă da sè. 

Promisiunea făcută de noi a fost ţinută cu scrupulozitate. 
Nici oamenii noștri politici, nici presa noastră, nu au provocat 
nici o: polemică, nu au îndreptat nici un atac contra guvernului 
pe chestia bisericească. Şi doar ne trebuiă multă stăpânire de 
sine, ca să putem păstră această atitudine ; căci presa conserva- 
toare, incapabilă, de a o înțelege şi. a o apreciă, nu s'a abținut un 
singur moment dela injuriile cele mai nedemne, şi contra mea 
personal, şi contra partidului liberal, pe tema conflictului bise-— 
ricesc. Insuşi d-l Arion nu a lipsit, de mai multe ori, în intervie- 
wuri anume provocate și în alte ocazii, să profite de făgăduiala 
ce dădusem, îndreptând contra mea atacuri la cari știă că nu voiu 
răspunde. Și cu toate astea când un ziar liberal, exasperat în- 

trb zi de atâta lipsă. de cuviință și de vădita incoherență cu care 
guvernul își duceă barca în timpul procesului de astă vară, a 
fost silit să deă un răspuns la atâtea violenţe, d-l Arion a fost 
acela care a găsit că liberalii îi fac viața gtea. 

Il rog să creadă că, dacă liberalii ar fi avut această dorinţă, 
dacă ar fi avut şi ei mentalitatea adversarilor lor şi lipsa lor de 
scrupule, le-ar fi fost foarte ușor să le întoarcă cu prisos nea- 
junsurile ce suferiseră dela dânşii ; nu ar fi avut decât să co- 
pieze ceea ce făcuseră ei. 


Procesul dela Sinod. 


Procesul cate s'a desfășurat în Maiu și Iunie trecut înaintea Si- 
nodului nostru a fost cel mai spăimântător scandal de care a avut 
să sufere- vre-odată Biserica noastră. El a fost rezultatul cola- 
borării a mulţi factori cari și-au unit silințele lor pentru a duce 
la acest rezultat. Patimile şi setea de răsbunare a P. S. Ghera- 
sim nu a fost decât unul din acești factori. Alături cu dânsul a 
fost banda de care am mai vorbit, şi care coprindeă pe cei cari, 
prin alegerea P. S. Atanasie, se văzuseră lipsiţi de foloasele pe 
cari până atunci o autoritate slăbită de boală și de vârstă îi lă- 
sase să şi le asigure; acei cari, pentru un motiv sau altul, aveau 
a se teme de energia şi inteligenţa noului Mitropolit: mulțimea 
tuturor tipurilor interlope, clerici sau mireni, pe cari orice turbu- 
rare îi scoate la suprafață, gata de pradă sau de scandal. A mai 
fost amestecul pe faţă al vrăjmașilor şecularí ai Bisericei noastre ; 
aceştia nu puteau decât să câştige prin înlăturarea unui om care 
cu cultura, inteligenţa şi energia lui puteă să fie o piedică se- 
rioasă pentru uneltirile lor, precum și prin discreditul ce nu pu- 
teà să nu rezulte pentru Biserica noastră din scandalul pregătit 
şi pus la cale cu atâta îngrijire. In fine a mai fost politicianis- 
mul ingust şi josnic, lipsa de simţ politic şi de patriotism, lipsa 
de cynoaştere şi de pricepere a lucrurilor şi incoherenţa de care 
a dat dovadă şi în această afacere partidul conservator, şi îna- 
inte, și după venirea lui la guvern. 

Toate. acestea vor reeși în mod evident din expunerea, orcât 
de succinctă sunt silit să o fac aci, a desfăşurării procesului si- 
nodal. 


s 
* + 

Se ştie cu câtă stăruinţă, cu câtă violenţă, P. S. Gherasim, 
timp de mai bine de un an, a cerut să meargă în judecata Sino- 
dului. Pentru P. S. S., atitudinea aceasta aveă avantajul să-i deă 
un înijloc de a întteţine scandalul, arătându-se în acelaș timp 
ca om care nu, se teme de urmările faptelor sale. 

Guvernul conservator, convins cări face pe voie, a lăsat ca 
procesul să se înceapă în sesiunea de Maiu 1911 a Sinodului. 
Dar atunci se väzù un lucru neașteptat: P. S. Gherasim, gare 
până atunci striză cât puteă că vreă să fie judecat, îl vedem 
de odată alergând la mijloacele unui avocat cunoscător în toate 
secretele şicanei, pentru a se. sustrage dela judecată. Mai nici 
o şedinţă nu are loc fără incidente'de tot felul, cari toate nu tind 
la altcevă decât la aceea ca procesul să hu să poată judecă, 
Odată cere ca Primatul, deși interesat. în cauză, să nu asiste la 
şedinţe. Altădată recuză ca judecători pe cei trei arhierei cari, 
după regulament, fuseseră însărcinați de Sinod cu facerea rapor- 
tului asupra dării sale în judecată. Pe urmă nu vreă să admită 
pe P. S. Pimen, Conon, Nifon, Teodosie, Nicodim şi Humulescu, 
sub tot felul de pretexte, dintre cari cea mai mare parte calom- 
nii culese de prin gazetele de scandal și de prin anticamere. 

Dacă s'ar fi admis vre-una din aceste cereri, Sinodul nu mai 
puteă întruni 12 membri judecători, cerut de unul din canoane, 
şi atunci P. S. Gherasim eră să invoace nulitatea sentinței. Așă 
dat P. S. căută prin subterfugii să se sustragă dela judecata pe 
care singur o ceruse ; dovadă de marea încredere ce aveă în drep- 
tatea cauzei sale. 

Inainte de a se începe procesul, Sinodul în unanimitate în 
două rânduri a făcut cu stăruință apel la P. S. S., pentru îm- 
pacare. Sinodul dar își da bine seama că nu eră vorba de altcevă 
decât de o chestie personală cu Mitropolitul Primat, de oarece o 
împăcare între ei ar fi pus capăt afacerii. Cele ce aveau să se 
petreacă în urmă erau șă arate ce mare dreptate uveă Sinodul. 
Dar după cum eră de prevăzut, P. S. Gherasim nici nu a voit să 
audă de împăcare. Aveă trebuinţă P. S. S. să i se îndestuleze pe 
deplin resentimentele sale. 

+ 
+ + % 

Procesul începu, şi se văäzù îndată care eră adevăratul lui ca- 

racter. Ceta ce se ştiă dejà de demult de către toţi aceea cari cu- 

noșteau în adâncul lor şi lucrurile, şi pe oamenii cari erau în 
prezență, a devenit atunci evident pentru toată lumea: proce- 
sul nu eră decât regularea unei chestii curat personale între P, S. 
Gherasim şi Mitropolitul Primat. In adevăr, chiar dela început 
toate învinovăţirile de erezie, de călcare de canoane, de plagiat 
“pe cari P. S. Gherasim le aruncase cu atâta dărnicie asupra ad- 
versarului său, după ce au fost susținute un moment numai de 
formă, sunt părăsite îndată, şi toată puterea atacurilor se cor- 
centrează asupră aceleia de imoralitate, cu care ştiă bine P. S. S. 
că va escită pasiunile cele urîte și curiozitatea bolnăvicioasă a 
acelei părți din public pentru care scandalul este hrana sufle- 
tească zilnică. Și nu a lipsit P. S.,S.să se silească cu o adevărată 
voluptate să mărească șcandalul prin toate mijloacele, și seryin- 
du-se de tot felul de arme-de cari de sigur, nu un Egiscop, ci 
ceļ mai neînsemnat laic sar fi crezut desonorat atingându-le. 
Fusese acuzat I. P. S. Atanasie că într'o broșură neinsemnată 
publicată cu câţivă ani mai înainte, plagiase pe un autor german. 
Calitatea acuzatorului se cunoaşte prin aceea că, înainte de a da 
la gazetă descoperirea sa, avuse grija prin două scrisori să în- 
ştiințeze pe P. S. Atanasie, pentru ca acesta să iea măsurile cu- 
venite ; prețul tăcerii îl fixase la 500 lei. Este articol în codul 
penal care pedepsește aspru pe cei cari oferă să nu divulge un 
secret în schimbul unei sume de bani. Dar P. S: Atanasie se vede- 
că nu se temeă, și nu a depus suma. Acest act de şantaj bine ca- 
racterizaf nu a lipsit de a fi utilizat de P. S. Gherasim. P. S. S., care 
nu ştie nemţeşte; și care prin urmare nu puteă verificà faptul 
prin sine însuși, după cum cer canoanele, nu.se sfiise să şi-l 
însușească contra unui frate al său întru Hristos ; dar canoanele 
nu au împedicat pe P. S. Gherasim, nici dela alte fapte rele. 
Despre acuzarea de călcare de canoane, de erezie cum i-a plă- 
cut P. S. Gherasim să o numească, nu am nimic de :dăogit pe 
lângă cele ce am spus mai sus. Ţin însă să constat că aceastasfu- 
sese acuzaţia principală, aceea pe baza căreia P, S. Gherasim 
luase atitudinea sa de justiţiar şi de. martir, aceea pe care înte- 
meiase anatemele sale. Și cu toate acestea, ce loc a ocupat acu- 
sația aceasta în proces? A fost un simplu incident fără nici o 
importanţă, asupra căruia P. S. Gherasim a trecut repede; mai 
mult a insistat asupra lui I. P, S. Atanasie, a cărui apărare asu- 
pra acestui punct a fost un adevărat rechizitoriu, viguros şi 

«drept, contra acuzatorului său. Ceea ce se poate reţine este nu- 
mai faptul că Sinodui, care eră cel mai în drept și care în repe- 
ţite rânduri declarase dejà că legea din 1909 nu este întru ni- 
mic contrară canoanelor, a crezut mecesar ca, în cursul procesului, 
să ceară" asupra acestui punct părerea unor laici, cari însă au 
avut sinceritatea să se recuze, ca necompetenţi: 

Dar odată înlăturate aceste chestii ca unele din eari P. S. Ghe- 
rasim scosese dejă tot ce se puteă scoate și cari nu-l mai puteau 
ajută mult în provocarea de scandal, P. S. S. şi-a concentrat 
toată puterea asăpra acuzației de imoralitate, pe care nu o sco- 
sese la iveală decât după ședința Senatului din 3 Februarie. Dar- 
fie pe „această chestie, fie în numeroasele incidente pe cari le-a 
provocat, a fost evidentă hotărîrea P; S. S. de a produce scandal, 
şi de a-i da proporţiile cele mai mari posibile. 

In adevăr, cărui alt mobil sar puteă atribui acuzaţiunile in- 
famanţe aruncate de P. S. Gherasim asupra a 5 membri ai Sino- 
dului? E adevărat că P. S. umblă prin toate mijloacele să 
facă să se descomplecteze Sinodul, ca să scape de judecată ; dar 
eră permis unui Episcop să recurgă la calomnii nedemne, pe cari 
eră incapabil să le dovedească și pe cari le culegea fără alegere 
din presa cea mai decăzută sau din cancanurile plevei sociale ? 
Și nu se mulțămea ca asemeni infamii să le comunice Sinodului 
prin petiții în formă, dar «de vreme ce 'scopul lor eră de a produce 
scandal, se grăbeă să le şi publice în cea mai compromisă foaie, 
de care nu se atinge nici un om care vreă să rămână curat, dar 
Care P. S. S. îi serveă de organ oficial, Se înțelege că pentru o 
asemenea întreprindere nu se puteă găsi o foaie mai potrivită. 

Ce alt motiv puteă să aibă /scotocirea de hârtioare vechi, pen- 
tru a introduce intriga între I. P. S. Atanasie și P. S. Pimen şi 
Timuş:? 

Cărui sentiment creștinesc cedă P. S. S, când aduceă în Sinod 
o scrisoare a P. S. Partenie care murise, și care în orice caz eră 
lipsit de orice autoritate morală pentru ca vorba lui să aibă vre-o 
greutate în desbaterea ce se urmă ? Scrisoarea aceea, deși neiscă- 
lită, aveă în ochii P. S. Gherasim meritul că erà scrisă, la adresa 
mea, pe așă ton, în cât întregul Sinod, și până și d-l Ministru 
Arion, au protestat contra citirei ei. Spera P. S. S. că ajutorul 
fostului Mitropolit al Moldovei, cu care eră în termeni așă de răi 
pe când acesta eră în viaţă, îl va ajută să mărească scandalul; 

şi de aceea, cu toată oprirea Sinodului, nu a lipsit să se ducă să. 
o publice în gazeta sa. 

Dar aceste explozii de răutate nu sunt nimic pe lângă rafi- 
narea cu care ele s'au exercitat contra aceluia a cărui pierdere cu 
deosebire o jurase, blândul, piosul şi cucernicul Episcop de Ro- 
man. Este de neînchipuit ferocitatea cu care acest om urmărește 
pe inimicul lui până în cele mai neînsemnate pasuri ale sale, 
cum adună cele mai mici indicii cari ar puteă servi pofta lui de 
răsbunare, cum caută și grupează în jurul său concursul tutu- 
ror nemernicilor, cum cu sete și cu voluptate se adapă din orice 
isvor de'turpitudini din care poate speră să deverse o parte pe 
capul vrăjmaşului său. 


«Tant de fiel entre-t-il dans le coeur des dévots!» 


Este un spectacol unic, făcut ca să provoace indignarea şi 
scârba orcărui om onest, şi care, pentru cinstea acestei ţări și 
a Bisericei ei, trebue se sperăm că nu va mai fi dat să-l mai vază 
urmașii noștri, atunci când vor fi legi mai eficace contra rău- 
tății oamenilor și o opinie publică mai bine formată. 

Nu voiu cercà să analizez în întregime cele petrecute la pro- 
ces, și nici nu ar fi necesar. Dar trebue să arăt unde sa dus P. S. 
Gherasim, în ce pături morale s'a scoborît, ca să-și găsească 
martorii şi probele cu cari să dovedească imoralitatea gefului 
Bisericei naționale. 

Avem în prima linie scrisoarea din 1899 a P. S. Atanasie către 
d-l Chiricescu. Dar despre dânsa am vorbit dejà, și nu simt plă- 
cere să mă mai ocup de acest personagiu. De aceea nu mă voiu 
ocupă nici de scrisoarea lui către Sinod, lungă, țesătură de ne- 
adevăruri, de schimbări de date $ de răstălmăciri, prin care el 
caută să justifice josnica lui faptă. 

Dar P. S. Gherasim! a găsit că nu eră.de ajuns să se folosească 
de o scrisoare intimă, veche de 12 ani, a cării publicare consti- 
tuiă un act atât de nedemn, în cât acoperea de oprobriu pe a- 
cela care se serveă de dânsa. P. S. S. a mai căutat să brodeze 
pe dânsa nu știu ce nedemnă poveste că fostul Episcop de Râm- 
nic ar fi sfinţit o biserică fiind în stare de necurățenie trupească. 
Aceasta eră o simplă închipuire de om orbit de patimă ; nici cea 
mai mică dovadă nu există. Dar eră un scandal mai deosebit, 
cum nu se vede în toate zilele, şi nu puteă P. S. S. să nu şi-l în1 
șusească, pe când gazeta sa, ca să-i deă şi mai mari proporții, 

se grăbeă să inventeze o răscoală a țăranilor din satul unde se 
sfinţise acea biserică. 

Este apoi afacerea Olimpia Vasilescu. Voiă Prea Sfântul să do- 
vedească că această femeie, văduvă a unui preot, fusese con- 
cubina Primatului pe când eră el Episcop la Râmnic. Ce temeiu 
aveă vorba aceasta ? Nişte cancanuri de cari nu se puteă crede că 
un Episcop s'ar înjosi să le culeagă de prin gări, de prin be- 
rării, de prin cercul unor indivizi condamnați de justiție. Că un 
preot ar fi spus că a auzit pe soţia unui alt preot dela Craiova, 
că ar fi auzit și ea tvorba asta dela pr. Vasilescu înainte de a muri ; 
că, un fost student dat afară din Universitate şi care avise aface 
şi cu tribunalul corecţional afirma..... pe onoarea lui că lucrul 
e adevărat; cu dovezi ca acestea, sau la fel, pretindeă P, S. Ghe- 
rasim să stabilească realitatea unor relaţii de, cari nimeni până la 
P, S. S, nu auzise vorbindu-se. I-au curs desminţirile din toate 
părțile, preoți eminenți au protestat, chiar martori citați kde 
P. S. S, l-au apostrofat cu indignare. Cu o adevărată incon- 
sciență, Episcopul de Roman nu numai că nu s'a simțit sguduit, 
dar a adăogit 0 nouă nedemnitate pe lângă cea' dintâiu, afir- 
mând că copilul Olimpiei aveă de tată pe P. S. Atanasie, și că 
murise din o boală contagioasă rușinoasă moștenită dela dânsul. 
Nici o umbră de dovadă nu coroboră această infamie, decât o 
scrisoare din partea unui om care fusese condamnat pentru es- 
crocherie; eşise și ea din cercul de minciuni şi cancanuri din 
cari se alimentà campania dusă de P. S. Gherasim. Fetița mu- 
rise în spitalul Maternitatea, sub ochii medicilor, dè tuber- 
culoză, moștenită dela tată! său cel adevărat, preotul Vasilescu, 
care şi el nturis€ tot de tubereuloză. Și cel care a scos la iveală 
şi a aruncat în gura lumii această grozăvie eră un Episcop, şi 
cel în 'al cărui cap o aruncă eră un Mitropolit, şeful lui ierar- 
hic! Şi ne mai mităm că atunci când Biserica noastră numătă 
printre capii săi un om până întratâta lipsit de simţ moral, să’ 
se afle în decadență ! 

A treia afacere suscitată contra Primatului a fost mărturia lui 
Tudorică Ionescu, care a devenit celebră anul trecut prin cuno- 
scuta tentativă de sinucidere a acestui individ chiar în biserica 
Mitropoliei din Bucureşti. 

In anul 1910,,de odată cu campania pe care P. S: Gherasim o 
duceă contra Primatului, a apărut în cunoscuta gazetă de scandal 

din București io scrisoare, reprodusă şi în facsimile şi însoțită şi 
de fotografia individului în costum călugăresc, semnată cu'nu- 
mele de. Teodor Ionescu. Autorul ei spuneă- că eră frate la mâ- 
năstirea Cozia în anul 1899, pe când Episcopul Atanăsie a lo- 
cuit acolo în vara acelui an; că făcuse serviciul pe lângă per- 
soana Episcopului, şi că în acea calitate avuse cunoştinţă de 
o boală secretă a chiriarhului, precum și de întâlnirile lui cu 
Olimpia Vasilescu. Scrisoarea eră plină de detalii scârboase, cari 
denota perversiunea bolnăvicioasă a individului. De simț moral, 
nici nu eră vorba. 

Neadevărul, acestei denunțări se dete numai decât pe față. 
In vara anului 1899, P. S. S. Atanasie avuse ca oaspeţi la Cozia, 
timp de vre-o trei luni, pe P. S. Pimen şi Timuș, împreună cu cari 
făceau o lucrare ce li se încredințase de Sinod. Amândoi își a- 
duceau bine aminte de fratele care făceă serviciul pe lângă 
“Episcop, şi: care nu eră T. Ionescu, nici nu se numeă așă. Afară 
de aceasta, cercetându-se s'a văzuț că la Cozia nu fusese, nici în 
1899 nici altădată, un frate cu acest nume. Minciuna eră evi- 
dentă. 

Făcându-se cercetări, se află că T. lonescu eră frînar în ser- 
viciul căilor ferate, în stația Ploești. Atunci am însărcinat pe 
primul-procuror de Prahova să-l cheme la parchet și să cerce- 
teze asupra celor arătate de el. Constatările parchetului fură 
consemnate în procese verbale, 'cari mi s'au comunicat. Din ele 
s'a constatat cu ușurință, şi chiar prin mărturisirile lui, tă toate 
arătările din scrişoarea lui erau meadevărate, şi că nu eră vorba 
decât de o înscenare pusă la cale de cunoscutul preot Vasilescu 
dela Surâni (Prahova), primul din cei 5 sau 6 preoţi şi diaconi 
cari aveau să-și facă o. celebritate în tovărășia P. S. Gherasim. 
Scrisoarea fusese alcătuită în prăvălia unui cismar din dosul 
gării din Ploești, de pr. Vasilescu, împreună cu un diacon, frate 
al lui, și cu nenorocitul Th. Ionescu, care este un fel de imbecil, 
incapabil de a-și da seama de ce face. Luasem măsuri ca să fie 
pedepsit pentru ce făcuse, prin depărtarea lui din serviciul; 
dar sta rugat atâta să fie iertat, în cât de milă l-am'lăsat în pace. 

S'a mai aflat, cu aceeași ocazie, că Th. Ionescu eră în rapor- 
turi cu redactorii unei gazete înființată în București de niște 
preoţi răsvrătiţi, și care duceă o campanie mizerabilă contra Mi- 
tropolitului Primat. 

Cu toate constatările acestea, peste un an, P. S. Gherasim gă- 
seşte de cuviință ca pe acest nenorocit să-l puie în lista marto- 
rilor de cari voiă să se serve în procesul dela Sinod. În aceeași 
listă, mă puneă şi pe mine. , 

Regret tă nu s'a dat urmare cererii P. S. S.; și că nù am fast 
chemat la proces. Ar fi fost pentru mine ocazia ca să-i dau P. S, 
Gherasim lecţia pe care o merită. Dacă P. S. S. pierduse până 
într'atâta conștiința situaţiei şi demnității sale în cât nu se sfiă, 
-æl Episcop, să se tăvălească în tovărăşia unui Th. Ionescu și al- 
tora ca dânsul, eu i-aș fi arătat çum ştiu să pun la locul lui pe 
acela care are îndrăsneala să cerce să mă amestece și pe mine 
în asemenea 'murdară societate. 

E uşor de înțeles ce se întâmplase în intervalul acesta de un 
an. In timpul acesta, Th. Ionescu fusese supus presiunilor bandei 
negre, care, fie prin terorizare, fie altfel, l-au hotărît să-și 
schimbe. din nou depoziţia, şi de aceea P, S, Gherasim s'a grăbit 
să pună sub protecţia lui cauza ce apără. Când însă nenorocitul 
se văzu în biserica Mitropoliei în faţa altarului şi a 5 arhierei, 
își pierd cumpătul, recunosci din nou că tot ce arătase eră nea- 
devăr, și cercă chiar să'se sinucidă în pridvorul bisericei. 

Fu un moment vorba să fie urmărit ca sperjur și calomniator ; 
dar o influență misterioasă îl puse la adăpost de orice supărare. 
Peste trei zile, își reîncepeă calomniile contra Primatului. 

Când te gândești că un individ în starea aceasta de incon- 
sciență şi decădere a putut, nu numai fi invocat de un om cu 
mentalitatea P. S. Gherasim, dar încă pus.faţă în față cu Prima- 
tul Regatului, nu mai ştii ce să crezi. Dar în afacerea aceasta, 
peste tot nu te loveștidecât de oameni şi de mărturii de acest fel. 
Acesta eră singurul mediu care se potriveă pentru un Episcop 
ca P. S- Gherasim şi pentru o cauză ca a lui. 

lată al patrulea compars, în persoana d-lui Şunda, de profe- 
sie Macedonean, care acum 15 ani, când am intrat pentru prima 
oară în Minister, mi s'a recomandat ca student la farmacie, şi care 
tot student a rămas până astăzi Alt rost mărturisit nu i se cu- 
noaşte. Şi acest domn și-a descoperit vocaţia de moralizator al 
Bisericei române, şi a venit să aducă P; S. Gherasim contingen- 
tul său de infamie, sub forma unui cotor de mandat poştal pen~ 
tru o sumă de câtevă sute de lei trămise de P. S. Atanasie unei 
d-re Maria Constantinescu. Cercase mai înainte onorabilul să 

stoarcă cevă bani pe acest petec de hârtie, mai întâiu chiar dela 
Primatul, şi după ce 'acesta l-a dat afară, dela nepotul lui, dr. 
Mironescu ; nu ceteă decât 5.000 lei. Ca și Chiricescu, ca și Cio- 
roianu, ca şi întreaga bandă de mattres-chanteurs cari roiau îm- 
prejurul acestei afaceri ca muștele împrejurul gunoiului, își cers 
case norocul și d-l Şunda, Negăsindu-l unde l-a căutat întâiu, 
şi-a oferit serviciile acolo unde asemenea marfă eră căutată. 

Şi a fost ascultat și d-l Şunda, a venit și d-sa să mărească 
grămada de netrebnicii care timp de o lună de zile sa răscolit 
în ochii lumii scandalizate. Nu sa găsit nimeni să-i ceară so- 
coteală în ce chip întrase în mâna lui o hârtie care nu eră a lui, 
prin ce mijloace, de sigur nu cinstite, intrase în stăpânirea unei 
piese care eră proprietate privată. Dar dacă ar fi avut cine face 
dreptate, ar mai fi. trebuit să se găsească cinevă care să ceară 
socoteală pentru fapta aşă de sever calificată în limba oamenilor 
cinstiți, de a aruncă în gura lumii pe o biată fată, care trăiă li- 
niștită în sărăcia și obscuritatea ei, fără să facă nici un rău ni~ 
mănui. Căci trebue să ne aducem aminte de scandalul revoltător 
al cetei neporterilor dela unele gazete cunoscute prin lipsa lor 
de scrupule, care s'a năpustit atunci, nu numai asupra Mariei 
“Constantinescu, dar şi asupra mamei ei, și pâtă şi asupra lo- 
catarilor din aceeași curte, căutând să-i arunce și pe ei în vâr- 
tejul patimilor P. S. Episcop de Roman. 

Sa stabilit că toată afacerea se reduceă la un ajutor bănesc 
trămis de Mitropolitul unei fete care cu câţivă ani ma: înaintd a- 
“use relații cu un nepot al lui, mort de atunci. 

Nu eșim din aceeași sferă morală când ajungem la d-l Bă- 
jeseu-Oardă, student, — student tot ca d-l Şunda, — cu deosebire 
pă d-sa avuse dejà aface cu tribunalul corecțional. Pe acest domn 
îl găsim amestecat în afaterea lui Tudorică Ionescu, împreună cu 
fostul preot Vasilescu. La proces, a fost chemat de P. S, Ghe- 
rasim şi a venit înarmat cu un revolver încărcat. A spus că a au- 
zit întrun local public, berărie sau aşă 'cevă, pe un preot spu- 
nând că a auzit și el pe o femeie care spuneă că cutare, altă fe- 
meie s'a lăudat că este concubina Primatului ; mizerabile canca- 
nuri de mahala, arme potrivite pentru acei cari le ınânuiau și 
pentru o aşă de mizerabilă cauză. De altminteri nu a fost greu 
Primatului să spulbere minciunile povestite de acest demn aco- 
lit al P. S. Gherasim : i-a fost de ajuns să facă unele ăpropieri de 

date, ca să dovedească că toată depoziţia lui eră inventată pe 
dintregul. 


Aceștia cinci au fost principalii martori prin ale căror cu- 
rate şi nebănuite declaraţii pretindeă P, S. Gherasim să dove- 
dească imoralitaţea şefului său ierarhic. Ura care-i întunecă vede- 
rile nu-l lăsă să înţeleagă că în orice proces, dar mai ales în unul 
ca acesta, mărturiile, ca să aibă valoare, trebue să se întemeieze 
pe calitatea morală a martorilor, care trebue să fie mai presus 
de orice bănuială. Aşă eră în cazul de față? Intre afirmaţiile 
unora ca Chiricescu, Tudorică Ionescu, Şunda și Băjescu-Oardă 
de o parte, şi ale Primatului țării de altă parte, puteă să steă 
cinevă la îndoială, afară numai dacă el însuși nu eră orbit de pa- 
tima sau de un fond moral la fel cu al aceloră? 

Tot procesul s'a învârtit împrejurul acestor cinci puncte, căci 
nici una din celelalte depoziţii nu a avut nici o importanţă. 

Dar aceasta nu însemnează că în timpul acesta inimicii P, S. 
Atanasie se ţineau liniștiți. Pe când martorii se ascultau la Mi- 
tropolie şi pe când procesul se trată la Sinod, banda r.eagră mi- 
şună în toate părțile, întreţineă scandalul în presa care-i eră de- 
votată prin articole de sensație, cu titluri resunătoare, şi prin 
născociri de toată ziua; cercà să provoace defecţiuni în cler, 
să terorizeze pe acei cari nu se uniau la infamiile ei. Indrăsneala 
ei a mers până acolo, în cât a cutezat să caute să închidă ca- 
riera celui mai meritos profesor dela Facultatea de Teologie, vi- 
novat că luase condeiul în favoarea cauzei celei drepfe. In cler, 
nu a fost chip pe care să nu-i încerce pentru a-l aduce în tabăra 
răsvrătiţilor. Au mers cu cutezanța până a falșifică semnătura pr 
Săvoiu din Mehedinţi, -punând-o pe o adreșă țrămisă Sinodului 
ca din partea lui, și care eră în îritregime falșă. Dar și aci si- 
linţele lor se sdrobiră de cuminţenia preoţilor. Abia 5 sau 6 
preoţi şi diaconi părăsiră altarul ca să urmeze calea P, S. Ghe- 
rasim. 

Dar pe lângă aceştia, se găsesc amestecați în afacerea P. S. 
Gherasim și alte elemente, a căror suspectă intervenție nu poate 
să rămână nerelevâtă, 

Unul este fostul Mitropolit Ghenadie. Cu toate că au trecut 
mai bine de 15 ani de când afacerea sa este definitiv închisă, 

fostul Primat nu se poate consolà de pierderea märirei trecute, 
şi nu lasă să treacă nici o ocazie de a çăutà să reîmprospăteze 
amintirea despre dâñsul, 

Şi de data aceasta, el începu să se agite, prin interviewuri la 
gazete, prin scrisori adresate P. S. Atanasie, și mai ales prin aju- 
torul a doi cunoscuţi clerici, devotați lui, oameni săraci, dar 
cari zilele acelea se vedeau cu buzunarele pline de bani. Dar 
tentativa aceasta nu avù nici uh succes: chiar guvernul, care în 
toată afacerea nu a avut nici priceperea, nici energia, nici voința 
de a stăpâni şi a micșoră scandalul, dete P. S. Ghenadie aver- 
tismente cari-l potoliră. Singurul său succes de astă dată fu 
interviewul în-care P. S. Conon, pe atunci Episcop de Huşi, 
emise părerea neașteptată că adevăratul Mitropolit Primat ca- 
nonic de drept ar trebui să fie P. S. Ghenadie. Această opinie a 
avut atunci un legitim succes de surprindere, ca Să nu zic mai 
mult. 


+ 
* + 


Dacă însă agitația P. S. Ghenadie nu merită să ne ocupe, nu 
tot aşă este cu o altă agitație, pe care suntem în drept să ne mi- 
răm ce caută într’o afacere în care nu erà vorba decât de interese 
ale Bisericei noastre ortodoxe, care este autocefală, are indivi- 
dualitatea ei proprie şi nu are nimic comun cu Bisericile de altă 
«confesiune, în ale căror afaceri ea nu se amestecă nici odată, nici 
chiar aci în ţară, unde ea este recunoscută ca Biserică de Stat. 

Nu odată, în cursul afacerii P. S. Gherasim Safirim, oamenii 
nedumeriți se întrebau ce rost are amestecul într'însul a unor 
persoană de religie catolică. 

Se cunosc năzuinţele seculare ale Bisericei catolice de a-şi în- 
tinde dominația asupra țărilor româneşti. Se mai știe că silin- 
ele acestea, dacă la unele momente au cauzat țărilor mari greu- 
tăți, nu au avut în genere nici un succes, Și se mai ştie că în 
timpurile din urmă este o vădită recrudescență în activitatea 
care are de scop lăţirea puterii catolicismului la noi. 

Nu este locul de a discută acum până la ce punct o asemenea 
schimbare de confesiune ar fi sau nu în folosul neamului no- 
stru, din punctul de vedere naţional. Dar suntem în drept a 
pretinde ca acei cari se bucură, și s'au bucurat totdeauna la noi, 
de cea mai largă toleranță religioasă din întreaga lume, să cu- 

noască marginile peste cari ospitalitatea și toleranța nu pot trece, 
fără ca să însemneze o nesocotire a i ati naţiunii şi o 
atingere adusă demnităţii ei. 

De vre-o câţivă ani S'au cam îmmulțit iacideutăia mai mult sau 
mai puţin sgomotoase, cari dovedesc că sunt unii cari confundă 
toleranța, sau poate insuficienta cunoaștere a stării lucrurilor, 
cu slăbiciunea. Ar fi de dorit o mai justă 'apreciere a lucrurilor, 
fără cate se poate ajunge la decepţii supărătoare. 

Dar să revenim la afacerea care ne ocupă. 

Indinte chiar de anul 1909, înainte de a fi vorba de modifica- 
rea legii sinodale și de anatemele P. S. Gherasim, d-l Mariu 
Țeodorian făceă să se vorbească de dânsul în cercurile noastre 
bisericești. Ortodox fanatic altădată, considerat ca bun cunoscă- 
tor al dreptulii canonic, d-sa a atras pentru prima oară atenţia 
asupra sa, în mod nefavorabil, cerând și obţinând, din propria 
sa inițiativă, o eleimosină dela o 'putere străină pentru zidi- 
rea unei biserici în București. Au venit apoi ameștecul său in~ 
discret în afacerile interioare ale unei mânăstiri de maici, urr 
mată de o ploaie de înjurii cum nu se mai auziseră altădată la, 
adresa reposatului Primat Iosif Gheorghian, omul cel mai vene- 
rabil, mai blând şi mai pacinic din câţi ocupaseră vre-o dată 
staunul metropolitan. Curând după aceea d-sa părăsi Biserica 
căreia aparținuse până atunci, şi treci la catolicism. 

Aceasta eră treaba d-sale. Dar odată ce-și renegase credința 
părintească trebuiă să înțeleagă că încetase pentru d-sa orice 
drept de a se mai amestecă în trebile ei; și dacă, pe d-sa nu-l 
ajută capul ca să înţeleagă această elementară datorie, trebuiau 
alţii să o înţeleagă și pentru d-lui. 

Dar nu a fost așă. Tocmai după apostasia sa, d-l M. Teodoz 
rian începit să publice un ziar de o violență rară contra între- 
gului nostru episcopat, să se înconjure cu toate elementele stri- 
cate și turbulente cari dejà începuseră de pe atunci sä ridice ca- 
pul, și să pretindă să dicteze d-sa în afacerile Bisericei pe care 
o părăsise. Nu a mers d-sa cu îndrăsneala până acolo în cât să 
pretindă că I. P. S. Atanasie îi datoră d-sale scaunul de Mitro- 
polit Primat? Negreșit că noi cei cari ştiam cum stau lucrurile, 
şi cari am fi ştiut să punem la locul lui pe d-l Teodorian dacă ar 
fi avut cutezanţa să se amestece într'o asefmenea afacere, nu luăm 
în seamă asemenea fanfaronade absurde; dar sunt oameni cari 

nu știu, pe cari asemenea yorbe îi pot impresionă, şi cari pot 
crede că catolicismul este aşă de puternic la noi, în cât să aiba 
rol până şi în alegerea capilor Bisericei noastre. Laudele d-lui 
Teodorian își aveau dar rostul lor. 

Acesta éste personajul al cărui nume se întâlnește ta tot pasul 
în timpul conflictului sinodal. Pe seama lui trebue pusă o bună 
parte din agravarea scandalului, pe care l-a întreţinut prin ga- 
zeta sa și prin relaţiile pe cari le aveă cu cei ma. de seamă agi- 
tatori din vremea aceea. Dovada, dacă ar mai fi nevoie de dânsa, 
o avem între altele în faptul că P. S. Gherasim a produs în Si- 
“od o scrisoare a I. P. S. Atanasie către d-l Teodorian, cu care 
căută să probeze uneltirile Primatului în favoarea catolicismului. 
P.'S. Atanasie, în apărarea sa, a dat acestui neadevăr răspunsul 
ce merită. Adevărul este că sensul scrisorii eră cu totul altul 
decât acela pe care P. S. Gherasim, în creștineasca sa filipică, 
umblă să i-l deă, și ea fusese adresată d-lui Teodorian pe când 
acesta ţineă încă ascunsă apostasia sa, aşă că nimeni nu o cu- 
noşteă. 

Dar eu nu-mi propun să refac âci apărarea P. S. Atanasie; 
vreau numai să constat că d-l Teodorian și-a permis să intervină 
în procesul bisericesc, punând la dispoziţia P. S. Gherasim un 
act, bun sau rău, care eră în posesia sa, în scopul de a întreţine 
şi a mări scandalul. Dacă un ortodox ar fi făcut acelaș lucru în: 
trun proces al catolicilor, ce ar fi zis aceștia ? 

lacă un alt caz (analog. 

Domnișoara Cati Varlam a trecut și d-sa la catolicism. D-sa 
a funcţionat mai mulți ani ca Superioară. a Institutului Surorilor 
de Caritate, unde eră admisă ca soră și.d-na Olimpia Vasilescu, 
despre care s'a vorbit atâta în proces.:Intr'un timp vrajmașii 
Mitropolitului Atanasie îl acuzau că o luase cu el în străină- 
tate în timpul concediului său din 1909. 

Intro zi, d-ra Varlam îmi spune, fără să o întreb eu, că Olim- 
pia Vasilescu este învinovăţită pe nedrept, pentrucă în timpul 
absenței din ţară a Primatului ea fusese trămisă la un bolnav 
din provincie, unde stetese foarte multă vreme. Văzând pro- 
porțiile pe cari le luă scandalul stârnit contra Primatului, am 
rugat-o pe d-ra Varlam ca cele ce-mi spusese verbal să le a- 
ştearnă într'o scrisoare către mine, care la momentul oportun 
puteă să-mi seryească să spulber calomnia. Au trecut mai bine 

de două săptămâni până ce, în urma repetirei cererii mele, pri- 
mesc dela.d-ra Varlam o scrisoafe în care se relatau lucrurile în 
mod diametral opus aceluia cum mi le povestise. Căror influenţe 
misterioase să se atribue această schimbare? Faptele ce-mi po- 
vestise d-ra Vasilescu aveau toată aparența adevărului; mi le 
spusese din propria_d-sale pornire, fără să o întreb eu, pe câtă 
vreme ai înainte nici nu le bănuiam. Dar cu toată stăruința 
mea, nu am putut obţine nici până azi mărturia lor scrisă. 

Dar mai este şi un alt fapt. P. S. Gherasim a mai'adus la pro- 
ces fotografia unei pagine din registrul de admisiuni dela In- 
stitutul Surorilor de Caritate, şi anume aceea care se referia la 
admiterea în Institut a Olimpiei Vasilescu. Registrul acela eră 
în mână d-rei Varlam, ca directoare. Fotografiarea acelei pagine 
şi comunicarea ei către cel interesat nu a putut dar să se facă 
decât de d-sa, sau cu învoirea d-sale. Cu ce scop? Pe cât știu, 
d-ra Varlam nu aveă nici un motiv personal nici de a urî pe Mi- 
tropolitul Primat, nici de a iubi pe Episcopul de Roman. Ce, 
sau cine, a îndemnat-o dar pe d-sa, catolică, să comunice uneia 
din părţi un act care nu eră destinat să fie publicat? 

De altfel, indiscreția aceasta este interesantă numai prin mo- 
bilele cari au determinat-o și prin originea ei, care este destul 
de transparentă, dar nu prin însemnătatea ei intrinsecă; căci 
dacă Olimpia Vasilescu, ca să-și înlesnească admiterea, decla- 
rase că e nepoata Mitropolitului, de neexactitatea aceasta, care 
se repetă în mod curent în ocaziile analoge, erà răspunzătoare 
d-na Vasilescu, iar nu Mitropolitul. 

Nu insist asupra agitaţiilor din timpul acela și ale altor ete- 
rodocși, mai mult sau mai puţin cunoscuţi. Faptele arătate mai 
sus sunt deajuns, —de o camdată, — pentru -a arătă că în eve- 
nimențele cari au turburat Biserica noastră ortodoxă, eterodocşii 
nu au, păstrat discreția pe care erau datori să o păstreze. S'ar 
păreă că înălțarea la scaunul primaţial a unui ọm cult, inteli- 
gent, energic și în puterea vârstei deranjau unele socoteli, şi 
că de aceea s'a făcut totul pentru a-l înlătură. Aceasta este re- 
gretabil, şi sper că va fi ultima dată când se va întâmplă. Avem 
noi destule greutăți în viaţa noastră, ca naţiune și ca Stat, pen- 
tru ca să nu mai fie nevoie să ne cheltuim forțele, apărându-ne 
contra amestecului din afară până şi în afacerile noastre cele 

mai intime. Dar dacă va trebui, vom ști să o facem cu hotărîre 
și cu un succes care nu se poate pune la îndoială. 

Dar în chestia aceasta mai este un punct care trebue lămurit: 
anume, rostul relaţiilor R. S. Gherasim, aprigul apărător al cu- 
rățeniei Bisericei noastre şi a canoanelor ei, cu adversarii ei 
seculari. Aceste relaţii .sunt evidente; fără să mai vorbesc de 
alte dovezi pe cari nu e nevoie a le înșiră aci, numai faptul că 
eterodocşii procurau P. S. Gherasim acte pe cari ei le credeau 
utile pentru susținerea acuzațiilor P. S. S., și faptul că P. S. S. 
de-a primit cu mulțumire și s'a servit de ele în lupta ce duceă 
contra unui chiriarch al propriei sale Biserici ortodoxe, Sunt 
de ajuns ca să dovedească sinceritatea convingerii cu care lupta 
P. S. S.-— vorba vine—pentru această Biserică. Conivenţa sa 
cu adversarii ei eră evidentă, iar canoanele preved pedepse grele 
pentru Episcopul care cu ajutorul ereticilor turbură Biserica. 
Numai acest fapt de ar fi fost, P. S. Gherasim irebuià pedepsit. 
Și cu toate astea, tocmai P. S. S., care pe față lucră în înțele- 
gere cu eterodocșii, aveă curagiul să acuze pe P. S. Atanasie de 
"propria sa vinovăţie. 

Dar e bine că și prin aceasta s'a mai adăogit o dovadă de 
câtă fățărnicie ascundeă în realitate prefăcutul rigorism al Epi- 
scopului de Roman. 


+ 
* s 


Dacă recapitulăm numai cele arătate până acum pe socoteala 
P. S. Gherasim, el se arată pentru orice om cu dreaptă judecată 
că un om dominat de răutate și de patima răsbunării întrun 
grad tum rareori se yede. P. S. S. a știut să îmbrace aceste sen- 
timente puțin creștinești cu o pătură de fățărnicie, care a pu- 
tut lesne să înşele pe aceia cari judecă numai după aparenţe. 
Dacă cei câţivă oameni de bună credință cari au putut crede un 
moment că Episcopul de Roman este un sfânt, ar fi cercetat cum 
este privit el în eparhia lui, dacă ar fi examinat măcar cât de 
puţin învinuirile aduse de el, dacă s'ar fi informat asupra fe- 
lului de oameni și de arme cu cari s'a servit, ar fi văzut lesne 
că un asemenea om de demult ar fi trebuit să fie pus în im- 
posibilitatea de a mai face răul care se pare că este singurul 
scop al vieţii lui. 

Şi cu toate astea, ce lesne eră să se cunoască omul! cu câtă 


www.dacoromanica.ro 


100 | 
nepăsare el singur își da pe față temperamentul şi mnpucăturile, 
convins çum eră că naivitatea oamenilor lesne se îmbrobodește 
cu citaţii din Evanghelie și din $finții Părinţi, și cu mânile pusè, 
cruce pe piept tocmai în momentul când gira proferă cele” mai 
mari răutăți ! 

Intrebatu-s'a, spre exemplu, cinevă cum se face xă neprihă- 
nitul Episcop, care vărsă foc contra imoralităţii lui Atanasie în 
1910, după ce acesta ajunsese să sd urce pe râvnitul scaun de 
Mitropolit, nu zisese nimic timp de 11 ani, de când o cunoșteă ? 
Şi doar sunt canoane, pe care chiar el le-a citat, cari pedepsesc 
pe Episcopul care, cunoscând nedemnitatea colegului său, îl aco- 
pere. Întrebarea aceasta i-a fost pusă chiar în Sinod, în cursul 
procesului de către unul din chiriarchi. P. S. Gherasim nu a gă- 
sit ce să răspundă. Tocmai a doua zi, după ce banda neagră a 
acoliților săi l-a învăţat ce să spună, a îngăimat că nu cunoşteă 
de mai înainte faptele pe cari le denunţă acum. Răspuns ridicul. 
D-i Chiricescu, amicul intim al P. S. S. încă de când erau amân- 
doi la Seminarul din Râmnicul-Vâlcii, omul care nu aveă nici 
un secret pentru dânsul, de ani de zile purtà scrisoarea P. S. 
Atanasie, de când îl scosese dela Tipografia Cărţilor Bisericești, 
şi amenință mereu su publicarea ei; les maîtres-chanteurs cari 
inventaseră afacerea plagiatului publicau broșuri şi articole prin 
gazete și reviste; d-l Mariu Teodorian; complicele R. S. S., um- 
pleă lumea cu injuriile și acuzaţiile sale; și singur prea-curatul 
şi prea-nevinovatul Episcop de Roman nu ştiă nimic, nu auziă 
nimic! Cine socotește P. S, S. că poate crede asemenea povești ? 
Nu, este în mod patent neexact că P. S. S, nu cunosteă de ani de 
zile cele ce nu a scos Ja iveală decât în 1910. P, S. S. și-a mai 
încărcat sufletul spunând încă un neadevăr pe care și copiii 
îl pot dovedi. P. S. S. ştiă prea bine cel puţin de scrisoarea dela 
d-l Chiricescu, şi dacă a tăcut atâta vreme, este pentrucă cură- 
țenia Bisericei nu-l pasionă- așă de mult cum spune, și pentrucă 
numai în 1910 a găsit momentul când scrisoarea aceea se poată 
servi patimile şale. P. S. S. s’a, făcut dar vinovat de a fi tăinuit 
faptele în scop interesat, şi s'a expus la pedeapsa prevăzută 
de canoanele. ce singur a citat. 

Şi pe urmă nu e vorba numai de acuzaţiile contra 'Mitropoli- 
tului Primat, pentrucă P. S. Gherasim a aruncat un potop întreg 
de acuzaţii infamante contra a 5 arhierei și episcopi. Și acestea 

le-a aflat.tot nunmiai în ziua când le-a proferat? Și dacă le știă 
că sunt adevărate, eum s'a oprit furia sa răsbunătoare numai 
asupra, Primatului, și nu a pornit lupta și contra acelor cinci? 
Voeşte P. S. S. pe aceştia să-i acopere? dar atunci cum stăm cu 
canoanele? Ori a aruncat vorbele, ştiind bine că sunt calomnii” 
și nu pot fi susținute? Dar atunci ce pedeapsă merită omul care, 
streturat sub -haina sfântă de Episcop, nu se sfiește a o ne- 
cinsti prin fapte cari, comise de un simplu particular, sunt pe- 
depsite, de Codul Penal cu închisoarea dela una până la șase 
luni ? 

P. S. Gherasim este un răsvrătit și contra canoanelor, și contra 
legilor, şi contra oamenilor ; contra a tot ce se pune în calea răs- 
bunărilor și a patimilor sale. Ca membru al Sinodului, el crează 
o situație nouă, neprevăzută de nici un canon, răspunzând la 
o ehciclică a acestuia prin o altă enciclică contrară, și arun- 
când anatema, el singur, tontra Sinodului și a șefilor lui ierar- 
chici. Aw fost cuminţi oamenii aceștia, considerând o asemenea 
faptă ca un simplu act de demenţă. Când vine rândul Să deă so- 
coteală de faptele sale, el protestează contra dării lui în judecată. 
Ca acuzat, el continuă să fie răsvrătit contra a toți şi toate. Neso- 
coteşte chemările Sinodului ; nesocoteşte hotărîrea lui de a nu se 
mai publică actele procesului prin pamflete de scandal ; cearcã să 
recuze ca judecători pe jumătate din membrii Sinodului ; peurmă 
îl recunoaşte ca bine constituit ; dar după ce-l judecă și-l condamnă, 
el protestează contra condamnării și nu o recunoaşte. Suveranul 
iscăleşte decretul, bazat pe sentinţa de condamnare, pentru de- 
părtarea lui din scaun; el nu recunoaşte decretul; și se duce 
să-și reiă în silă scaunul de care se făcuse nedemn. De atunci, 
-nu este zi în care să nu provoace câte un nou scandal, în care 
să nu repete, contra unei țări întregi, că nu vreă să știe nici de 
Sinod, nici de legi, nici de Şuveran, și că scaunul dela Roman 
este tot ål lui. Intro zi ameninţă și insultă pe succesorul. său, 
şi repetă ameninţarea că, pe cât timp nu-și va reluă el scaunul, 
„nuva fi pace în Biserică“, întocmai ca atunci când, sub aceeași 
amenințare, pretindeă să capete locul de Mitropolit. In alta, vor- 
beşte de dreptul lui de a veni să-şi ocupe locul în Sinod. Și în 
fine, mai presus de toate, vine ameninţarea criminală de a se 
adresa la străini, pe care, ca supremă necuviință, cutează să 
o formuleze într'o hârtie înmănată însuşi Capului Statului. 

Aci, o comparaţie se impune: în ianuarie 1910, episcopul Am- 
brosios dela Larissa (Grecia) a fost destituit din cauza unui di- 
scurs subversiv. Oare ce pedeapsă ar fi fost potrivită pentru P, S. 
Gherasim, după toate faptele sale ? 

P. S. Sinod, în clemenţa lui, a socotit că simpla destituire este: 
deajuns. Intrebarea este dacă neastâmpărarea P. S. S. iva per- 
mite să rămână în marginile acestei excesive indulgenţe, ori îl 
va, sili în cele din urmă, pentru a asigură odată o liniște dură-- 
bilă, să recurgă la măsura extremă. Sunt. oameni pentru cari in- 
dulgenţa, în loc de a fi un mijloc de potolire, este, din contra, 
o încurajare la rău, și P. $. Gherasim' este din numărul acelora. 


+ 
+ * 


Părăsesc acum pe acest om nefast, ca să mă ocup și de partea 
pe care a avut-o guvernul în desfăşurarea acestui nepomenit 
scandal. 

Am examinat dejà purtarea lui înainte de proces, și am arä- 
tat lipsa de sinceritate, superficialitatea şi spiritul de îngust po- 
liticianism de care dăduse dovadă. In ziua când, ca pedeapsă a 
acestei atitudini, partidul conservator se află pus în fața nece- 
sității de a da o soluţie unei situaţii la care el singur contri- 
buise așă de mult ca să se ajungă, el se găsi tot așă de nepre- 
gătit şi dezorientat ca şi cum atunci pentru înfâia pară ar fi au- 
zit vorbindu-se de criza bisericească. Tot timpul cât a ţinut pro- 
cesul, guvernul nu a ştiut la nici un moment ce vreà și unde 
vreà să ajungă; în nici o zi el nu a știut ce va face a doua zi; 
a nici un moment el nu a avut nici calmul, nici prevederea, nici 
imparțialitatea cari se impuneau ; la pici un moment el n'a știat 
să privească chestia din punctul de vedere superior din care un 
guvern este dator să vadă lucrurile. La tot momentul el a fost 
sub preocuparea consideraţiilor mici, meschine, şi nu a putut 
să se ridice până la o concepţie a lucrurilor ceva mai supe- 
rioară decât aceea a unui mic biurocrat san avocat de a patra 
mână, care nu Vede și nu înţelege decât mărunţişurile. 

Mi se spune că în timpul unei suspensiuni a uneia din pri-t 
mele şedinţe ale procesului, d-l Arion se dezolă că în afacerea 
aceasta se va compromite reputația sa de mare avocat. Nu ştiu 
întru cât anecdota aceasta este adevărată; dar e cert că d-l 
Arion s'a condus ca un simplu avocat într'o afacere unde da- 

toria sa eră de a fi Ministru. Ca Ministru, d-sa aveă datoria de 
a căută să înăbuşe scandalul, şi în orice caz de a se opune din 
toate puterile ca el să iea proporțiile pe cari se sileau să i le 
deă P. S. Gherasim și acoliţii săi ; mai aveă datoria să nu uite că 
capul Bisericei naționale nu se cuvine să fie tratat ca un simplu 
client al poliţiei ; că autoritatea şi prestigiul cu care este el în- 
vestit sunt o parte din autoritatea și prestigiul Statului și al 
Bisericei, și că principiul de autoritate, — principiu conservator, 
mă rog, —nu permite să se lase a fi terfelit cinevă care să află 
în așă înaltă situaţie, prin înscenări mizerabile. 

Și puteă d-l Arion să facă așă. Dacă în loc de un Mitropolit 
Primat ar fi fost în cauză un particular oarecare sub acuzaţii ca 
acele ce se aduceau contra I. P. S. Atanasie, orice Tribunal sau 
orice Curte ar fi putut în largul lor să termine procesul într'o 

„şedinţă sau cel mult două, în cari ar fi intrat şi ascultarea mar- 
torilor, şi cercetarea actelor, şi tot! Aşă puteă să se facă și în 
procesul sinodal, şi nici nu mi-am închipuit vre-o dată că se pu~ 
teă face altfel. O procedare repede se impuneă cu atât mai mult 
aci, cu cât eră evident că banda neagră se siliă anume să deă 
loc la un scandal cât mai mare poșibil, pentrucă, nefiind sigură 
de o condamnare a Mitropolitului, însuși scandalul -constituiă 
pentru dânsa un succes, pe câtă vreme ruină autoritatea Mitro- 
politului chiar în cazul când ar fi fost recunoscut nevinovat. 
Dar scandalul se agravă şi luă proporţii mari chiar prin faptul 
lungirii procesului. 

Toate acestea erau evidente, şi trebuiă să le înţeleagă oricine, 
şi cu atât mai mult un om de guvernământ; căci pentru orice 
guvern demn de acest nume, este una din primele datorii a nu 
încurajă scandalul în nici o împrejurare. E adevărat că guvernul 
d-lui Carp, care ţine să fie original, crede, din contra, că tocmai 
pe scandal trebue să se sprijine acțiunea sa guvernamentală, 

Să fie că d-l Arion a ţinut să se conformeze acestui principiu ? 
Să fie că nu a avut nici priceperea, nici energia de a se opune 
agravării scandalului? Să fie că instinctul său avocăţesc nu 
„l-a lăsat să vadă în conflictul sinodai decât o ocazie de a face 
să strălucească abilitatea sa în materie de procedură? Faptul 
este că dacă i-ar fi plătit cinevă pentru ca să deă proporții ne- 
măsurate scandalului, nu ar fi putut face mai bine. Timp de 
mai bine de o lună de zile nu s'a cruțat nimic pentru a lungi 

parcă întradins desbaterile. Şi d-l Arion e foarte fericit: D-sa 
se admiră că a închis criza sinodală, și că și-a salvat și repu- 
tația de avocat abil. 

Trebue însă să recunoaștem că lucrurile nu se puteau petrece 
altfel de cum sau petrecut, dat fiind că în toată afacerea proce- 
sului sinodal nici d-l Arion, nici guvernul din care face parte, 
nu au avut nici idei precise, nici un plan hotărît de lucru. 

In Decemvrie 1909, d-l Carp se lăudă că va pune să radă pe 
Episcopul de Roman. După -această țanțoşă declaraţie, ne pu- 
team așteptă că punerea la regulă a Episcopului turburător va 
face parte din programul viitorului guvern conservator, că o 
va studiă din vreme și va veni cu o soluție pregătită. Când colo, 
la Ianuarie 1911 d-l Carp cunoșteă așă de puţin starea chestiei, 
în cât cereă d-lui Brătianu informaţii asupra ei. lar când pro- 
cesul s'a deschis în fine, care este declaraţia pe care o face Mi- 
nistrul de Culte? Că guveriul consideră conflictul sinodal ca o 
chestie curat bisericească în care nu vreă să se amestecd, și că-și 
rezervă numai să execute sentința ce va da Sinodul. 

-Ce potrivire este între această declaraţie şi rodomontadele din 
Decemvrie 1909? Dacă d-l Carp nu se consideră decât ca exe- 
cutorul sentinţii Sinodului, cum se lăudă că va rade pe P. S. 
Gherasim ? De unde știă d-sa că Sinodul aveă să se pronunțe 
contra barbei P. S. S.? Și dacă rolul guvernului se reduceă la 
ceeace a:spus d-l Arion, cu ce drept și d-l Carp, şi partidul 
d-sale, și presa d-sale, ne impută nouă liberalilor că nu facem 
noi oficiul de bărbieri, pe care-l ambiţionă d-sa ? 

In realitate, laudele d-lui Carp din 1909 nu meritau nici o a- 
tenție, precum în genere nu trebue luate îñ mod prea tragic 
toate manifestaţiile d-sale de acest fel. D-l Carp a adoptat de 
multă vreme o atitudine care-i este specială, aceea d'épater le 
bourgeois, şi de aceea de câte ori îi vine ocazia să zică sau să 
facă cevă care face pe oameni să deschidă ochii mari, nu lipsește 
de a-și acordă această satisfacție. E drept că i se întâmplă cam 
des să zică azi una şi să facă mâine alta; dar nu intră în sis- 
tema d-sale de guvernământ ca să se preocupe de asemeni lu- 
cruri mici. 

Să lăsăm dar la o parte chestia consecuenţei politice a parti- 
tidului conservator, și să trecem la lucruri serioase. Și este lu- 
cru serios, care merită discuţie, declaraţia făcută de d-l Arion, 

şi repetată sub altă formă la finele procesului, când, a zis că d-sa 
nu a considerat acest proces ca o afacere politică. 

Aceasta poate să fie exact sau nu, după punctul de vedere în 
care se ptine cinevă. 
s4 Dacă prin politică d-l Ministru a înţeles politica de partid, 
acea politică îngustă, neinteligentă și răufăcătoare care trăiește 
numai din injurii şi 'calomnii pentru adversari, din laude și că- 
pătueli pentru partizani, atunci de sigur că nici conflictul sinó- 
dal, şi nici în genere afacerile cari interesează Biserica mu sunt 
chestii politice, Noi, liberalii, așă am crezut şi aşă am lucrat tot- 
deauna, și este de regretat că conservatorii nu ne-au imitat, în 
special în afacerea suscitată de P. S. fost Episcop de Roman, 

Nu mai este însă așă dacă vorbim despre politica de Stat, po- 
litica națională, care nu cunoaște deosebire de partide ci numai 
interese mari ale țării. Politica aceasta înglobează și afacerile 
cele mari bisericești. Biserica èste un organism de Stat, și unul 
din cele mai principale; ea trăește împreună cu Statul, contribue 
la viața lui, și Statul la rândul lui este sprijinul Bisericei. Așă 
fiind nu se poate concepe despărţirea absolută a tinuia de cel- 
lalt; aceasta s'ar chemă separaţia Bisericei de Stat, ceea ce noi 
nu avem, și nici nu trebue să avem. Sunt dar înprejurări când 
Biserica trebue să colaboreze cu Statul mână în mână, mai ales 
la momentele grele. 

Intrebarea este acum : afacerea Gherasim constituiă pentru Bi- 
serică o turburare şi un pericol? Eră sau nu pentru dânsa de un 
interes primordial ca această afacere să se rezolve cât mai bine ? 
Erà sau nu și Statul interesat la aceasta? Evident că da; căci 
dacă nu ar fi fost, asta ar fi însemnat că puțin i-ar fi păsat lui 
dacă scandalul ar fi durat încă ani întregi. Dar atunci ce a cău- 
tat să se amestece, fie prin darea în judecată a P. S. Gherasim, 
fie în alte moduri despre cari voiu vorbi ? 

S'a înșelat dar d-l Arion atunci când în mod prea absolut a 
spus că incidentul Gherasim, care interesă liniștea şi ordinea în 
Stat, nu are nici un caracter politic. Și de aceea tot o eroare a 
făcut când a spus că guvernul se desinterează de mersul afa- 
cerii, şi se va mulțămi numai să execute sentinta. Tocmai în acele 
împrejurări delicate și primejdioase, Ministrul Cultelor iaveă 
un rol de îndeplinit; căci altfel ce ar însemnă dreptul lui de a 
luă parte la desbaterile Sinodului, dacă tocmai când e irebuința 

mai mare el mar uză de dânsul? Prezenţa Ministrului în Sinod 
constitue tocmai trăsătura de unire dintre Biserică și Stat, le- 
gătura dintre Sinod și Guvern, comunicaţia de viață organică 
dela un corp la celălalt. Ministrul are, nu numai dreptul, dar și 
datoria. de a studiă chestiile cari se dezbat în Sinod, de a-și da 
și a-şi susţine părerea, de a ajută pe Sinod cu experienţa şi pri- 
ceperea sa. Dreptul și datoria aceasta nu sunt mărginite decât 
prin dreptul Sinodului ca, odată desbaterile terminate, el să iea 
hotărîri în cea mai deplină libertate, după conștiința <a și fără 
nici o presiune din partea Ministrului. 

Aşă înţeleg eu raporturile dintre Ministru și Sinod, şi de aceea 
găsesc că atitudinea de desinteresare — numai aparentă de alt- 
fel, — enunțată de d-l Arion nu eră justifitată. 

Adevărul însă esțe cu totul altul; este că la deschiderea Si- 
nodului d-l Arion nu aveă nici o soluţie, nu știă de loc, nici 
d-sa, nici guvernul, ce trebue să facă, și de aceea, neavând ce 
propune Sinodului, a fost silit să spună că guvernul se dezin- 
teresează. Dar lipsa lui de orientare s'a văzut în curând, pre- 
cum şi amestecul lui direct în afacere, contrar declarațiilor dela 
început. 

Cine nu-și aduce aminte, cu un surîs involuntar, de știrile 
contradictorii de cari gazetele erau pline, dela o zi la ulta, când 
S'a deschis Sinodul din Maiu anul trecut? Deschiderea a fost 
precedată. de o consfătuire ţinută în ajun la Mitropolie, îm» 
preună cu 'Ministrul ; dar ea nu dă nici un rezultat. Luni se des- 
chide Sinodul, și Ministrul declară că va modifică legea; deci 
capitulare anticipată față de P. S. Gherasim. Marţi, cere să se 
ieă măsuri eontra P. S. Gherasim. Mercuri, Sinodul discută asu- 
pra modificării legii, după intervenţia Ministrului. Joi d-l Arion 
acordă un interview unui ziar, în care spune că Mitropolitul Pri- 
mat trebue să-și părăsească scaunul: Joi seara, se ține un Con- 
siliu de Miniștri, în urma căruia Vineri d-l Arion cere darea în 
judecată a P. S. Gherasim. Duminecă, un alt Ministru declară 
unui foarte cunoscut publicist că nu poate fi vorba de plecarea 
Mitropolitului. A doua zi, se cere demisia și a Mitropolitului, 
şi a Episcopului de Roman. lar peste câtevă zile, şeful guver- 
nului spune unui deputat din majoritate că el şi-a dat părerea 
cum trebue rezolvată chestia; dar dacă nimeni nu-l ascultă, ce 
să facă el? 

Şi aşà mai departe. Aceeaşi incoherență în ideile guvernului a 
durat în tot timpul celor şase lungi și dureroase săptămâni cât 
a dutat sesiunea Sinodului. In fiecare zi se speră că guvernul 
îşi va fi nemerit în fine calea. Dar n’a fost așă, și până în ul- 
tima zi, când lumea obosită și săturată a convenit în fine să 
creadă că chestia este terminată prin ocuparea scaunelor va- 
cante, s'a văzut acelaș spectacol, frist și comic tot de odată, cum 
cei ce pretindeau că.conduc țara umblau în întunerec, schim- 
bând azi ceea ce făcuseră ieri, încercând soluţii imposibile pe 
cari le-aruncau la o parte, ca să alerge la altele tot aşă de ab- 
surde. « 

Şi să nu se uite că guvernul se bucură de o împrejurare de care 
rareori are parte un guvern, aceea că opoziția liberală făcuse 
declarația repetată că nu-i va face nici o greutate în chestia si- 
nodală, şi că s'a ținut scrupulos de vorbă Și doar i-a trebuit 
pentru aceasta multă tărie și stăpânire de sine, în fața provo- 
cărilor, atacurilor şi injuriilor pe care presa guvernamentala nu 
încetă să le arunce asupra noastră, chiar pe chestia aceasta, și 
ca răspuns la declaraţia noastră de neintervenire. Nici macar 
Miniştrii nu aveau tactul şi prudența de a se abţine dela mani- 
festații provocătoare şi ofensatoare. Erà imposibil pentru aceia 
cari neîncetat făcuseră politică îngustă pe chestia aceasta să 
se desbere de apucăturile lor cel puţin în aceste momente grele 
pentru dânşii ; căci se vor fi întrebat ei oare, eum ar fi scos-o 
guvernul la capăt, dacă liberalii, exasperaţi, sar fi aruncat în 
luptă și le-ar fi plătit datoria din 1909 și 1910? 


* 
+ % 


Dacă în tot cursul acestei nenorocite afaceri guvernul a dat 
dovada celei mai complete dezorientări, aceasta nu l-a împiedi- 
cat de a se amestecă la tot pasul în mersul ei, desmințind ast- 
fel declarația de dezinteresare a Ministrului Cultelor. 

Să fie bine înţeles, încă odată, că eu nu fac vină d-lui Ministru 
pentru această intervenire. Sototesc, din contra, după cum am mai 
spus, că eră de datoria sa să intervină; dar critic modul nepo- 
trivit şi parțial în care s'a făcut această intervenire. 

Mai întâiu un act de intervenire a fost chiar trămiterea: de 
către Ministru a P. S. Gherasim în judecata Sinodului. Eră în 
drept să o facă, deşi în cazul de față intervenirea Ministrului 

puteă să și lipsească, de vreme ce darea în judecată puteă să o 
decidă şi Sinodul din propria sa inițiativă, după cum eră ho- 
tărît să o facă încă dela 22 Decemvrie 1909; și mă întreb chiar 
dacă nu ar fi fost mai bine așă, cu atât mai mult că însuși d-l 
Ministru a şpus că a trămis pe P. S. Gherasim în judecată pen- 
trucă eră răsvrătit contra Sinodului, și nu pentru altcevă, şi că, 
de aceea nu l-a trămis înaintea Curţii de Casaţie. 

După începerea procesului, d-l Arion intervine din nou, pen- 
tru ca cuvântul să“se acorde întâiu P. S. Gherasim. Aceasta dejà 
se pare cam neașteptat, de oarece de regulă primul Cuvânt îl 
are acuzatorul. Așă dar-P. S. Gherasim, cel trămis în judecată, 
eră transformat în acuzator. 

Dar în sensul acesta intervențiile d-lui Ministru au fost nume- 
roase, şi numai pot fi scutite de o judecată severă, de oarece 
ele au denotat o pornire de parțialitate prea vădită contra unuia 
din cei doi chiriarchi puși în cauză, şi anume nu contra celui pe 
care d-l Ministru îl trămisese în judecată. Din contra, printr'6 
curioasă întorsătură de lucruri, se pare că tocmai acesta se bu- 
cură de deosebita solicitudine a d-lui Ministru. 

Trebue să nu se uite că, pe lângă calitatea sa de Ministru, d-l 
Arion mai aveă și pe aceea de jurist, care puteă să fie prețioasă 
în împrejurările prin cari treceă Sinodul. D-sa' având și dreptul, 
şi datoria de a luă parte la dezbateri, eră indicat ca să pună la 
dispoziţia Sinodului știința și experiența sa, pentru a-l ajută 
și a-l îndrumă în conducerea procesului, operaţie cu care Sino- 
dul nu eră deprins, de oarece asemenea cazuri nu i se ivesc 
în toate zilele. D-I Arion ar fi cortribuit astfel nu numai să ac- 
celereze judecata, şi prin urmare să mieșoreze scandalul, dar 
încă să se evite unii pași cari nu au contribuit întru nimic la 
lamurirea mai bună a afacerii, şi cari eră mai bine să fi lipsit. 
Sa vedem cum â înțeles d-l Arion această parte a datoriei sale. 

Piesa principală care sa învocat contra Mitropolitului * Ata- 
nasie a fost scrisoarea sa din 1899, tare se află în posesia d-lui 
Chiricescu. Tot restul nu aveă nici o valoare în ochii unor ju- 
decători cari ar fi avut experiența necesară,, 

Dar în orice proces cel dintâiu lucru care se impune este ca 
sa se depună pe masa tribunalului în original toate actele pe 
cari se întenieiază, atât acuzarea, cât și apărarea. Sinodalii pu- 
teă să nu știe aceasta, sau să nu-şi deă seamă de însemnătatea 

capitală a acestel măsuri; dar d-l Arion? Cum a putut d-sa să 
asiste impasibil timp de trei săptămâni la acuzări ca âcele ale 
P. S. Gherasim, întemeiate numai pe copii şi pe facsimile publi- 
cate prin ziare ? Sinodul s'a deschis la 16 Maiu, şi abiă la 8 Iu- 
nie a trebuit ca unul din arhierei să se pidean și să ceară, 
depunerea originalului; altminteri, cine ştie? gar fi terminat 
procesul şi sar fi dat sentința fără să fi văzut nimeni piesa 
originală, fără ca juristul Ministru să se fi emoţionat de acea- 
stă_monstruozitate. Şi lucrul eră cu atât mai grav, cu cât existau 
bănueli că originalul fusese falșşificat ulterior. 

Repet încă odată, lucrul acesta este monstruos, și el singur 
este deajuns ca să dovedească în acelaș timp, ori o neiertată ușu- 
rință din partea d-lui Ministru, ori o intenţie care rămâne să fie 
aflată. Orice biet om nu poate fi tărât înaintea judecății până 
nu! i se arată probele autentice ale vinovăţiei sale ; și aci e vorba 
de unul din primele personaje ale ţării, şi se permite să fie 
tărît în noroiu timp de 16 zile de niște oameni a căror lipsă de 
fond moral se dovedise în mod așă de vădit chiar prin fapta 
publicării scrisorii, ca să numai vorbesc de altele! D-l Arion 
mereu ne scoate ochii cu multa sa știință în ale dreptului. Dar 
la ce e bună ştiinţa aceasta dacă nu servă nici măcar ca să îm- 
piedice enormităţi ca acestea ? 

Dar știința nu are ce căută aci. D-l Arion ţineă să fapetè o 
condamnare cu orice preţ, şi făceă ce puteă pentru esta; caci 
cazul cu scrisoarea dela d-l Chiricescu d-sa l-a repetat peste 
câtevă zile, agravându-l ; iacă în ce împrejurări. 

Printre alte probe ce aduceau vrăjmașii Mitropolitului, Atana- 
sie contra lui, eră şi o scrisoare adresată unui preot de către d-na 
Olimpia Vasilescu, pescare ei nu lipsiseră a o publică în facsi- 
mile într'o oarecare gazetă. Când ei au invocat această dovadă 
în ședință, I. P. S. Atanasie a cerut să se prezinte scrisoarea 
originală ; acesta eră dreptul lui incontestabil, mai ales faţă de 
nişte adversari ca aceia pe cari îi aveă în față I. P. S. S. Ei bine, 
d-l Ministru şi-a permis să intervină până și aci, și întrun mod 
care constitue un adevărat scandal: „D-l Arion, —citez tex- 
tual, — a arătat inutilitatea acestui fapt (a depunerii în original 
a scrisorii d-nei Oljmpia Vasilescu), de oarece din moment ce 
scrisoarea a fost publicată în facsimile în ziare, ca trebue sa 
existe și în original“. 

Crezi că visezi când citeşti asemenea lucruri. Cum că dl Mi- 
nistru veneă la Sinod cu hotărîrea să smulgă prin,toate mij- 
loacele o condamnare contră Primatului, aceasta este astăzi lu- 
eru neîndoios: dar puteă cel puţin să nu lase să se vadă prea 
pe faţă jocul său. Gum ? dacă pe d-sa l-ar apucă cinevă să plă- 
tească 100 lei cu un facsimile de poliţă publicată prin ziare, 
d-sa ar plăti și nu ar cere originalul ‘politei ? Dar atunci ce ar 
mai căută d-sa pe pământ, pe câtă vreme- împărăția cerului a 
„d-sale ar fi? iar dacă nu ar plăti, după dum sunt sigur, cuni a 
pretins ca Primatul să primească de bună o copie care eu atâta 
înlesnire puteă să fie falșă ? Cine nu știe cu câtă greutate ex- 
perţii recunosc autenticitatea pieselor scrise, după ce indicii, ade- 
seori imperceptibile, Se cunoaște ea; și întro chestie în care 
onoarea unui înalt ierarh și a Bisericii întregi eră în cauză, tre- 
buiă să se pună crezământ pe imperfecţiile unei reproduceri ti- 
pografice şi pe conştiinţa unor martori ca aceia cu cari. se în- 
conjurase P. S. Gherasim ? Şi cum că aveă dreptate Primatul Sa 
dovedit îndată, când la 20 Iunie Olimpia Vasilescu publică în 
Universul textul exact al scrisorii sale; s'a văzut atunci că re- 
producerea ei de 'mai înainte fusese în adevăr falşificată. Dacă 
pe baza unui asemenea falş Primatul ar fi fost condamnat, ar 
mai fi putut d-l Arion; chiar cu preţul întregii sale onori, 'să 
mai răscumpere urmările faptei sale? 

De nu. ar fi decât acest singur incident, tot ar fi deajuns 
ca sa dovedească că guvernul venise la Sinod cu intenții hotăriîte 
în privinţa sentinţei ce voiă să smulgă, și că pentru aceasta nu 
se da înapoi de a căută să transforme într'o curată parodie acea- 
stă tristă dramă: Dar mai sunt o mulțime de alte dovezi. Va 
fi destul să înșir aci câtevă din ele. Şi nu e greu să le găsesc, 
pentrucă în cursul procesului d-l Ministru nu a lăsat să scape 
„nici o ocazie de a-şi arătă /e parti pris ce aveă de a se pune“în 
toate în curmezișul apărării Primatului. In ascultarea martori- 
lor, în verificarea probelor, până și în cele mai neînsemnate 
incidente, precum în rectificări la sumarele şedinţelor, pretutin- 
deni P. $. Atanasie a găsit pe d-l „Arion în calea sa. 

Chiar la începutul procesului, P. S. Atanasie ceruse ca P. S. 
Gherasim să nu fie admis ca acuzator, de, oarece el însuși la 
1885 fusese acuzat de fapte pentru cari fusese destituit din di- 
recția seminarului dela R.-Vâlcii. D-l Arion aveă în Minister cele 

două dosare relative la acea afacere, păzite cu mare grijă de 
mine, de oarece se făcuseră oarecari tentative contra lor. Dacă 
voiă să contribue la deplina luminare a procesului, puteă să le 
pună la dispoziția Sinodului. D-sa a preferit să ieă cuvântul, 
pentru a se opune cererii Mitropolitului. 

La un moment, a apărut în proces fotografia unei pagine din 
registrul de admiteri la Institutul Surorilor de Caritate. Direc- 
toare erà acolo d-ra Varlam, şi fotografia nu putuse fi comuni- 
cată decât de d-sa. Eră dar vinovată că intervenise într'o afacere 
unde-i eră interzis să se amestece, și din cauza postului ce ocupă, 
şi din a confesiunii sale catolice. Făcutu-și-a d-ł} Arion datpria 
față de dânsa? De loc; ea a fost depărtată dela postul ei mai 
târziu, şi d-l Arion nu a contribuit cu nimic la aceasta. 

In citarea şi ascultarea martorilor se fac greşeli de acelea 
arj, dacă s’ar fi produs într'un proces ordinar, ar fi dus cu si- 
guranţă la reformarea sau casarea lui. Juristul d-l Arion, care 
interveniă în toate nimicurile contra P. S. Atanasie, asistă impa- 
sibil și surîzător la toate, şi nu face un gest, nu zice o vorbă 
ca să lumineze Sinodul și să-l ferească de a cădeă într'însele. 

P. S. Gherasim dă o nesfârşită listă de martori, pe care-i cere 
să fie ascultați. Sinodul, după cum eră dreptul lui, nu refuză pe 
nici unul, rezervându-și să asculte câți va crede de cuviinţă din 
ei. Dar în cursul procesului P, S. Gherasim mai propune și alţii, 
şi i se admit şi aceia pe când Primatului i se refuză dreptul a- 
cesta. Citez cazul preotului Mărculescu, cerut de Primat pentru 
a-l opune martorului Băjescu-Oardă și retuzat, deși se primise 
Băjescu, trecându-se peste opunerea Primatului. De altă parte, 
d-l N. Stănescu, funcţionar în Ministerul Domeniilor, fost admi- 
nistrator al Băilor dela Călimăneşti şi în măsură de a cunoaște 
faptele denunțate de Băjescu, cere să fie ascultat şi este refuzat. 
` Mai cere să fie chemat d-l Erbiceanu, fost profesor și decan 
al Facultăţii de Teologie, membru al Academiei Române, care 
petrecuse mai multe veri la “Cozia, şi puteă spune lucruri utile 
asupra celor povestite de Băjescu ş dar nici d-l Erbiceanu nu a 
găsit graţie. 

Nu s'a ascultat d-l Gărboviceanu, profesor, fost Administra- 
tor ani de. zile aL Casei Bisericei, omul care cunoaşte azi mai 
bihe decât oricine afacerile bisericeşti, care fusese amestecat în 
toate evenimentele din anii din urmă, şi care puteă spune multe 

lucruri utile în proces, cum, spre exemplu, cele ce-i spusese d-l 
Chiricescu cu privire la alegerile de Mitropolit din 1909. Nu 
s'a ascultat, pentrucă nu a prezintat biletul de confesiune, Dar 
nici Băjescu-Oardă nu l-a prezintat, și cu toate astea a fost 
ascultat. 

Şi cine eră acest Băjescu-Oardă, al cărui cuvânt eră ascultat 
cu preferinţă faţă de acela al unui membru al Academiei şi al 
unui înalt funcţionar ? Un fost student ex-matriculat și un client 
al poliţiei și al Tribunalului corecţional. 

Trebue să observ că atunci când Primatul s'a ridicat contra 
admiterii unui martor ca acesta, Sinodul a avut îndoială, și a 
rugat pe d-l Ministru să intervină la Poliţia Capitalei și a ora- 
șului Ploești, ca să capete informaţii asupra trecutului lui. D-l 
Ministru a promis, dar s'a ferit a se fine de promisiune, și in- 
formaţiile nu S'au căpătat nici până azi. Dar în acelaş timp a 
declarat în faţa Sinodului că ascultarea ca martor a lui Băjescu, 
chiar dacă va fi fost condamnat, nu eră oprită de lege și nu 
aveă nici un inconvenient. Vorba aceasta eră demnă de un mic 
avocat obscur de provincie; dar un Ministru," daca-și merită lo- 
cul, trebue să ştie că afacerile Statului nu se conduc după re- 
gulele dela judecătorul de pace. Sunt consideraţii de ordin moral 
pe cari un om de guvern e dator să le înţeleagă și să țină seama 
de ele. D-l Arion eră dator să înţeleagă că, orice at spune codul 
d-sale penal, nu e permis a se pune faţă în față şeful Bisericii 
-naționale cu un client al poliţiei. 

Şi evenimentul a arătat îndată cu cine se aveă aface. Chiar 
dela primele cuvinte ale martorului, Primatul puse în evidență 
mizerabila țesătură de minciuni și calomnii pe care fusese în- 
sărcinat să o aducă înaintea Sinodului. Băjescu spusese că în 
1901 a aflat dela o supraveghetoare dela Azilul Elena-Doamna 
despre întâlnirile Primatului cu o femeie la monastirea Cozia. 
Dar elevele Azilului nu au început să se ducă vara la Cozia de- 
cât cu începere dela 1905. Mărturia mincinoasă' a individului eră 
dar nediscutabilă. 

Și pentru ca scandalul să fie desăvârșit, se mai descopere că 
el venise să-și facă depunerea, în capela Sinodului, fiind înarmat 
cu un revolver cu șase focuri. 

Ce a făcut d-l Arion în faţa tuturor acestora ? -Sperjurul eră 
dovedit, și el eră cu deosebire grav într'o afacere ca aceasta; 

iar purtarea revolverului în momentul acela, de către un aseme- 
nea om, părtaş în banda care urmăreă desființarea Mitropolitu= 
lui cu orice preţ; luă. proporții excepționale. Arestarea imediată 
a vinovatului și punerea lui sub urmărire, cel puțin pentru port 
de armă oprită și pentru mărturie mincinoasă, se impuneă ; orice 
președinte de Tribunal ar fi ordonat-o, și şi-ar fi călcat datoria 
dacă nu o ordonă. Dar Băjestu a plecat nesupărat, împreună cu 
revolverul lui, mărturia lui a rămas bună mincinoasă, iar el se 
preumblă neturburat și până astăzi. Cât peritru informaţiile pro- 
mise de d-l Arion asupra lui, ele rămân amânate la ziua judecății 
de apoi. 

Am acuzat în mai multe rânduri pe d-l Arion, în afacerea acea- 
sta, de fățărnicie. Aci numai este vorba de fățărnicie, căci co- 
nivența nici nu-și mai dă osteneala să se ascundă. 

Un alt specimen, cam la fel cu mărturia Jui Băjescu, este aceea 
a lui Şunda, despre care am pomenit dejà. Omul acesta. — ia- 
răși un fost student, — aduce în proces un cupon de mandat po- 
ştal pentru niște bani trimiși de Primatul unei tinere din străi- 
nătate. S'a stabilit ușor care eră rostul acestei trimiteri, și că ea 
nu însemnă nimic rău pentru P. S. Afanasie. Dar chestia este ce 
căută în această afacere, cu totul privată, un individ care nu avei 
nimic aface cu nici una din cele două persqane între cari şe 
schimbase corespondenţa ? Prin ce mijloace și cu çe drept își 
apropiase el o piesă care nu-i aparțineà şi pe care a exploatat-o 
pe urmă ca mijloc de şantaj? 

De toate acestea, cel tare eră dator în primul rând să se in- 
tereseze eră d-l Arion, căci d-sa reprezentă puterea executivă, şi 
în cauză eră un laic. Legea pedepsește fapte ca a lui Şunda, și 
cel chemat a pune legea în mişcare eră Ministrul. Și èl eră da- 
tor să o facă, mai ales că Primatul ceruse aceasta, ca unul care 
eră lovit prin fapta lui Şunda, şi că trei inși făcuseră intervenţii 
scrise la Sinod ca să fie chemaţi să depună asupra modului cum 
Şunda își procurase cuponul și asupra felului cum căutase a se: 
folosi de dânsul. 

D-l Ministru a promis, în adevăr, Mitropolitului tă va sesiză 
parchetul, ca să facă o anchetă energică. Dar atât. Nici nu știu 
dacă intervenirea la parchet s'a făcut; dar în orice caz nici o 
anchetă nu s'a făcut, și vinovatul nici nu a fost pus sub urmă- 
rire, “Cei trei martori cari se oferiau să, înlesnească dovedirea şi 

Criza bisericească.— Spiru G. Haret. 3 

pedepsirea delictului, nici nu au fost chemați, ñici la Sinod, nici 
la parchef. Aşă dar erà o hotărîre certă de a se face scăpat acel 
care adusese un nou aliment scandalului; aşă dar întreţinerea 
scaridalului conveniă guvernului, de vreme ce de câte ori puteă 
să-l curme nu o făceă. Dacă măcar faţă cu unul din această adu- 
natură de martori năimiţi şi de mattres-chantears s'ar fi 'exer- 
citaţ rigoarea legii, dacă măcar unul singur ar fi fost trimis la 
Văcărești, cu siguranță că ar fi intrat în pământ toți ceilalţi, 
şi ar fi fost scutită lumea măcar de o parte din scârbosul spec» 
tacol pe care i-l da. Dacă nu s'a făcut aşă, şi dacă în mmod,siste- 
matic s'a acordat cea mai deplină impunitate unor fapte de acest 
fel, cine se mai poate îndoi că eld conveneau acelora cari aveau 
mijlocul de a le împiedică, și nu o făceau? 

In ceea ce priveşte pe Şunda în special, siguranţa aceasta că” 
pătă o deosebită tărie prin aceea că, după cum se afirmă, acest 
individ eră nelipsit din redacţia uneia din foile oficioase. 

Atitudinea d-lui Ministru nu se 'desminte nici în afacerea altui 
martor mincinos, poate cea mai scandaloasă din țoate, aceea a 
fostului șălugăr, şi pe urmă acar la Căile Ferate, Tudorică Jo- 
nescu. 

Am arătat în ce mai constau și arătările lui, precum și retrac- 
tarea lui, urmată de o tentativă de sinucidere, impresionat fiind 
-de locul și de mediul solemir în care se află. In retractarea sa, 
el a arătat tă mărturia lui contra Mitropolitului fusese pusă la 
cale de fostul preot Vasilescu, pe care credincioșii dela Vălenii-e 
«Ade-Munte, revoltați contra lui, îl goniseră din biserica lor, şi 
care, după tot telul de peregrinări și de scandaluri, se oploşise 
în ceata vrăjmaşilor Mitropolitului Atanasie. De altfel ceea ce 
spuneă Th. lonescu nu eră lucru necunoscut. Dejà cu un an mai îna- 
inte, pe când eram încă Ministru, dovedisem, prin o anchetă fă- 
cută de parchetul de Prahova, toate amănuntele acelei colaborări. 

“Dar acum vin de se adaogă dovezi noui. Preotul Ivănceanu din: 
Ploeşti comunică în scris Sinodului că Tudorică Ionescu, când a 
venit să-i ceară biletul de confesiune de care aveă nevoie ca să 
fie admis ca martor, eră însoţit de fostul preot Vasilescu. De a- 
semenea, d-nii T. Teodorini şi Mitu Ștefănescu, foşti deputați, 
au afirmat înscris această conivenţă. In fine protoierul de Pra- 
hova, persoană bisericească oficială, arată că în ziua de 29 Maiu 
un domn oarecare a venit anume la Ploeşti, ca să aibă o convor- 

bire de două ore cu Tudorică Ionescu într'o cameră de otel. A- 
propiind această din urmă informație de aceea pe care o aveam 
eu că, în anul precedent, după ancheta parchetului, Th. Ionescu 
venise în București și vizitase pe fondatorul gazetei România 
Creştină, personalitatea dela Ploeşti se recunoșteă cu destulă 
probabilitate. 

Faptele dar erau patente, nediscutabile. Fusese mățturie falșă, 
făcută, după depunere de jurământ în condiţiile cele mai solemne 
posibil. Eră complicitate sigură și ii ie pe lângă alţii, a 
fostului preot Vasilescu şi a domnului misterios dela otelul din 
Ploeşti. Erà putință, erà siguranţă ca toată banda aceasta să fie 
prinsă în plasă, și dată pe mâna justiţiei; ọ condamnare nu 
făceă îndoială. Dela aceștia, prin o urmărire stăruitoare și în- 
demănatecă, se puteă, dacă nu pune mâna pe firele întregului 
complot, dar de sigur a se luă urma unora din făuritorii lui. 

Făcut-a cevă din toate acestea d-l Arion ? Cercat-a el măcar în 
acest caz, peste măsură de scandalos și bătător la ochi, să lo- 
vească în aceia din autorii scandalului bisericesc cari-i cădeau 
în mână ? Absolut nimic. Ba, ce zic? D-sa a luat poziţie alături 
cu plăsmuitorii de mărturii falșe şi contra Primatului. 

In adevăr, în urma retractării lui Tudorică Ionescu, -a încercării 
lui de sinucidere şi a declarației lui că fusese pus la cale de 
fostul preot Vasilescu, Sinodul făcuse intervenţie la parchetul de 
Prahova și la cel de Ilfov, ca să pună sub urmărire pe timândoi 
indivizii. Ambele parchete însă, pare că ar fi fost înțelese, de- 
clară că „nu găsesc caz de: urmărire împotriva nici unuia din 
ambii acuzaţi, cazul |or fiind de natură duhovnicească şi privind 
numai Sinodul, și că laicii nu se pot amestecă în afacerile bise- 
riceşti.“ 

E ușor de înţeles că acest răspuns neașteptat nu a mulțămit 
pe Mitropolitul Primat, care a protestat în Sinod. Răspunsul l-a 
primit dela d-l Arion: „Parchetul nu poate eși din lege. Noi nu 
putem împietă asupra conștiinței magistraţilor ţării. Dacă I. P, 
S. T. a fost victima unui şantaj, de ce ma reclamat când s'a 
petrecut faptul ? Referind azi cazul justiţiei, eu 'am intervenit pe 
lângă d-l Ministru al Justiţiei. ca să se facă o anchetă şi să se 
refere rezultatul ei. Parchetul ma putut lucră decât în confor» 
mitate cu legea și în limitele lekii. 

Legea, legea! In trei rânduri, cuvântul acesta se repetă ca 

un sunet de clopot. Par*tă văd pe d-l Ministru, cu ochii în tavan 
şi cu mâna pe inimă, cum pugeă la adăpostul /egi;, legii, pe in- 
teresanţii săi Ionești şi Vasileşti. Dar dacă l-aş apucă să-mi arate 
care. este acea lege de care vorbeă cu atâta emfază, nu știu çe 
ar răspunde. 

Mai întâil aş vreă să ştiu dacă legea din 1911 eră alta decât 
cea din 1910. In acest an, eu cerusem tot parchetului de Prahova. 
să facă anchetă asupra celor denunţate tot. de Tudorică Ionescu. 
Cercetarea s'a făcut îndată, și în mâna mea a fost ca vinovatul 
să fie dat în judecată. Nimeni nu mi-a vorbit àtunci de nici o 
lege care ar fi împiedicat aceasta. Până întrun an, se adaoge 
circumstanțele cu deosebire agravante ale unui sperjur comis 
întrun loc sfânt și înaintea unui Tribunal constituit în puterea 
unei legi, şi a unei denunțări pornite din partea lui Ionescu 
contra lui Vasilescu; şi ceea ce se putus€ cu un an mai înainte 
nu se mai puteă acum ? 

Dar chestia aceasta este prea gravă, pentru ca să trecem cu 
ușurință asupra ei. 

Sinodul este un organ de Stat, constituit prin:o lege. Tot prin 
lege, el este Tribunal de judecată pentru membrii săi. Ca Tri- 
bunal, el se bucură de toate prerogativele și drepturile pe cari 
e are orice autoritate judiciară, şi toate puterile publice sunt 
datoare să-i deă tbt concursul lor, atât pentru descoperirea ade- 
vărului, cât şi pentru aducerea la îndeplinire a hotăriîrilor lor. 

Probabil că lucrurile açestęa hu sunt spuse îħ termeni tocmai 
juridici, şi nu mă îndoiesc. că la prima ocazie d-l Arion se vă 
chinui din nou să facă spirit pe socoteala lor. Dar am spus în 
mod limpede ceea ce toată lumea știe și înțelege, și de rest 
nu-mi pasă. 

Aşă, tribunalele militare au şi ele o competență mărginită la 
o' anumită câtegorie de oameni ; dar nu e nici o deosebire între 
ele şi tribunalele civile în privința drepturilor "lor, şi nici Odată 
nu wa trece prin minte unui parchet oarecare să le refuze çon- 
cursul său când i s'ar cere. Presupun, spre exemplu, că un civil 
ar fi chemat ca martor înaintea unui tribunal militar, şi ar fi do- 
vedit că a făcut mărturie mincinoasă. Tribunalul militar nepu- 
tându-l judecă, pentrucă e civil, îl va deferi justiţiei civile. Işi 
poate închipui cinevă că aceasta ar refuză să-și facă datoria, sub 
cuvânt că „civilii nu se pot amestecă în afacerile militare ?“ 

Cazuri de acestea st ivesc în toate zilele; și nu am auzit încă 
până acum ca să se fi dat vre-o dată vre-un răspuns ca acela pe 
care l-a primit Sinodul, 

Acest răspuns nu poate fi considerat decât ca o eroare gravă 
a parchetului, și este imposibil să fie admis. El a fost în prima 
linie o grea ofensă adusă Sinodului, care a fost desconsiderat ca 
Tribunal regulat constituit ce eră, și căruia i s'a refuzat con- 
cursul la care aveă drept în această calitate din partea tuturor 
puterilor constituite ale Statului, fără a exceptă nici parchetele. 
Dacă teoria parchetelor de Prahova și Ilfov star admite, ar urmă 
că nici sentințele date de Sinod nu s’ar puteă execută, căci el nu 
are gendarmii lui, iar ceilalți nu ar trebui să intervină. Când Si- 
nodul ar caterisi un preot și acesta ar continuă să poarte ante- 
riul şi potcapiul, nu ar aveă cine-l opri, pentrucă sentința lui 
nu ar aveă valoare în ochii autorităţilor civile. Se poate admite 
o asemenea stare de anarhie? 

Imi pare rău să dau eu lecţii de drept unor juriști emeriți ca 
d-nii Miniștrii de Culte și de Justiţie; dar nu o dată mi s'a în- 
tâmplat să văd că bunul simţ şi vederea neînpiedecată de idei 
preconcepute mai lesne te dirige în dedalul subtilităților decât 
teoriile interesate. Și pe urmă, ştiu eu bine că nici înşişi d-nii 
Arion și M. Cantacuzino nu cred nici un cuvânt din teoria pe 
care au aplicat-o Mitropolitului Primat ad hominem. 

Legea zice, da, că laicii să nu se amestece în trebile biseri- 
cești. Parchetul de Ilfov şi de Prahova, spre exemplu, nu ar pu- 

vteà să deschidă urmărire contra unui preot pentrucă a citit în 

ziua de Paști evanghelia dela Crăciun ; dar aș vrea să le văd re- 
fuzând să-și facă datoria când acelaș preot ar lovi cu ciomagul 
pe cinevă. Acesta este un delict de drept comun, un delict contra 
ordiriei publice, și ca atare pe parchet îl privește, cu toate că 
<el care l-a comis este un preot. 

Delictul comis de lonescu și Vasilescu eră și el un delict de 
drept comun, și parchetul eră dator să ieă măsuri contra lor. De 
unde a scos el că eră vorba de un caz de natură duhovnicească ? 
Ce este duhovnicesc în cazul unui martor care jură strâmb? 
Atunci pentru ce la toți martorii mincinoşi nu este caz duhov- 
nicesc ? 

Aserţiunea celor două parcheţe este cu atât mai curioasă, cu 
cât nici mătar nu eră vorba de fețe bisericești. Unul este ma- 

cagiu la căile ferate, celălalt este preot respopit; acum s'a fă- 
cut şi el student, —tot student! 

Oricum se întoarce lucrul, se vede bine că teoria pusă înainte 
de cele două parchete nici nu suferă” discuția. Dacă ea ar fi fost 
opusă, nu Sinodului, compus din arhierei cari nu au de unde să 
cunoască legile și să înţeleagă suciturile ce li se aduc, ci cuivă 
care să ştie și să se incumete a-și apără drepturile, nici vorbăt 
nu este că afacetea ar fi mers mai departe, până în Casaţie, și 
este imposibil să crează cinevă că aceasta ar fi acoperit cu auto- 
ritatea ei o asemenea enormitațe. 

Dar nu se poate concepe ca Sinodul să facă apeluri și recur- 
suri f nu e în felul lui să se angajeze pe asemenea căi. 

Dacă însă Sinodul eră pus, în cazul acesta, în imposibilitate de 
a face să i se respecte prestigiul, drepturile şi prerogativele ce-i 
dau legile, eră alt cinevă care eră dator să o facă în locul lui, și 
acesta eră Ministrul Cultelor. D-sa este răspunzător pentru pă- 
strarea întreagă a autorității Sinodului, și când a văzut că i 
se aduce o asemenea lovitură, nedreaptă și ilegală, eră dator, 
să pue în joc toată autoritatea sa pentru ca lucrurile să reințre 
în regulă. 

Spune d-sa că „nu puteă să impieteze asupra conștiinței ma- 
gistraţilor ?“ Aceasta nu este serios. Deunăzi guvernul aveă cu- 
rajul să vorbească de aplicarea art. 108 unui întreg tribunal 
de magistrați inamovibili, pentrucă dăduse o sentință care nu-i 
plăceă ; și nu puteau doi Miniştri să facă să reintre în regulă pe- 
niște magistrați amovibili cari refuzau să aplice legea? 

Nu, asemenea motive nu pot amăgi pe nimeni. Adevărul este 
că guvernul eră decis ca să ieă Primatului orjce mijloace de apă- 
rare; să-l lase expus fără nici un sprijin la loviturile tuturor; 
chiar ale celor mai abjecți indivizi; să încurajeze, prin indife- 
rența lui binevoitoare, toate tentativele cele mai neruşinate; să 
paralizeze orice încercare de a se pune mâna pe firele complo- 
tului, și orice pas care ar fi putut speriă pe făuritorii ļui sau 
a-i împiedică întru cevă în uneltirile lor mârșave. Adevărul este 
că guvernul voiă să detroneze pe Atanasie cu orice preţ, și că 
pentru aceasta nu s'a dat înapoi de a încurajă și de a ulimentă 
scandalul, și de a se face complice până și cu al de Băjescu- 
Oardă, Şunda, Tudorică Ionescu și Vasilescu. 

Solicitudinea guvernului pentru dânșii a mers până acolo că 

s'a făcut şi avocatul lor, Procesele verbale ale anchetei din 1910 
a parchetului de Prahova contra lui T. Ionescu se aflau la mine. 
Mi s'au cerut şi le-am dat, socotind că se cer ca să serve în ur- 
mărirea lui ; dau scopul guvernului eră, din contra, de a le face 
să dispară, şi de a scăpă pe interesanțţii săi clienţi de primejdia 
de a vedeă publicate de mine acele constatări compromiţătoare. 
Iar d-l Arion i spune Primatului că reclamaţia lui numai are va- 
loare, pentrucă. trebuiă să o facă cu un an mai înainte, când s'a 
petrecut faptul şantajului. Primatul a tăcut, pentrucă nu știă 
ce va să zică prescripţia în materie penală și cari sunt terme- 
nele ei; dar d-l Arion, mare învăţat, cum a putut să-i opună; 
asemenea justificare'a refuzului său de a-şi face datoria? Și 
chiar dacă în chestia șantajului numai eră timp de șeclamat, cum 
rămăneă cu aceea a sperjurului ? 

Şi în această ocazie a trebuit să iasă la iveală acel spirit în- 
gust, acele mijloace de şicană măruntă de cari avocaţii uzează 
cà să salveze cauzele dubioase. Dar aci eră vorba de o chestie 
mare care nu trebuiă înjosită la nivelul unui proces la judecăto- 
rul de pace; măcar aci să fi fost scutită justiția de rușinea de 
a fi confundată cu şicana, care nu este decât caricatura ei. 

Este bine înţeles că abiă întors la Ploești după ce fusese scos 
din primejdie de d-l Arion, Th. Ionescu se grăbi să facă a pa- 
tra „retractare, revenind asupra acelei pe care o făcuse în Mi- 
tropolia din Bucureşti. Ce batjocură, și pe ce mâni a fost lăsată 
onoarea Bisericei şi a şefului ei! 

Intregul proces s'a desfășurat în mijlocul acestei atmosfere 
de scandaloasă părtinire. Nu s?a lăsat să scape nici o ocazie de 
a se stânjini apărarea Primatului ; nu eră incident, cât de neîn- 
semnat, în care d-l Arion să nu se ridice pentru a ṣe opune la 
tot ce cereă el: pentru o rectificare în procesul verbal, pentru. 
citarea sau refuzarea unui martor, pentru preferința rândului 
în acordarea cuvântului, în toate nimițurile dăm peste inevitabi- 
lul avocat, care luase locul Ministrului. 

La începutul procesului, d-l Arion declarase unui gazetar (a se 
vedeă Universul din 19 Maiu 1911) Că înţelege ea procesul dela 
Sinod să se rezolve, nu numai după canoane, ci și după echitate. 
Am văzut cè a înțeles d-sa prin echitate față de Mitropolitul 
Primat. Dacă cel puţin acelaș fel de echitate ar fi întrebuințat 
d-sa şi faţă de Episcopul de Roman, sar fi putut zice că d-l Mi- 

nistru eră drept în nedreptatea sa. Dar pe lângă că acesta bene- 
ficiă de toate neajunsurile ce se făceau adversarului său, el se 
mai folosiă adeseori și de tratamente: de favoate. Am arătat mai 
sus câtevă din acestea, dar mai sunt și altele. Mă mulțămesc să 
menţionez: unul, cu deosebire semnificativ, acela când, după ce 
sa luat depoziţia lui Şunda, cuponul de mandat poştal pe tare-l 
adusese el a fost înmănat P. S. Gherasim. Dar aceea eră piesă 
care acum aparţineă dosarului, şi nu se mai puteă da nimănui, 
şi cu atât mai puţin“uneia din părţile interesate. Prin aceasta 
P. S. Gherasim numai eră recunoscut ca simplu acuzator al P, S. 
Atanasie, ceea ce dejă fusese excesiv, de vreme ce el însuşi fi- 
gură în proces ca acuzaţ, dar eră transformat în membru al Tri- 
bunalului care judecă pe Atanasie. Sinodul puteă să comită gre- 
şala aceasta din neştiință: dar d-l Arion eră dator să intervină 
pentru restabilirea echităţii carei eră așă de scumpă. Nu a in- 
tervenit. Tot aşă ar fi făcut dacă cuponul s'ar fi remis P. S. 
Atanasie, ceea ce de altfel ar fi fost mai drept, de vreme ce 
dela dânsul se furase ? | 

Mai este un fapt pentru care d-l Ministru are să deă socoteală. 

Episcopul de Roman cutezase ca într'o hârtie dată M. S. Re- 
gelui să amenințe cu reclamaţii la Bisericile străine. Fapta acea- 
sta, constituiă, pe lângă o abatere canonică, şi o crimă de Stat. 
Să poate să nu fi fost adusă la îndeplinire, deși d circulat vorba 
că P. S. S. ar fi şi executat ameninţarea sa. Dar numai faptul de a 
o fi proferat, şi mai ales către Capul Statului, eră o vină de o 
gravitate excepţională. Dar d-l Ministru, care arătă atâta prefă- 
cută scandalizare că P.'S. Atanasie ar fi avut cu 12 ani mai îna- 
inte relaţii clandestine cu o femeie, nu se emoționă de loc față 
de ce făceă acum P. S. Gherasim. Trebuiă ca darea lui în jude- 
cată să fi fost motivată, între cele mai grele acuzări, şi pe acea- 
sta, căci eră de sigur o mai mare primejdie pentru Biserică 
ca unii din chiriarhii săi să se gândească la introducerea inter- 
venţiei străine în afacerile ei, decât ceea ce se impută P. S. 
Atanasie. Ttebuiă făcut cu P. S. Gherasim un exemplu răsunător, 
care-i să pună capăt pe viitor altor năzuinţe inconsciente ca ale 
lui. Ministrul eră dator să urmărească cu cea din urmă energie 
pedepsirea lui anume pe chestia aceasta. Dar el nu și-a făcut da- 
toria, pentrucă, precum se siliă să facă cât' mai grea posibilă! 

situația Primatului, tot așă nu voiă să facă nici un neajuns E- 
piscopului de Roman, 


k 

Atitudinea parțială a guvernului nu mai face îndoială pentru 
nimeni, când să iea cunoștință de aceste fapte. Dejà în timpul 
procesului, și chiar pentru cei cari nu urmăriau prea de aproape. 
vicisitudinele lui, impresia generală eră că purtarea guvernului 
eră faţarnică și nedreaptă. 

Dacă ar mai trebui o nouă probă pentru aceasta, presa gu- 
vernamentală ne-ar da-o. 

Pe când partidul liberai se abţineă cu îngrijire dela orice in- 
tervenire, ba oferiă şi concursul lui? pe când presa lui nu fä- 
ceă decât să înregistreze apeluri pacifice şi se mărgineă aproape 
exclusiv la un rol 'de pură informaţie, gazetele guvernului nu 
scăpau nici o ocazie de a aruncă nota lor plină de ură și de răs- 
colire a patimilor, luând pe față pozițiune vrăjmășească con- 
tra Mitropolitului Primat. Lucrul acesta nu a lipsit de a fi rele- 
‘vat de presa liberală încă de atunci, şi în mai multe rânduri, 
ceea ce nu a adus însă nici o îndreptare. In tot cursul procesu- 
lui, Epoca și Seara au fost pline de tot felul de informaţii, note, 
interviewuri și articole, inspirate de cea mai fățișă dușmănie 
contra Primatului. Ele se luau la întrecere cu gazetele de scan- 
dal cele mai decăzute în publicare de interviewuri, scrisori, acte 
şi orice fel de.piese de originele cele mai, suspecte, cu singtira 
condiție ca să lovească în Primat. Chiar în ziua când trebuiă 
să se pronunţe sentința, una din ele a publicat un articol violent 
contra P. S. Atanasie, cerând caterisirea lui, și șe indignă contra 
unei informații date de yn alt ziar, cum că d-l Arion ar fi feli- 
citat pe Primatul pentru frumoasa sa apărare. Nu trebue apoi 
să se uite că Şunda, care a jucat în proces un rol aşă de urît, eră 
un om despre care se spune că se găseă vecinic prin redacţiile 
gazetelor guvernamentale. E 

In sfârșit nu se pot trece sub tăcere presiunile pe cari d-l 
Arion le-a exercitat direct asupra membrilor Sinodului, pentru a 
obţine o sentință așă cum doriă guvernul. Fără să mai vorbim 
despre amănuntele cari s'au dat prin ziare asupra acestor ten- 
tative, să nu uităm că chiar unii membri ai Sinodului s'au plâns 
cu amărăciune de tortura la care au fost supuși. 


www.dacoromanica.ro 


___ 122 





Este lesne de înţeles în ce stare sufletească trebuiă să se afle 
Mitropolitul Primat în faţa acestei nepomenite deslănțuiri de pa- 
timi contra sa. Expus timp de doi anj la calomniile cele mai neau- 
zite, la o explozie de răutate cum nu s'a mai văzut, la loviturile 
unor oameni culeși de prin cele mai infecte pături sociale, Pri- 
matul etă în drept să compteze, daca nu pe sprijinul, cel 
puţin pe nepărtinirea guvernului. Dar când s'a văzut lovit cu 
atâta pornire și din partea aceasta, eră natural să-și piardă rab- 
darea, ceea ce explică acele câtevă isbucniri de protestare şi 
„dé indignare ce s'au văzut din partea lui. 

De altă parte însă, o bună parte din opinia publică nu se [lasă 
să fie înşelată de înscenările puse la cale. Numeroși oameni po- 
litici, profesori şi alți oameni de seamă, își manifestară simpatia 
lor pentru cel persecutat. In deosebi au avut o semnificație 
mare manifestaţiile de respect şi simpatie ale clerului din epar- 
hia Mitropoliei de Bucureşti, Care avuse timp să cunoasca și şă 
preţuiască pe chiriarhul său. 

In asemeni condiţii nu a fost uşoară lupta guvernului pentru a 
ajunge să scape de Primatul care nu-i plăceă. 


* 
+ s 


Acum că cunoaștem atâtea fapte cari zugrăvesc în mod aşă de 
limpede purtarea guvernului în chestia sinodală, trebue să ne 
punem întrebarea: care să fi fost cauza acestei porniri vrăjmă- 
şești contra unui om care nu-i făcuse nici un rău? ce interes 
așă de mare aveă el ca Primatul să fie numai decât scos din. 
scaun ? ce scop urmăreă ? 

Ar fi o copilărie să credem că guvernul ar fi crezut în mod 
serios, măcar un singur moment, că învinuirea de imoralitate 
pentru cazul din 1899 ar fi fost de o gravitate așă de capitală 
în cât să nu să poată spălă decât prin un scandal fără precedent. 
Nu cred pe membrii guvernului așă de lipsiți de judecată în cât 
să nu înţeleagă că răul ce sa făcyt Bisericei prin campania de- 
șănţată a P. S. Gherasim și a complicilor săi, agravată prin spri- 
jinul ce i-a dat guvernul, nici nu poate fi comparat cu acel ce 
rezultă din o faptă ce s'ar fi comis acum 12 ani, care rămăsese 
cu totul necunoscută și care hu a devenit publică decât tot 
din vina P. S. Gherasim. Chiar dacă faptul sar fi petrecut în 
realitate, este aproape de mintea omului că-nu eră în intefesul, 

nici al Bisericei, hici chiar al moralei publice, ca el să serve de 
pretext de scandal pentru aceia cari numai prin scandal căutase 
să-şi îndeplinească răsbunările. Nu este nici o Biserică pe lume 
în cari să nu se întâmple cazuri de acestea, dar nici nna nu s'a 
găsit până acum care să creadă că e în folosul ei şi al «redincio- 
şilor de a le exploată ca pe o mină de scandal. A trebuit să a- 
vem noi parte de un Episcop ca P. S. Gherasim și de un guvern 
“ca cel de azi, ca (să ne dăm în spectacol lumei așă cum ne-am dat. 

In orice proces, când se aduc acuzaţii, cei cari le hduc sunt das 
tori să le probeze, iar nu numai acuzatul e ținut să dovedească 
netemeinicia lor. In procesul acesta, se aduceau tot felul de în- 
Vinuiri fără nici o probă, altele bazate pe probe de nici o vâ- 
loare, şi pe urmă se ziceă Primatului: „Dovedeşte că nu e aşă.“ 
Așă a fost cu acuzaţia de sacrilegiu când cu sfințirea bisericei 
- dela Turburea, când P. S. Gherasim, numai după închipuirea sa, 
a formulat cea mai grea acuzare ce se poate aduce unui preot, 
Asemenea feluri de acuzaţii trebuiau aruncate la o parte fără 
cercetare. De se făceă așă, nu ar fi rămas nici a zecea parte din 
scandalul petrecut. P. S. Gherasim şi cu ai lui sar fi bolnăvit 
de inimă rea; dar asta este indiferent. 

Chiar boala dela 1899 nu puteă fi invocată ca o certitudine, 
<ų toată scrisoarea exploatată de d-l Chiricescu. D-l Disescu, 
care este un jurist cel puţin tot atât de savant ca d-l Arion, a 
dovedit aceasta prin o scrisoare a sa care s'a publicat. 

Eşte dar cert că guvernul, dacă voiă, puteă lesne să reducă la 
proporţii cu totul neînsemnate groaznicul scandal; mai ales pen- 
tru un avocat abil, cum este d-l Arion, lucrul acesta ar fi fost o 
jucărie. Dacă nu a făcut-o, este că credeă că numai pe calea acea- 
sta puteă să ajungă la schimbarea Primatului. Şi atunci iar se 
pune întrebarea: pentru ce? 

Un singur răspuns este posibil: guvernul a fost dominat de 
cele mai meschine considerații personale, de acel politicianism 
josnic, pe care-l amestecă în tot ce face. 

Nu s'a întâmplat odată ca partidul conservător să iea guver- 
nul fără ca să ducă o luptă desperată ca să umple toate locu- 
rile pe cari poate pune mâna cu creaturile lui. El a fost totdea- 
una incapabil să facă, spre exemplu, nişte alegeri de chiriarhi 
ca acele din 1909, cu exclusiva preocupare a meritului și scutite 
cu totul de preocupări de partid. Intre numirea unui candidat 

bun, dar neînscris în clubul lor, şi una orcât de rea a unui parti- 
zan, conservatorii nici odată nu ezitează : ei fac totdeauna pe cea. 
de a doua. i 

Nimic nu scapă de această goană furioasă. In administraţie, 
în armată, în învățământ desus până jos, în magistratură, peste 
tot trebue să aducă ei această mentalitate. 

Biserica -nu puteă să scape de aceeași contaminare. 

Mitropolitul Atanasie devenise odios conservatorilor pentrucă, 
după ce.la 1909 ei sperau dela opunerea lui la modificarea le- 
gii sinodale ocazia așă de mult aşteptată de a pune în fine mâna 
pe guvern, au văzut de odată înşelate aşteptările lor. Din ziua 
aceea, Mitropolitul Atanasie numai merită să fie tratat decât ca 
un liberal, Şi nici nu au lipsiţ de a-l trată ca atare. Să ne aducem 
aminte modul barbar cum s'a purtat cu dânsul în Senat însuşi 
d-l Arion, în cursul discuţiei din 1909. 

Incepând procesul din 1911, sentimentele guvernului față de 
P. Ș. Atanasie nu puteau face iluzie nimănui. 

Atacat din toate părţile şi izolat cum eră, Primatul se väzù si- 
lit într'o zi se ceară sfat şi dela aceia cari îl mai ajutaseră cu 
sfatul lor în momente-grele. A avut o convorbire cu d-l I. Bră- 
tianu și cu mine. 

De sigur că dacă un Subcomisar sau un subprefect şi-ar fi 
permis o asemenea enormitate, guvernul d-lui Carp! l-ar fi dat 
afară în 24 de ore. Dar Mitropolitul nu este nici subcomisar, 
nici subprefect, și să puteă crede că guvernul va aveă pudoarea 
să înțeleagă asta. Dar nu a fost așă. Presa guvernamentală în- 
dată s'a alarmat, şi a aruncat învinuirea: „Mitropolit liberal.“ 
Aceasta suscită îndată noțiunea de „Mitropolit conservator“, și 
ideea că dacă liberalii avuseră Mitropolitul lor, trebuiă acum 
ca şi conservatorii să aibă pe al lor. 

Şi lucrul nu se mărginește aci. Insuși d-l Arion nu s'a sfiit să 
spună I. P. S. Atanasie că nu-i poate da sprijin, atât pentrucă 
la deschiderea Sinodului spusese că legea din 1909 eră canonică, 
cât şi peħtrucă avuse întrevedere cu foştii Miniștri liberali. Aveă 
cel puțin meritul sincerității. De aceea de atunci: eu m'am ferit 
de a mai da ochii cu I. P. S. Atanasie, ca să nu-i fac rău mai 
mare decât ajutorul ce-i puteau aduce sfaturile mele. ` 

Alt caz Unul din foștii Miniştri liberali a crezut de cuviință 
să facă o vizită de politeță unuia din chiriarhi cu cari eră în rez 

lații personale. A doua zi unul din Miniștrii în exercițiu veni să 
vadă pe chiriarhul în chestie, și nu lipsi să-l cerceteze asupră vi- 
zitei primite, 

Insuși d-l Arion, în ședința Senatului din Decemvrie trecut când 
Sa votat legea sa sinodală, făcă aluzie la această vizită, ca la o 
tentativă de amestec în chestia pe care țineă să d rezolve d-sa 
singur. „Unii liberali s'au interesat prea de aproape de soluția 
din Sinod,“ a zis d-sa. Ar fi voit d-sa, se vede, ca și liberalii să 
facă ca partidul d-sale, care nu se interesează de nimic, nu stu- 
diază nimic, şi de aceea gici nu cunoaşte, nici nu înțelege nimic 
în chestiile pe cari este chemat să le rezolve. 

Se înţelege că un guvern'care nutriă o asemenea meftalitate 
nu erà să lipsească de a se folosi de orice ocazie și de orice mij- 
loc pentru a întinde și asupra Bisericii sistemul său. Nu s'a dat 
înapoi dela un scandal enorm pentru a face vacant scaunul de 
Mitropolit, iar zilele acestea văzurăm la ce mijloace alergă pen- 
tru a face să pătrundă în Sinod şi alți partizani de ai săi, ca 
să-şi asigure majoritatea. 

Aci dar stă toată explicația celor petrecute. Acelaș politicia- 
nism josnic şi neinfeligent care a făcut pe guvern să sfâşie o 
lege ca aceea d organizării Ministerului de Instrucție penţrul a-și 
căpătui partizanii, şi care aduce perturbaţia în toată administrația 
de câteori vine la guvern partidul așă zis al ordinei, aceeași, men- 
talitate care în miezul nopţii de 28 Aprilie a împins la devastă= 
rile şi sălbăticiile cunoscute, tot acestea sunt cari au dictat pur- 
tarea guvernului în criza provocată de P. S. Gherasim. Scandalul 
procesului sinodal nu este decât un inel din lungul șir de scan- 
dale prin cari se manifestă viața partidului conservator de trei 
ani încoace. 

+ 
s + 

Pentru a nui întrerupe șirul expunerii, am lăsat întradins să 
vorbesc tocmai acum despre o curioasă încercare de a se pune 
capăt crizei, prin demiterea de bună voie a ambilor chiriarhi cari 
erau puși în cauză. 

Chiar în prima şedinţă á Sinodului, înainte de a intră în cer- 
cetarea procesului, avù loc o consfătuire secretă între membrii 
lui cu d-l Ministru. Rezultatul acestui conciliabul fu că Sinodul 
“ numi o comisie care să meargă la fiecare din cei doi phiriarhi şi 

să le ceară să demisioneze, fără a se mai intră în dezbaterea 
procesului. 

Aceeași încercare fu repetată și în ultima şedinţă a Sinodului, 
înainte de pronunţarea sentinţei. 

Rezultatul acestor demarşe este cunoscut. I. P. $. S. Atanasie 
declară cu hotărîre că nu demisionează şi așteaptă să fie judecat, 
P. S, Gherasim consimţiă să se retragă, cu condiția ca Primatul 
să demisioneze înaintea lui, și ca să se retragă toate acuzaţiile 
ce i se aduseseră. 

Nu eră greu de prevăzut care vă fi sutcesul acestei încercări. 
Când se știă că de doi ani se cercaseră fără nici un folos toate 
mijloacele de a face pe Episcopul de Roman să revină la sen- 
timente mai creştineşti, când se cunoşteă ura neîmpăcată ce nu- 
triă contra Primatului pe care nimic nu reușise să o domolească 
cât de puţin, cum se puteă speră ca acum, în pragul procesului, 
când aveă totul pregătit pentru a da cele mai grele lovituri, eră 
să renunţe el la satisfacerea răsbunării sale, acestei supreme bu- 
curii pe care cei vechi o rezervau zeilor ? 

Cât pentru Mitropolitul Prifnat, în urma campaniei infame de 
calomnii ce se dusese contra lui, a demisionă înainte de tratarea 
procesului ar fi însemnat că recunoaște de bune acuzaţiile ce i 
se aduseseră, şi că nu se simte în stare să le respingă. Demiterea 
pe chestia imoralităţii, mai ales în împrejurările din Maiu 1911, 
ar fi fost considerată, chiar de acei cari erau de partea sa, ca o 
dovadă că Primatul nu cuteză să înfrunte judecata Sinodului ; 
dar aceasta i-ar fi atras Gondamnarea sigură a altui Tribunal, 
acela al opiniei publice. Acei cari cunoșteau temperamentul neîn- 
fricoșat al Primatului şi cari au văzut pe urmă în ce chip stră- 
lucit şi-a făcut apărarea, mai ales față de îngăimările adversa- 
rului său, puteau să-și închipuiască că nici odată nu ar fi accep- 
tat el o sinucidere așă de ruşinoasă. 

Se înțelege că guvernul, care nu lăsă să treacă nici o ocazie 
de a face greșeli, nu eră să o scape nici pe aceasta. Fie că chiar 
el va fi inventat această soluţie care, dacă ar fi reușit, i-ar fi 
permis să considere chestia ca închisă și-i puneă. în acelaş timp 
la dispoziţie și scaunul vacant de Mitropolit, fie că a luat-o așă 
cum i-au prezinfat-o_ alţii, fapt este că el a adoptat-o şi a făcut 
ce a putut ca să o realizeze, jar d-l Arion își prepară dejă laurii, 
"Făcând confidenţe reporterilor de pe la gazete. 

Refuzul ambilor chiriarhi de a demisionă fu o crudă decepţie 
pentru guvern. Revenit din iluziile sale de un moment, el luă 
hotărîrea, în Consiliul de Miniştri dela 24 Iunie 1911, a se exe- 
cută hotărîrea Sinodului aşă cum va fi dată, guvernul fiind ho- 
tărît să privească conflictul sinodal ca o chestie pur bisericească, 
fără nici un amestec politic. 

Decizia aceasta, luată după ce se cunoscuse refuzul Primatului 
dej a demisionă, eră dovada că soluţia cu demisiile voluntare pro- 
venià dela guvern, sau că cel puţin el se agățase de dânsa ca de 
singura scândură de scăpare ce i se oferiă, în imposibilitatea în 
care eră de a 'găsi o altă cale de a eși din greutate. Ea eră recy- 
noașterea formală a neputinței sale, de oarece se spălă pe mâni 
și aruncă totul în spatele Sinodului. 

Dacă sar fi gândit demai înainte cât de puțin, prevedeă acest 
eşec. Dar dacă s'ar fi gândit, ar fi găsit poate o altă cale care 
i-ar fi oferit mai multe probabilităţi de reuşită. 

Mitropolitul eră prea inteligent ca să nu înțeleagă că nici in- 
teresul, nici demnitatea lui nu-i permiteă să se retragă forțat 
pe chestia imoralității. Dar altcevă ar fi fost dacă i sar fi oferit 
posibilitatea de a demisionă pe o chestie de principiu. 

Chestia aceasta eră găsită gata; eră legea sinodală. Primatul 
apărase legea din 1909, şi în repeţite rânduri declarase că ea nu 
aveă într'însa nimic necanonic. La deschiderea sesiunii Sinodu- 
lui din Maiu 1911 el repetase această declarație. El eră dar an- 
gajat ca să o apere. De altă parte, d-l Arion combătuse legea 
în 1909, şi la deschiderea sesiunii Consistoriului Superior Bise- 
ricesc promisese să o modifice. Cauza conflictului necesar nu mai 
trebuiă dar căutată ; şi cine știe ? pentru un om abil cum este d-l 
Arion, poate nu ar fi fost greu a se pregăti mai dinainte terenul, 
sugerând Primatului ideea retragerii pe această chestie, iar nu 
pe a imoralităţii, ceea ce nu eră serios. 

In cazul acesta, Sinodul s'ar fi mulțumit la Maiu trecut să nu- 
mească o comisie care să facă ancheta asupra datelor procesului. 
La Octomvrie următor, ar fi judecat şi condamnat pe P. S. Ghe- 
rasim, și ar fi achitat pe I. P. S. Atanasie, așă cum a făcut; dar 
în acelaş timp se convocau Camerele într'o sesiune extraordinară 
de câtevă zile, şi să modifică legea, ceea ce ar fi dat o aparenţă 
de justificare demisiei Primatului, nu l-ar fi făcut să plece mic- 
şorat şi înjosit, şi 'ar fi cruțat şi Biserica. de ruşinea'ce s'a de- 

vărsat asupra ei și prin modul cum s'a tratat procesul, și prin 
acela cum s'a smuls demisia Primatului la Iunie trecut. 

Fără îndoială, nimeni nu poate afirmă că Mitropolitul ar fi 
consimţit și la această combinaţie; dar în orice caz ea tot pre- 
zintă oarecari putinţe de reuşită, pe când aceea pe care a încer- 
cat-o guvernul eră o curată copilărie. 

Dar concepţiile guvernului nu puteau merge așă de departe, 
şi eu nu puteam să-i propun o soluție a cării soartă erà sigură 
de mai înainte. Școala junimistă să ştie că e convinsă că ea are. 
monopolul tuturor felurilor de geniu, și de aceea pentru dânsa 
este o chestie de demnitate de a nu găsi nici odată nimic bun 
dacă nu a eşit din capul ei. De aceea am văzut ce primire a fä- 
cut ea bunei Voinţe cu care d-l Brătianu oferise concursul par- 
tidului liberal pentru rezolvarea crizei. Afară de aceasta, se mai 
ştie că partidul dela guvern este atins de haretofobie acută. O 
soluție propusă de mine ar fi avut efectul:de a împinge gu- 
vernul într'o direcţie diametral opusă, chiar cu riscul de á se 
prăbuși în prăpastie. Tăcând, tot mai lăsam loc unei șanse ori- 
cât de neînsemnate că poate d-l Arion se va gândi el singur la 
această soluţie. Vană speranţă! 


* 
* * 


După patruzeci de zile de scandal, procesul se: termină în 
fine la 24 Iunie, prin cunoscuta sentință, care achită pe Mitropo- 
litul Primat și condamnă pe Episcopul.de Roman la destituire 
fără caterisire. 

Pentru' toţi oamenii cu minte, achitarea Primatului fu o adevă- 
rată uşurare. Nu numai se evită astfel spectacolul rușinoș şi 
trist al unei condamnări care ar fi fost o primă de încurajare 
pentru infamiile înscenate, dar se cruță şi Biserica de durerea de 
a se vedeă dezonorată în persoana șefului său. 

Mai criticată a fost partea privitoare pe P. S. Gherasim. Din- 
tre cei tari admiteau ca meritată condamnarea lui, unii găsiau 
că simpla destituire nu eră o pedeapsă“ îndestulătoare pentru o 
vinovăţie așă de, mare ca aceea a Păr. Safirin. Afară de aceasta, 
ei puneau întrebarea dacă simpla destituire fără caterisire eră 
canonică. ` 

Nu voiu discută această din urmă objecţiune. Nu cunosc destul 
de bine canoanele în punctul acesta ca să-mi dau o părere; dar 


www.dacoromanica.ro 


129 


se spune că în istoria bisericească sunt mai multe exemple de 
destituire făcută fără caterisire. Cât privește însă că pedeapsa 
nu a fost destul de grea după gravitatea culpei, eu sunt de pă- 
rere că Sinodul a procedat “înțelept. Lumea noastră, străină cum 
este de trebile bisericeşti și dându-și rău seama de gravitatea 
celor petrecute, ameţită şi de strigătele partizanilor celui pe- 
depsit, puteă să găsească că Sinodul a mers prea departe pro- 
nunțând caterisirea. Aceasta ar fi putut da loc la un reviriment 
care nu ar fi fọst în avantajul bunei regule în Biserică. Dat 
însă fiind temperamentul P. S. Gherasim şi disprețul absolut ce 
are pentru legile şi autoritățile țării sale, erà neîndoios că P. 
S.`S., cu toate că recunoscuse că Sinodul eră bine constituit ca 
să-l judece, tot va nesocoti sentința lui și va continuă să rămână 
în stare de răsvrătire. Așă a şi fost. Se va impune dar în curând 
nevoia de a se pronunță și caterisirea. De rândul acesta însă ni- 
meni nu se ya mai găsi care să gândească că pedeapsa este prea 
mare și nu destul de meritată. 


a 
* * 


Hotărîrea Sinodului se păreă că pusese capăt, cel puţin pentru 
moment, scandalului bisericesc. Toată lumea doreă și speră re- 
stabilirea liniștei, când iacă de o dată se lăţește vorba că Mi- 
trojpolitul Primat are intenția să demisioneze, şi a treia zi, 26 
Iunie, ştirea aceasta se și confirmă. 

Fără îndoială, cine se gândește la torturile sufleteşti prin cari 
trecuse I. P. S. Atanasie timp de doi ani Şi jumătate îşi dă seama 
cât de obosit și descurajat trebuiă să se simtă. Dar sentința Si- 
nodului, venind după strălucita apărare pe care și-o făcuse, îl 
răsbună de toate calomniile, şi trebuiă să-i întărească sufletul, 
căruia tocmai energia nu-i lipsiă. De aceea hotărîrea neașteptată 
a Primatului a surprins şi pus în mifare pe toți. Pentru cine ştie 
însă cum s'au petrecut lucrurile, evenimentul acesta nu are nimic 
surprinzător. Va veni vremea, sper, în curând, când sd vor puteă 
da și acestea pe față, Atunci se va vedeă până unde poate inerge 
îndrăsneala și lipsa de scrupul a unor oameni. 

Oricum ar fi, demisia Primatului, venită chiar a doua 2i după 
achitarea lui, avù un efect dezastros. Ca rezultat imediat, ea 
zdruncină cu totul autoritatea sentinței, care apării în ochii ce- 
lor ce nu știau cum s'a smuls demisia ca un Simplu compromis 

încheiat între Sinod şi guvern. Ea făcii apoi să dispară imediat 
încrederea ce începuse să renască, că se va fi pus capăt turbu- 
rărilor şi că lucrurile vor reintră pe cale normală. Chestia bise- 
ricească continuă să rămână deschisă, doar îşi schimbă numele, 
și în loc de chestia răsvrătirei Episcopului de Roman, ea se numi 
chestia vacanței scaunului primaţial. 

Sub această fogmă, ea eră destinată să dureze opt luni, să 
treacă prin fazele cele mai comice și să pună pe guvern în si- 
țuația cea mai ridiculă, justă pedeapsă pe care o merită cu priso- 
sință prin lipsa de pricepere, de energie, și mai ales de bună cre- 
dință, de care dăduse dovadă în tot cursul afacerii. Biserica însă 
a avut să îndure noi suferințe, pentru ca în cele din nrmä să “a- 
jungă la o situație mai rea decât cea dela începutul crizei, 

Dar guvernul a fost mulțămit. El reușise să alunge din scaun 
pe „Mitropolitul liberal“, şi triumful acesta aveă pentru el mai 
mare preţ decât toate interesele Bisericei Ja un loc. 


Urmări şi concluzii. 


Precum după o bătălie se numără pierderile, tot așă în urma 
crizei biscriceşti se cuvine să recapitulăm raul cauzat Bisericei 
prin cele întâmplate. Totdeodată trebue să amintim cele ce au 
urmat după pronunţarea sentinței, şi să apreciem și modul “cum 
guvernul și-a făcut datoria. 


* 
* 2 


Nici nu apucase a se terminà procesul, şi dejà guvernul îşi 
câmtă osanele, că a pus capăt crizei. Bucuria îi fu de scurtă dul 
rată, și cel care i-a turburat-o fu tot P. S. Gherasim. Dacă va mai 
fi fost cinevă care să nu recunoască mentalitatea anarhică a ace- 
stui om, purtarea lui dela Junie încoace va fi de ajuns, socotesc, 
pentru a-i convinge. j 

Mai întãiu, îndată ce sèau terminat apărările, P. S. S. se 
grăbì să ceară să i se restitue piesele pe cari le depusese, între 
altele scrisoarea din 1899 a P. S. Atanasie şi cuponul poştal sus- 
tras de Şunda. Aveă de gând prea sfântul să aibă cu ce duce şi 
mai departe scandalul ; nu-i ajungeă cât făcuse. Dar de astă dată 
se lovi de refuzul categoric al Sinodului. 

După ce i $a comunicat sentința şi când prefectul de poliţie 


www.dacoromanica.ro 


131 


venise să se înţeleagă cu dânsul în privinţa execuţărei ei, P. S. 
îi spuse că nu se poate deocamdată mișcă din Bucureşti, din 
cauza procesului dela Universitate al d-lui Chiricescu. Dar în a- 
ceeași seară se urcă pe furiş în tren şi se duse la Roman, bine 
hotărît a nu părăsi Episcopia cu nici un preţ. In acelaș timp 
trimite o telegramă, atât M. S. Regelui cât și Ministrului Cul- 
telor, prin cari | le declară că nu recunoaște sentinţa Sinodului și 
nu se supune ei. 

Cari vor fi fost gândurile P. S. S. comițând, asemenea acte? 
Crezut'a. că va intimidă şi pe guvern, și p€ toţi, și că nu va în- 
drăzni nimeni să se atingă de dânsul? Sperat-a că se va pro- 
duce printre credincioşii din eparhia Romanului vreo turburare, 
cu scop de a nu lăsă să li se iea un aşă de preţios Episcop? 
Orice va fi socotit P. S. S., actul său eră o prea îndrăsneaţă 
sfidare pentru ca să nu fie reprimat imediat. 

Trebue să recunoaştem că guvernul dădù dovadă de energie 

otărîre. Cinci ore după sosirea sa, în Roman, îndrăzneţul că- 
lugăr fu scos cu procurorul din palatul episcopal, urcat întrun 
automobil și expediat la București. Aceasta a fost singura dată 
în cursul întregii crize când guvernul și-a dat seamă de ce trebue 
să facă, şi a lucrat repede și energic. 

Dar întâmplarea aceasta amintește o alta la fel. In Maiu 1896, 
un alt chiriarh, condamnat în bună regulă de Sinod, nu la simplă 
destituire, ci la caterisire, anume Mitropolitul Primat de atunci 
Ghenadie, făcuse întocmai ceea ce a făcut în Iunie trecut P. S. 
Gherasim la Roman ; nici P. S. Ghenadie nu voise să recunoască 
sentinţa, refuzase să i se supună şi se opusese la invitarea de 
a părăsi palatul mitropolitan. Guvernul de atunci, prezidat de 
d-l Sturdza, a făcut întocmai ceea ce a făcut acum guvernul d-lui 
Carp: şi d-l Sturdza a trimis procurorul care Pa silit pe P. S. 
Ghenadie să plece din palat şi să se ducă la mânăstirea pe 
care singur și-a ales-o. 

Dar asemănarea se oprește aci. In 1911, în opoziţie erau li- 
beralii. Cu toate că până atunci ei combătuseră pe P. S. Ghe- 
rasim, dacă ar fi fost și ei politiciani de rând și setoși de avan- 
tajele puterii, puteau prea bine să schimbe deodată frontul, să 
iea apărarea P. S. Gherasim și să ducă campanie sălbatecă „pen- 
tru apărarea unui prea sfânt chiriarh pe care un guvern infam 
și fără Dumnezeu a cutezat să-l batjocorească şi să-l violenteze“ ; 

şi slavă lui Dumnezeu, pe stradele Bucureștilor se găsesc destui 
de cei fără căpătâiu ,cari strigă tare şi aruncă cu cărămizi. Libe- 
ralii însă, cari nu înţeleg astfel nici onestitatea politică, pici da- 
toria lor de partid de ordine, nu au făcut așă. Nu numai că s'au 
abținut dela orice mișcare, dar au aprobat fără rezervă acţiunea 
guvernului. 

Tot așă se petrecuseră lucrurile în 1896? Atunci în opoziţia 
erau conservatorii. Contra I. P. S. Ghenadie atacurile au pornit din 
partea lor, cu aceă violenţă și lipsă de măsură pe care o pun ei 
totdeauna în tampaniile lor. Abiă însă guvernul d-lui Sturdza 
deschise contra Primatului acţiunea cerută chiar de ei, deodată, 
dintro zi într'alta ei își schimbară atitudinea și se întoarseră de 
partea P. S. Ghenadie și contra guvernului. Şi când Primatul fu 
scos din palatul mitropolitan, fu din partea lor o explozie de 
violență cum nu se mai văzuse. Cine nu-și aduce aminte de în- 
trunirile de atunci, de discursurile indignate ale corifeilor, de 
declamaţiile despre tăvălirea în noroiu a Bisericei „care ne fn- 
soţește și ne mângâe dela naștere până la moarte“, de invadarea 
Senatului de către mulțimea din stradă, de expedițiile d-lui 
Fleva contra Camerei Í 

Cine sunt oamenii cari la 1911 scoteau pe Gherasim cu poliția 
din episcopia sa ? Tocmai cei cari la 1896 se coborîseră în stradă 
pe o chestie identică. 

Tot este o dreptate pe lumea asta. Nu a fost om pe lume lovit 
mai fără scrupul de cum a fost d-l Sturdza la 1896: dar nici o 
răzbunare mai complectă și mai strălucită nu puteă să aibă 
decât aceea pe care i-au dat-o acum înșiși adversarii lui. Este 
pedeapsă pentru orice faptă necinstită ; vine uneori târziu, dar 
tot vine. Şi nici o pedeapsă mai arzătoare nu se cuveniă pentru 
cele din 1896 decât palma pe care vinovaţii și-au dat-o ei singuri. 


+ 
s s 


Atitudinea pe care P. S. Gherasim a luat-o în ziua închiderii 
procesului a păstrat-o de atunci neschimbată. Actele sale de răs- 
vrătire nici nu se mai numără, și mai fiecare zi aduce câte unul. 

In Octomvrie 1911, trimite Sinodului o nesfârșită întâmpinare 
la sentinţa pronunţată contra lui, în care renoeşte declaraţia că 
refuză de a o recunoaște. Când se întrunește marele colegiu ca 
să aleagă un alt Episcop, îi trimite şi lui un protest violent, de- 
clarând de mai înainte nulă alegerea ce se va face. După alegere, 

face noului ales, P..S. Teodosie, o scrisoare publică, plină de 
ofense și insinuări. Când se deschide sesiunea extraordinară a 
Sinodului din Fevruarie trecut, nu lipsește de a scrie Preşedin- 
telui lui tot ca Episcop de Roman. Cât pentru convorbirile şi in- 
terviewurile sale, ele nici nu se mai numără. Şi acum ca și la 
1909, P. S. S. declară că nu va fi pace în Biserică până ce nu 
se va anulă tot ce s'a făcut și nu, i se va redă scaunul la care 
are drept. 

Unde sunt cei. cari ne vorbeau de omul sfânt, blând și paşnic, 
pe care numai dragostea de canoane îl scosese acum trei ani din 
pioasa şi sfânta sa smerenie ? 


* - 


Procesul d-lui Chiricescu în fața Universității din Bucureşti a 
fost un incident care trebue considerat ca o urmare a procesului 
sinodal. Când d-l Chiricescu comise fapta sa, fu în toată lumea 
o explozie de indignare nerezistibilă. In special Universitatea 
căreia aparțineă acest specimen de profesor fu în picioare, pentru 
a cere cu energie excluderea lui 'din sânul instituţiei pe care o 
dezonorase. După o scurtă ezitare, guvernul cedă presiunii opi: 
niei publice și trimise pe vinovat în judecata comisiei discipli- 
nare universitare. 

Procesul dură mai multe săptămâni, cu suspensiuni şi amâ- 
nări. In tot cursul lui, nu se văzii nici cel mai mic semn că vino- 
vatul îşi dădeă în fine seama de enormhitatea faptei sale. Toată 
apărarea sa a consistat în invocare de tot felul de tertipuri de 
procedură, după cum fusese în cea mai mare parte și aceea a P. 
S. Gherasim. l 

In cele din urmă, comisia disciplinară pronunță sentința, care 
surprinse pe toată lumea. După ce recunoșteă pe d-l Chiricescu 
vinovat și nedemn de a mai Yigurà în corpul universitar, invocă 
în favoarea lui, ca circumstanță atenuantă, serviciile lui trecute, 
pentru a cere suspendarea aplicării pedepsii. Aceasta echivală cu 
asigurarea impuhității pentru un om pe tare comisia însăși îl 
judecase ca periculos pentru moralitatea tinerimei și ca o dezo- 
noare pentru Universitate. 

O asemenea sentință nu puteă decât să provoace o nouă is- 
"pucnire de protestări indignate. Fură articole violente în presă, 
întruniri de protestare ale profesorilor universitari. Mulţi acu- 

zara pe Ministru, că, după ce dăduse în judecată pe d-l Chiri- 
cescu pentrucă nu putuse face altfel, căută acum pe sub mână 
să-l facă scăpat, din calcule de politicianism. 

Acuzările acestea, pe cât timp nu erau întemeiate decât pe 
bănueli, nu trebue menținute. Sunt destule alte lucruri în afa- 
cerile. acestea pentru cari guvernul merită să fie judecat cu as- 
prime, ca să nu i se mai facă și 'proces de intenţii. Sentința co- 
misiei disciplinare eră urmarea unor anumite puncte de vedere 
cari sunt admise în unele sfere Universitare, și cari și altă dată 
au apărât de pedeapsă’ pe unii vinovaţi. De rândul acesta, lu- 
crurile intrară în ordine prin faptul că Ministrul nu admise ape- 
lul la indulgență, şi excluse pe d-l Chiricescu din învăţământ 
pentru totdeauna. 

Fu şi acesta unul din puținele cazuri în cari, în afacerea a- 
„ceasta, un mare vinovat a avut con ce o meritase, 


$ 
+ * 


Se terminase procesul ; se detronase P. S. Gherasim, şi se es- 
torcase demisia P. S. Atanasie. Guvernul şi partizanii săi jubilau 
şi ântau victorie că puseseră capăt crizei. Ce repede aveau să 
înțeleagă ei înțeleptul proverb latin că Stănca Tarpeiană este 
alaturi cu Capitoliul ! 

Se înţelege că un observator băgător de seamă ar fi știut 
chiar de atunci că criza nu constă numai în procesul Sinodal, că 
aveă rădăcini mai adânci, şi că ea șe agravase chiar din cauza 
acestui proces. Dar guvernul, deprins cum eră să judece lucrurile 
numai în mod superficial, socoteă că singurul lucru ce-i mai ră- 
mâneă de făcut eră de a împlini prin alegeri cele două locuri 
rămase vacante. 

"Tocmai acest lucru aşă de simplu, care până atunci nici odată 
nu dăduse loc la greutăţi, aveă să-i dovedească ce slab eră şi pe 
ce tărîm periculos îl dusese lipsa sa de prevedere, slăbiciunea şi 
lipsa de sinceritate a purtării sale. 

Timp de opt luni în şir asistarăm cu toții la-spectacolul plin 
de haz al unui Ministru care, pe când strigă mereu că a rezolvat 
criza, alergă din om în om cu cârja de Primat şi nu găseă pe ni- 
meni care să vreă să i-o primească. A fost persuasiv d-l Arion, a 
Surîs, s'a închinat, a mai încruntat din sprâncene; totul în za- 
dar. Nimeni nu voiă nici să audă de propunerile sale. Și când, 

după multe rugăciuni și umilinţe, a găsit în fine pe unul care sa 
consimtă, o soartă neîndurată i-l răpeă tocmai când se credeă 
scăpat din nevoe. 

Ca culme a nenorocirei, d-l Arion găsise de cuviință să modi- 
fice art. 2 din legea- dela 1909, care, lărgind cercul alegerii, i-ar 
fi dat poate mijlocul de a eși mai lesne din încurcătură. Își 
tăiase singur craca de sub picioare. Mai erau apoi și nenorocitele 
consideraţii de sectarism politic, cari, după ce-l împinseseră să 
facă atâtea ca să scape de un Mitropolit pretins liberal, îl siliau 
acum să scoată din rândul dejă atât de restrâns al.eligibililor 
pe aceia cari nu-i prezintauegaranţii suficiente de conviageri po- 
litice plăcute d-sale.'Chiar alegerea făcută în cele din urmă în 
persoana unui chiriarh care cu două săptămâni mai înainte der 
clarase și el în gura mare că nu primeşte şi căruia i s'a adresat 
in extremis dovedeşte în ce poziţie ridiculă se găseă Ministrul. 

Aşà fiind, nu este de mirare că a găsit crezământ zvonul care 
se lăţise îndată după moartea Episcopului Timuş că d-l Arion 
are intenţia să abroge modificarea ce adusese tot d-sa ħ art. 2 
din legea sinodală cu două săptămâni mai înainte, ca să-și des- 
lege mânile pe cari singur şi le legase. 

In cele din urmă, d-l Arion a reușit să scape de această rușine.. 
Dar nu' eră indispensabilă dovada aceasta, ca/Să înțeleagă toţi 
câtă dezorientare şi incoherență domniă în lumea guvernamen- 
tală. 


+ * 


Dar alegerile se făcură în fine. Trâmbiţele victorioase cari 

amuțiseră începură iar să cânte cântări de biruință, când iată 
că soarta neîmblânzită care persecută pe d-l Arion vine iar să-i 
turbure triumful. 
-Soarta aceasta şi de rândul acesta se prezintă sub forma stân- 
găciei și a neprevederii; căci nu-mi pot închipui că cu intenţie 
d-l Ariona căutat să-şi susciteze un nou conflict, când eşise așă 
cum eșise din celelalte, 

Acest nou conflict şi Pa făcut d-l Arion cu Sinodul, ca din 
cer senin, 

După alegerile făcute la scaunele vacante de chiriarhi, rămă- 
seseră libere trei locuri de arhierei titulari. După lege, Sinodul 

trebuiă să. prezinte o listă de 9 candidaţi, dintre cari Ministrul 
să aleagă 3. 

D-l Arion aveă trei candidaţi ai săi pe cari de mai înainte eră 
hotărît să-i numească arhierei. D-sa insistă cu Stăruință mare pe 
lângă Sinod pentru ca aceștia să nu: lipsească din lista celor 9 
prezentări. 

Pentru motive care-l privesc, Sinodul nu cedă insistențelor 
d-lui Ministru, și nu introduse în listă decât pe unul din prote- 
jaţii săi 

Orice om care ar fi avut'un pic de filozofie ar fi înghițit ne- 
plăcerea și ar fi tăcut. Aceasta trebuiă cu atât mai mult să o 
facă un Ministru care știă prin ce trecuse și care mai știă că, 
bine sau rău, Sinodul eră în limita drepturilor sale legale să 
voteze pe cine vrea; căci altfel care ar mai fi rolul său în ale: 
gerea arhiereilor ? Şi în trecut altor Miniștri li se întâmplase la 
fel, şi nu făcuseră caz din asta. Chiar eu acum frei ani exprima- 
sem dorința de a se pune pe listă un oarecare preot; dar văzând 
că nu aveă simpatiile Sinodului, nu am insistat deloc, și nu a ră- 
mas din asta nici cea mai mică umbră între Sinod și mine. 

Dar d-l Arion nu înțelege lucrurile așă. D-sa este Ministru 
conservator, şi principiile conservatoare, — da, —nu pot țoleră 
scandalul ca o alegere oarecare să se facă după voia și conștiința 
alegătorilor. Să fie vorba de colegiul III dela Herţa sau de co- 
legiul suprem bisericesc, pentru partidul conservator e ţot una: 
şi unul, şi altul, nu are voie să iasă din porunca celor mari. 

Și așă, d-l Arion s'a supărat, și în supărarea sa â reușit să-și 
creeze un nou conflict cu Sinodul, conflict de un gen cu totul 
nou, pentru a cărui invenţie meritul îl are d-sa. 

După ce Mitropoliţii și Episcopii au fosf bruscaţi la Sena de 
către Miniștri, ca nişte simpli alegători dela Obor, d-l Arion a 
amenirițat că va confirmă ca arhierei pe cei doi candidaţi căzuţi 
ai săi, cu toate că Sinodul nu-i recomandase. Dar a trebuit să re- 
nunţe curând la ideea aceasta, în fața răspunsului sinodalilor c 
nici un arhiereu nu se va găsi care să hirotonisească pe prote- 
jaţii săi. De altfel eră uşor de înţeles că nişte arhierei numiţi în 
felul acesta ar fi fost o perpetuă cauză de turburare, de oarece 
drepturile lor ar fi fost vecinic contestate. 

Bătut aci, Ministrul aleargă la.alt'mijloc. Dădi confirmarea 
numai candidatului agreat de d-sa, iar pe ceilalți doi îi amână, 

sub pretext că trebue să adune infotmaţii asupra moralității lor. 
Dar până să nu adune acele informații, d-sa se grăbeşte să pu- 
blice prin pamfletul care-i servă de organ cele mei desonorante 
învinuiri contra celor recomandaţi de Sinod. 

Se poate lesne înţelege cari trebuiau să fie sentimentele siho- 
dalilor faţă de aceste apucături din cale afară boerești. Guvernul, 
prin nechibzuinţa sa și prin pornirile sale arogante, şi-a pus 
în spate niștt greutăţi noui, în mod cu totul inutil, și din cari el 
nu puteă să iasă decât bătut și umilitt In adevăr, dacă continuă 
să refuze a confirmă pe cei doi arhierei, el trebuiă ori să lase lo- 
curile lor vacante, ceea ce nu are dreptul să facă și ar lăsă și Si- 
n6dul în pericol de descotmplectare, ori să convoace Sinodul pen- 
tru a face noui recomandări. Dar e aproape de mintea omului că 
Sinodul, ofensat cum fusese de d-l Arion și tare pe dreptul său, 
nu puteă decât ori să recomande din nou tot pe aceeași, ori să 
refuze chiar de a face o nouă alegere, pe câtă vreme uu se de- 
dese celei dintâiu urmarea ce se cuveniă. In orice caz, cu toate 
presiunile și amenințările ce s'ar fi exercitat până atunci, eră 
imposibil ca demnitatea Sinodului să-i permită ca; la o nouă a- 
legere, să propună pe cei doi candidaţi cari au fost cauza, poate 
involuntară, a insultei suferite. 

In orice caz dar înfrângerea Ministrului nu puteă să facă în- 
doială. 

Dar sângele rece a revenit d-lui Arion şi f-d făcut să calcu- 
leze perspectivele acestea. D-sa a fost silit să deă confirmarea şi 
pentru celelalte două locuri. Insă făcând aceasta în urma. atitu- 
dinei răsboinice ce luaşe, a eşit micşorat şi umilit, ca după orice 
capitulare. i 

lată urmările suficienţei şi nereflecţiunei. 

Un moment Sa vorbit că d-l Arion îşi propuneă să dea inci- 
dentului proporții şi mai mari, căutând să provoace, fie şi în 
mod silit, retragerea a vreo patru arhierei și episcopi, pe cari 
șă-i înlocuească cu creaturi de ale sale, în scopul de a-și asi- 
gură în Sinod o majoritate devotată. Tot sistema conservatoare! 
Dar fie că fusese descurajat de cealaltă tentativă nereușită, fie 
că svonul nu eră adevărat, am fost scutiți de un nou scandal. 

Acum să sperăm oare că d-l Arion va trage vreun învățământ 
din cele ce i sau întâmplat ?'Inţelege-va oare că fiecare lucru, 

dacă este să se întâmple, trebue să vie la timpul său, şi că cu 
zorul nu o scoate cinevă la capăt? 

Na am nimic de zis asupra candidaților d-lui Arion; dar d-sa 
trebuiă să se întrebe dacă opoziţia Sinodului la alegerea lor nu 
are cumvă vreo explicație alta decât aceea a antipatiilor perso- 
nale sau a dorinţei lui de a supără pe d-l Arion. Puteă să se în- 
trebe dacă, fiind d-sa în locul Sinodului, tare abiă eșise din 
lunga luptă a crizei sinodale, i-ar fi venit la îndemână să reco- 
mande pentru înaintare şpe cinevă çare eră „bănuit că pe sub 
mână contribuise la alimentarea ei. Şi ar fi fost mai bine chiar 
pentru d-l Arion ca să nu mai dea şi acest nou motiv de suspi- 
ciune pentru atitudinea pe care o avuse în timpul' conflictului 
sinodal, 


+ 
+ + 


Acum că faptele sunt cunoscute, se poate judecà în cunoștință 
de cauză purtarea și responsabilitatea guvernului în cele pe- 
trecute. 

Am văzut care au fost greșelile comise de partidul conservator 
în chestia bisericească, înainte de venirea lui la guvern. Asupra 
lui apasă în cea mai mare parte răspunderea că conflictul a is- 
bucnit şi s'a întreţinut, şi numai a lui este răspunderea că a fă- 
cut chestie de politicianism şi a împiedicat guvernul liberal de 
a înăbuși scandalul. 

Veniţi la guvern, conservatorii au dovedit o completă igno- 
ranţă a împrejurărilor, o superficialitate de neînchipuit, lipsă 
de şir în idei şi de un plan de acțiune, și pe lângă toate un ṣec- 
tarism politic nedisimulaț care a trecut peste marginile permise. 
-Dacă intrigile și presiunile lor ar fi reușit, țara ar fi suferit ru- 
Şinea fără precedent de a vedeă pe capul Bisericei ei condamnat 
ca imoral, pentru un fapt fără nici o însemnătate, vechiu de 12 
ani, răscolit Şi exploatat de o bandă de martori mincinoși și de 
oameni certaţi cu justiția. Un partid politic care, după cum se 
vede, nu ţine seamă în acțiunea sa politică de consideraţiile de 
natură morală, nu este de mirare să fi împins la această extre- 
mitate. Este un fel de inconştienţă care întunecă vederile oame- 
nilor asupra lucrurilor pe cari nu le cunosc și nu le înţeleg. Dar 
Biserica noastră, prin „o asemenea condamnare, ar fi fost dezo- 
norată pentru „ani mulţi în ochii lumii întregi, şi greu și-ar mai 

fi recăpătat prestigiul pierdut. Este o fericire că Sinodul în cele 
din urmă a scuturat influenţa nefastă a politicianismului și a 
scutit ţara și Biserica de ruşinea pe care i-o pregătiă. 

La nici un moment guvernul nu și-a dat o seamă exactă în ce 
constă criza, și nici chiar astăzi nu o înţelege, Erà destul să-l 
vezi cum la fiecare pas își închipuiă că a rezolvat-o, și rămâneă 
încremenit şi ameţit când a doua zi i se ridicau înainte greu- 
tăți noui la cari nici nu se gândise. 

Au învinovăţit pe liberali că au ţinut chestia în loc, declarând 
de „nule şi neavenite“ anatemele şi invectivele P. S, Gherasim. 
Eră de prisos să li se explice rostul acestei tactice, pentrucă și 
de li se explică tot nu-l înțelegeau. Dar ei“au găsit formula, 

„chestia pur bisericească“ care permiteă guvernului să rămână 
Spéciator nepăsător la desfăşurarea ùnor evenimente pe cari nu 
erà în stare nici să le împiedice, nici să le dirigă. In felul acesta, 
tot chestie pur bisericească să fie şi continuele frământări ale 
P. S. Gherasim și ale bandei negre, de cari guvernul nu se preo- 
cupă ca şi când ar fi „nule şi neavenite?“ Tot chestie pur bise- 
ricească a fost ocuparea vacanței metropolitane, care s'a amânat 
zi cu zi vreme de opt luni de zile? 

Guvernul a rezolvat criza aşă cum puteă el ș'o rezolve: 
aruncat praf — nu „de aur“ — în ochii lumei şi în ai săi proprii, 
ca să nu mai știe de dânsa. El nu a contribuit cu nimic, nici la 
lămurirea lucrurilor, nici la atenuarea ciocnirilor, nici la împuţi- 
narea scandalului, nici mai ales la cercetarea, cunoașterea și 
vindecarea relelor ascunse, a căror evenimentele din ultimii ani 
nu au fost decât o manifestare. In repeţite rânduri el a declarat 
că se dezinteresează. Atunci cu ce se laudă? 

Pentru: orice om de stat serios, faptul că opt luni de zile 
scaunul metropolitan a stat vacant pentrucă nimeni nu voiă să-l 
primească, ar fi fost un semn îngrijitor care Par fi făcut să 
caute cauzele acestei stări de lucruri anormale. Singur guvernul 
nu-și pune întrebarea aceasta. După ce a gonit din scaun sub un 
pretext ridicul pe I. P. S. Atanasie, el consideră ca un mare triumf, 
şi se crede restaurator al Bisericei, pentrucă a reușit, abiă după 
opt luni de rugăciuni și de umilinţe, să găsească un Mitropolit. 
Dar cum puteă să fie altfel, după ce demnitatea noastră supremă 
bisericească, a fost batjocorită așă cum a fost? Cu'ce curagiu să 
mai primească postul acesta un om ću simţ de demnitate, când 

ştie că este expus a se vedeă târît în noroiu de orice netrebnic; 
cu neutralitatea binevoitoare, dacă nu cu tomplicitatea guvernu- 
lui ? Căci ce ma făcut guvernul actual, pentru ca să confirme 
credința aceasta ! Nu sa mulțumit că în timpul procesului a avut 
atitudinea pe card a avut-o; şi pe urmă, și până în zilele din 
urmă el s'a găsit alătur icu bârfitorii cari au căutat să terfelească 
întregul episcopat. In ajunul alegerii de Mitropolit, în întrunirea 
majorităţilor dela Cameră, d-l Arion, recomandând pe candidatul, 
său, spuneă că e singurul căruia P. S. Gherasim nu-i adusese în- 
vinuiri de ordine morală. Aşă dar, învinuirile prin nimic dovedite 
ale P. S. Gherasim, învinuiri pe cari până la probă contrarie orice 
om de onoare e dator a le consideră ca âdevărate calomnii, acele 
învinuiri apăsaseră în ochii d-lui Arion asupra celor mai mulţi 
chiriarhi şi-i depărtase de scaunul mitropolitan ; cu alte cuvinte, 
pe baza afirmațiilor unuia ca P. S. Gherasim, Ministrul de Culte 
al țării prezintă Corpurilor Legiuitoare pe toţi chiriarhii ţării a- 
fară de unul ca nedemni de a ocupă locul suprem. Și acest Mi- 
nistru nu simte, nu înţelege că aruncă fără dovezi cea mai grea 
insultă întregului cler superior şi face Biserica de batjocură în 
ochii lumei. 

Și cel puțin dacă ar crede el însuşi ceea ce spune; dar lumea 
toată ştie că, până să ajungă la candidatul care în fine a accep- 
tat, d-sa persecutase cu propunerile și solicitările sale pe o 
mulțime de alți chiriarhi, cari toți fuseseră insultaţi de P. S. 
Gherasim. Aşă dar când a spus adevărul d-l Arion ? Atunci când, 
oferindu-le locul suprem, arătă că dispreţueşte calomniile P. S. 
“Gherasim, ori atunci când pe baza acelorași calomnii îi prezintă 
Camerelor ca nedemni de înaintare ? 

Nu mai puţin a trebuit să îngrijească pe chiriarhi și să-i facă 
să se teamă a primi responsabilitatea locului suprem uşurinţa cu 
care au văzut că d-l Ministru apreciază lucrurile cari trec peste 
competința d-sale. In nenumărate. rânduri, și cu ocazia discuţiei 
în Senat a legii din 1909, şi prin numeroase moţiuni votate în 
sesiunile sale, Sinodul declarase. eĝ legea din 1909, dacă puteă 
fi îmbunătăţită în formă, nu eră însă întru nimic anticanonică. 
D-l Arion însă este mai teolog” decât Sinodul; el spune în mai 
multe rânduri că'legea este anticanonică ; şi între altele la întru- 
nirea majorităților. Atuñci dar ce rol mai rămâne Sinodului, dacă 
nici în chestie de canoane părerea, sa nu este respectată ? 

Sa zis că episcopatul nostru este în decadență, pentrucă clerul 
nu mai atrage, ca altă dată, pe feciorii de boieri. Nu este locul 
să discutăm aci întru cât boierii sunt în stare să înfiltreze viață 
nouă, pe câtă vreme propria lor clasă este pe cale de a dispăreă, 
ca un anachronism ce este. Dar eum va mai puteă cariera cleri- 
cală să atragă pe tinerii inteligenți, instruiți şi energici, după ce 
exemplul lui Atanasie le va fi arătat ce preț au aceste calități, 
şi cari sunt calitățile cari se preferă în locul acestora ? 

Să lăsăm dar pe guveruanţi în iluzia că au terminat cu bine 
ceea ce aveau de făcut în Biserică. Aceia însă cari au o altă con- 
cepţie a lucrurilor trebue să știe că stările rele din Biserică, de- 
parte de a se fi vindecat, n'au făcut decât să se agraveze prin 
modul cum guvernul conservator s'a purtat față de dânsa, şi că 
pentru a aduce îndreptare radicală și durabilă, trebue întreprinsă 
cu stăruinţă și cu şir în idei o acţiune îndelungată care să atingă 
relele în rădăcină, iar nu numai să le spoiască, ca să nu se vadă. 

Şi să se mai ştie un lucru; că pace și liniște în Biserică nu va 
fi până ce nu se va pune capăt, amestecului celor ce nu ău ce 
căută întrînsă, și nu se va desființă banda neagră, care nici as- 
tăzi nu a 'dezarmat. Sunt abiă trei luni de când ea aveă insolenţa 
de a dictă condiţiile sale şi de a impune de mai nainte tutela sa 
unui chiriarh care eră designat pentru locul suprem, fără cart îl 
amenință și pe dânsul cu soarta lui Atanasie. Este o adevărată 
Maffia, a cărei exterminare se impune. Și nu lipsesc mijloacele 
pentru aceasta ; trebue însă să aibă cinevă și priceperea de a le 
găsi, şi tăria de-a le aplică fără cruţare. 

